Axomiya Golpo: Assamese stories in Assamese\nছাৰ্লক হোম্‌ছৰ গল্পৰ অসমীয়া অনুবাদ আৰু অসমীয়া লেখা সম্বন্ধে কিছুমান কথা\nকপাৰ বীচ্চেজ অভিযান (Assamese Translation of The Adventure of The Copper Beeches)\nছাৰ্লক হোম্‌ছৰ আন এটা গল্পৰ অনুবাদ। ইয়াতে প্ৰথমখন সংকলন 'The Adventures of Sherlock Holmes' শেষ হ'ল।\n'কপাৰ বীচ্চেজ অভিযান': ধাত্ৰীৰ চাকৰী-প্ৰাৰ্থী এগৰাকী যুৱতীয়ে এটা মোটা দৰমহাত চাকৰি লয়গৈ লণ্ডনৰপৰা আঁতৰত বসবাস কৰা এগৰাকী ধনী ব্যক্তিৰ ঘৰত। কিন্তু এই দৰমহাৰ বাবদ ছোৱালীজনীয়ে কটাবলগীয়া হ'ল নিজৰ ধুনীয়া চুলিকোচা। কাৰণ সেয়া আছিল সেই চাকৰিৰ এটা চৰ্ত। এনে অদ্ভূত চৰ্তৰ আঁৰত মাত্ৰ নিয়োগকাৰীৰ স্ত্ৰীৰ খাম-খেয়ালিয়েই দায়ী নে অইন কিবা ৰহস্য আছে? ছাৰ্লক হোম্‌ছে হেনো ছোৱালীজনীক চাকৰিটো ল'বই নিদিলেহেঁতেন! কাৰণ ঠাইখন চহৰৰপৰা বহু দূৰৈত!! বুকুত কি ৰহস্য লৈ সোমাই আছে কপাৰ বীচ্চেজ?\nAdventure of the Copper Beeches in Assamese\nPosted by uddip talukdar at 11:31 AM2comments:\nৰত্ন মুকুট ৰহস্য (Adventure of the Beryl Coronet in Assamese)\nছাৰ্লক হোম্‌ছৰ অভিযানৰ এঘাৰ নম্বৰ গল্প। হোম্‌ছৰ হাতত আকৌ এবাৰ ইংলেণ্ডৰ ৰাজপৰিয়ালৰ সন্মান ৰক্ষাৰ দায়িত্ব আহি পৰিছে, অৱশ্যে পৰোক্ষা ভাৱেহে। এটা ৰাজমুকুটৰ কথা। তাৰে এটা টুকুৰা, মূল্যাবন ৰত্ন সমন্বিতে নোহোৱা হ'ল। দেখাত চোৰজনো চিনাকী, কিন্তু সত্য সদায় ইমান সহজ হয় জানো? হোম্‌ছৰ বাবে সত্যৰ স্বৰূপ সদায় দেখাটোৱেই নহয়। দেখা ঘটনাবিলাক আচল সত্যৰ সৰু অংশহে। যুক্তি-তৰ্কৰ তুলাচনীৰে জুখিহে সত্য আৱিস্কাৰ কৰিব পাৰি।\nAdventure of the Beryl Coronet in Assamese\nPosted by uddip talukdar at 7:24 AM 1 comment:\nThe Adventure of the Noble Bachelor in Assamese\nছাৰ্লক হোম্‌ছৰ অভিযানৰ 'অভিযন্তাৰ আঙুলি' গল্পটোৰ পাছত বহুদিন তাপ মাৰি থাকিলো। কিবা-কিবি কামত ব্যস্ত(?এলেহুৱা) থকা বাবে দশম গল্পটো আগবঢ়াওঁতে অলপ বেছিয়েই সময় লাগিল। অৱশেষত 'ডাঙৰীয়া-পোৰ বিবাহ বিভ্ৰাট' নাম দি The Adventure of the Noble Bachelor নামৰ গল্পটোৰ অনুবাদ আগবঢ়াইছোঁ। বৰমানুহ এজন অলপ দেৰীকৈয়ে বিয়াত বহিল। পিছে বিধিৰ বিপাক, বিয়াৰ দিনাই কইনা নোহোৱা হৈ থাকিল। স্কটলেণ্ড য়াৰ্ডে কইনাৰ মৃতদেহ বিচাৰি নদীৰ পানী ঘোঁটালি ফুৰিছে। আনহাতে নিজৰ ঘৰত বহিয়েই হোম্‌ছে বিচাৰি উলিয়ালে সেই নিৰুদ্দেশ মহিলাগৰাকীক। ছাৰ্লক হোম্‌ছক আবেগিক ভাৱে শীতল, আৰু পক্ষপাতহীন বুলি দেখুওৱা ডয়েল চাহাবে কিন্তু এই গল্পটোত হোম্‌ছক তথাকথিত ওপৰ-মহলাৰ মানুহৰ প্ৰতি অলপ বিদ্বেষী কৰি দেখুৱাইছে। ওপৰ-চাম মানুহৰ প্ৰতি কোনো শ্ৰেণীগত বিদ্বেষ দেখুওৱা নাই যদিও, হোম্‌ছে তেওঁলোকৰ প্ৰতি এটা অবজ্ঞাৰ মনোভাৱ ৰখা পৰিলক্ষিত হয়। অৱশ্যে এই মোনোভাৱে তেখেতৰ বিশ্লেষণ-শক্তিক দুৰ্বল কৰা নাই। কিন্তু হোম্‌ছৰ ধ্যান-ধাৰণাৰ প্ৰতি কৌতূ্হলী মানুহৰ বাবে এয়া জানিবলগীয়া খবৰ।\nNoble Bachelor Assamese\nPosted by uddip talukdar at 7:46 AM No comments:\nEngineer's thumb (অভিযন্তাৰ আঙুলি)\nশার্লক হোম্‌ছৰ নৱম গল্প। গল্পটোত শার্লক হোম্যু‌ছৰ ক্তিনির্ভৰ তদন্তৰ বেছি নিদর্শন নাই। কিন্তু ৰোমাঞ্চ আৰু শিহৰণেৰে ভৰপূৰ। এটা ব্যতিক্রমী অপৰাধ, এজন সুচতুৰ অপৰাধী, এগৰাকী বিবেক মহিলা আৰু এজন ডেকা অভিযন্তা! থ্রিলাৰ গল্প এটাৰ বাবে আটাইবাৰ উপাদানেই ইয়াত বিৰাজমান। অৱশ্যে শার্লক হোম্‌ছৰ প্রায় নিস্তেজ উপস্থিতিৰ বাবে শার্লক হোম্‌ছ প্রেমী পঢ়ুৱৈৰ মাজত বেছি সমাদৰ পোৱাৰ আশা কৰিব নোৱাৰি।\nEngineer's Thumb in Assamese (অভিযন্তাৰ আঙুলি)\nPosted by uddip talukdar at 11:51 AM No comments:\nLabels: Adventures of Sherlock Holmes, Engineer's thumb in Assamese, অভিযন্তাৰ আঙুলি, শার্লক হোম্‌ছ\nA Study in Scarlet ( এটা ৰক্তবর্ণ অধ্যয়ন )\nপ্রায় এটা বছৰৰ পাছত অৱশেষত শার্লক হোম্‌ছৰ প্রথম আৱির্ভাৱ হোৱা উপন্যাস A Study in Scarlet অসমীয়া ভাঙনি আগবঢ়াবলৈ সক্ষম হৈছো। গল্প কেইটাৰ দৰেই ইয়াটো সম্পূর্ণ ৰূপে মুকলি অনুবাদ কৰাৰ প্রয়াস কৰা হৈছে। সেয়ে বুজি পোৱাত অসুবিধা হোৱা যেন লগা অংশত টোকা আগবঢ়োৱা হৈছে।\nএই অনুবাদৰ কামক শলাগি www.xobdo.org -ৰ ফালৰপৰা আগবঢ়োৱা মানপত্রৰ বাবে তেওঁলোকলৈ মোৰ অশেষ ধন্যবাদ থাকিল। এই ছেগত মই আটাইকে অনুবাদ বা মৌলিক লিখনী ইণ্টাৰনেটৰ মাধ্যমত আগবঢ়াবলৈ অনুৰোধ জনালো।\nPosted by uddip talukdar at 11:59 AM 1 comment:\nA would be bride, who is haunted byamysterious whistle, dies inside her closed sleeping room, her bad-tempered India-returned step-father keeps fierce animals in his house,aband of gypsies... What else you need foragripping detective story! And this story has it all. So, presenting you the Assamese translation of one the best stories of Sherlock Holmes--The Speckled Band.\nThe Speckled Band Assamese\nPosted by uddip talukdar at 11:54 AM No comments:\nThe Blue Carbuncle, নীলা পদ্মৰাগ মণি\nThe Christmas is here, andalucky coincidence that sevent story of Sherlock Holmes, The Blue Carbuncle is also set in the Christmas. Commissionaire Peterson, found an old hat andagoose while coming back from his duty. The goose apparently wasaChristmas Present. Waiting two days Holmes decided it's time to send the goose to its destiny. But, likeafairy tale,avaluable gem was found in the goose's stomach. A tragic story is associated with the gem and Holmes has to unveil the events.\nThe Blue Carbuncle isaChristmas story, and like all Christmas stories, its message is also of love, kindness and forgiveness!\nAdventure of The Blue Carbuncle in Assamese\nPosted by uddip talukdar at 5:01 AM No comments:\nLabels: Adventures of Sherlock Holmes, Sherlcok Holmes stories in Assamese, The Adventures of Sherlock Holmes, The Blue Carbuncle


বহু দূৰৈত জীৱন কলিতা – প্ৰথম খবৰ\nHome/ সাহিত্য/ গল্প/বহু দূৰৈত জীৱন কলিতা\nমনোজ কুমাৰ গোস্বামী *\nৰেডিঅ’ মস্কোত ইংৰাজী বাতৰিৰ পিছত দিমিত্ৰি ইভবে৷ৎকোৱে পিয়ানো বজাইছিল। জীৱন কলিতাই লাহেকৈ ট্ৰনজিষ্টৰ ৰেডিঅ’টো অফ কৰিলে আৰু দুৱাৰখন ভেঁজ| দি জপাই বাৰাণ্ডাত থকা চাইকেলখন লৈ বাহিৰ ওলাই আহিল।\nফৰকাল নিৰ্মেঘ আকাশ। ৰাতি বৰষুণ এজাক দিছিল, ৰাস্তাৰ দুকাষৰ ঘাঁহবোৰ পৰিচ্ছন্ন হৈ জিলিকি আছে। বুদ্ধ গোসাঁইৰ পদূলিৰ নাৰিকলকেইজোপাৰ পাতত এতিয়াও পানীৰ এটা-দুটা টোপাল। দোপ দি কলিতা চাইকেলৰ পেডেলত উঠিল। তেওঁৰ মনটো আজি বৰ ভাল।\nজীৱন কলিতা পাৰ্টিৰ মানুহ । আজীৱন পাৰ্টিৰ কাম কৰিছে, পাৰ্টিৰ কামত দিহিঙে-দিপাঙে ঘূৰিছে, কেতিয়াবা মান আৰু কেতিয়াবা অপমান পাইছে পাৰ্টিৰ কাৰণেই। পাৰ্টি মানে কমিউনিষ্ট পাৰ্টি। তৰাডুবি গাঁৱৰ চাৰিওপিনে আঠ-দহ কিলোমিটাৰ এলেকাত কমিউনিষ্ট কলিতা বুলিলে মানুহে চিনি পাবই– অন্ততঃ বুঢ়া-আদহীয়াচামে।\nভাত দুসাঁজৰ বাহিৰে পৰিয়ালৰ লগত কলিতাৰ সম্পৰ্ক নাই, ভায়েকৰ বিৰাট সংসাৰ, পিছফালৰ সৰু অকলশৰীয়া ঘৰ এটাত কলিতা থাকে, অকলে, নীৰৱে অহা-যোৱাও কৰে পিছফালেদিয়েই। ৰাতিপুৱাই পুৰণি চাইকেলখন লৈ কলিতা ঘৰৰপৰা ওলায়, তেওঁৰ কোঠালৈ ভাতৰ কাঁহী পঠাই দিয়া হয় ভতিজাক বা ভাই-নাতি এটাৰ হাতত, নপঠিয়ালেও কথা নাই, কলিতাই চাইকেলখন লৈ ওলাই যায়, সেইটো ৰুটিন।\nনিজৰ জীৱনটো সফল নে বিফল কলিতাই বুজি নাপায়, খুব দকৈ কথাটো চিন্তাও কৰি চোৱা নাই। চাকৰি নকৰিলে, টকা-পইচা একো নাই, পিতাকে এৰি যোৱা মাটি-ঘৰৰ ভাগ লোৱাৰ কথা তেওঁ আৰু চিন্তা কৰা নাই, আনকি পাৰ্টিৰ কামত ঘূৰি ফুৰোঁতেই বিয়া-বাৰুও কৰোৱা নহ’ল। পুৱা-গধূলিৰ ভাতসাঁজ বাৰু তেওঁ ভায়েকৰ দয়াতহে পাই আছে নেকি? নাই, নিজৰ কথা কলিতাই বেছি নাভাবে, ব্যক্তিগত জীৱনক তুচ্ছ জ্ঞান কৰে তেওঁ। পাৰ্টিৰ চেষ্টাত এটা সময় আহিব, অনিবাৰ্য সেই সময়, যেতিয়া ধনী আৰু দুখীয়াৰ প্ৰভেদ নাথাকিব, কোনো অৰ্ধাহাৰে-অনাহাৰে নাথাকিব, সকলোৱে পাব এসাঁজ ভাত, একোখন কাপোৰ । চোৱা, মার্ক্সৰ ভৱিষ্যৎবাণী অনুসৰিয়েই আমেৰিকাৰ দৰে উন্নত পুঁজিবাদী দেশত সৰ্বহাৰাৰ সংখ্যাগত শক্তি প্ৰচুৰ পৰিমাণে বৃদ্ধি পাইছে। কিন্তু তাৰ তুলনাত কমিউনিষ্ট দেশ ছোভিয়েট ইউনিয়নত…\nমনটো খুব ভাল লাগি গ’ল কলিতাৰ। ঔগুৰিৰ ভবেন দেউৰীৰ ওচৰলৈ যাব নেকি ভাবিলে। বাৰ মাইল বাট। তথাপি আজিৰ খবৰ-বাতৰিবোৰ দেউৰীক জনোৱাটো জৰুৰী। দেউৰী পাৰ্টি ৱৰ্কাৰ। পিছে এতিয়া আৰু তেওঁ বৰকৈ ঘূৰি ফুৰিব নোৱাৰে। আন্দোলনৰ সময়ত গাঁৱৰে ল’ৰা কেইটামানে তেওঁক বেয়াকৈ মাৰধৰ কৰিলে। মূৰত আঘাত পাইছিল খুব, ঘৰৰ মানুহে বচাৰ আশাই কৰা নাছিল; তেতিয়াৰপৰাই দেউৰীৰ দৃষ্টিশক্তি কমি আহিছিল, এতিয়া বয়সো হ’ল, চকুৰে প্রায় নেদেখে বুলিয়েই কব পাৰি।\nখুৰা কোন পিনে? ঘনৰ পাণ-দোকানৰ সমুখত গিৰিধৰ শৰ্মাৰ ল’ৰাটো, বিপিন, চিগাৰেট হুঁপিবলৈ আহিছে। টাউনৰ কলেজত পঢ়ে। কথা-বতৰাত এটা তাচ্ছিল্যৰ সুৰ।\nকি হ’ল খুৰা, কমিউনিজিমৰ অৱস্থাই নাই দেখোন। স্বয়ং ৰুছিয়াতে বোলে মাৰ্কেট ফ্ৰি, প্ৰচুৰ ডিক্স’ চলে আৰু তাতোকৈও বেছি চলে হেনো আমেৰিকান চিনেমা! আৰু বেকাৰৰ সংখ্যা হেনো আমাৰ ইয়াতকৈও বেছি।\nএটা চাৰ্মিনাৰ জ্বলালে কলিতাই। মুখত সামান্য বিৰক্তি। — তোমালোকে এইবোৰ খবৰ ক’ত পোৱাহে? য’ত চব মাৰ্কিন প্রপাগাণ্ডা।\nযিয়েই নহওক বিপিনহঁতে আজি ৰুছিয়াৰ খবৰবোৰ শুনা নাই। অৱশ্যে এনে কটাক্ষ আৰু কটুক্তি কলিতাহঁতে আৰু গাত নাসানে। সেই ১৯৪৭ চনৰ ইয়ে আজাদী ঝুঠা হ্যায় শ্লোগানৰ সময়ত বা ১৯৬২ চনৰ চীনা আক্ৰমণৰ সময়ত পাৰ্টি ৱৰ্কাৰ হিচাপে কলিতাহঁতে কম লাঞ্ছনা-গঞ্জনা সহ্য কৰিবলগা হোৱা নাছিল। আনকি সৌ সিদিনা আন্দোলনৰ সময়ত দেউৰীয়ে মাৰ খাইছে অকাৰণে, প্রাণৰ ভয়ত ভায়েকৰ হেঁচাত কলিতাও ঘৰৰপৰা আঁতৰি আছিল বহুদিন। এই ব্যক্তিগত দুখ-ক্লেশ সহ্য কৰিব লাগে, কলিতাই ভাবে, কাৰণ পাৰ্টি আছে, তেওঁলোকৰ লগত, তেওঁলোক আছে পাৰ্টিৰ লগত। এদিন এক সময় আহিব, অৱশ্যম্ভাৱী সেই সুদিন, যেতিয়া সকলো মানুহ হ’ব সমান আৰু পৰিতৃপ্ত, য’ত ধনী আৰু দুখীয়া, শোষক অথবা শোষিত নাথাকিব, অফুৰন্ত আহৰি সময় ভোগ কৰা নাইবা হাড় ভঙা খাটনিত জীয়াতু ভোগা এই লোকসকল আৰু নাথাকিব। ই অনিবাৰ্য, এয়াই হৈছে কমিউনিজমৰ ঐতিহাসিক প্ৰক্ৰিয়াৰ অপ্ৰতিৰোধ্য নিয়ম। জীৰ্ণ চাইকেলখনৰ কৰ্কশ পেডেল ঠেলি ঠেলি কলিতা মথাউৰিৰে গৈ থাকে। তেওঁৰ মনটো আজি খুব ভাল।\nবহু হাজাৰ মাইল দূৰৈত থকা এখন দেশ, জীৱনত যিখন দেশ কলিতাই আৰু কেতিয়াও দেখা নাপাব, কিন্তু সেইখন দেশ তেওঁলোকৰ আদৰ্শ, আদৰ্শ সেইখন সমাজ, তাৰ নেতা-সাধাৰণ মানুহ। সেয়ে, মিছা কথা কৈ লাভ নাই, যেতিয়া বাতৰি-কাকতত ওলাই ব্ৰেজনেভৰ কৰাপ্‌চনৰ কথা, গৰ্বাচভৰ তথাকথিত মুক্ত ছোভিয়েটত আমেৰিকান পৰ্ণ চিনেমা হল ভৰ্তি চলাৰ কথা (আনকি বিপিনৰ দৰে পিলিঙাৰ মুখতো), কলিতা সামান্য উদাসো হৈ যায়। কিন্তু এই বাতৰিবোৰৰ সত্যতা নিজ কাণেৰে তেওঁৰ পুৰণি ৰেডিঅ’ত শুনি আহিছে। আজি ছোভিয়েটত কেইজনমান হাৰ্ডলাইনাৰে বৰ্তমানৰ সন্দেহজনক নেতৃত্বক আঁতৰাই ক্ষমতালৈ আহিছে। যিবোৰ সুৰুঙাৰে দেশখনত পুঁজিবাদৰ অনুপ্ৰৱেশ ঘটিছিল এই নেতৃবৃন্দই কঠোৰ হাতেৰে সেইবোৰ ৰুদ্ধ কৰিব। কি আশ্চৰ্য– ছোভিয়েট ইউনিয়নৰ দৰে দেশত গৰ্বাচভ-য়েল্টছিনে কমিউনিজম বা ছ’চিয়েলিজিম্‌ৰ শব্দ দুটাকেই পছন্দ নকৰা হৈছিল। হুঃ– এতিয়া এই হাৰ্ডলাইনাৰকেইজনৰ নেতৃত্বই দেশখন প্ৰকৃত কমিউনিজমৰ পিনে গতি কৰিব, অপ্ৰতিৰোধ্য গতিৰে।\nনদীৰ পাৰে পাৰে কলিতাই চাইকেল চলাই যায়। তৰাডুবি গাঁওখন সৰু টাউনখনৰপৰ৷ দহ মাইলমান দূৰৈত, ইলেক্ট্রিচিটি অহা নাই, বজাৰ-সমাৰ কৰিবলৈও বহু দূৰ যাব লাগে, নদীৰ ওপৰত বাঁহৰ সাঁকো এখনৰ বাদে গাড়ী-মটৰ পাৰ হ’ব পৰা দলং নাই, ৰাস্তা বুলিবলৈ নদীৰ কাষৰ ওখোৰা-মোখোৰা মথাউৰিটো, তথাপি গাঁৱৰ মাজতো টাউনৰ চিনেমা-থিয়েটাৰৰ প’ষ্টাৰ পৰিছে, বুঢ়া শিমলুজোপাৰ গাত বীৰোচিত ভঙ্গীৰে থিয় দি থকা নায়ক, স্বল্পবসনা নায়িকাৰ ৰঙীন ছবি, তাৰ পিছত প্ৰতিজোপা গছতে বৰষুণত তিতি ৰ’দত শুকাই বিবৰ্ণ হৈ যোৱা শাৰী শাৰী তেনে পষ্টাৰ– হঠাৎ নদীৰ পিনৰপৰা এজাক অচিন চৰাই উৰি আহে, ঔটেঙা গছজোপাৰ খোৰোঙৰপৰা অদ্ভুত মাতেৰে ভাটৌকেইটামানে চিঞৰি উঠে, কোমল কবোষ্ণ ৰ’দ উঠি আহে মূৰৰ ওপৰলৈ। বুদ্ধ গোসাঁইৰ আলিকাষৰ ধানডৰা ভাল হৈছে, দুপৰীয়াৰ সেই মায়াময় ৰ’দত ধাননিৰ তৰঙ্গ জিলিকি উঠে। কলিতাই দেখে, আকাশ কি ভয়ঙ্কৰ সুন্দৰ নীলা, পৃথিৱী কি স্বপ্নময়। চাইকেলৰপৰা নামি কিছু সময় ধাননিৰ কাষত থিয় দি ৰৈ কিছু সময় কলিতাই চাৰিওপিনে চায়, ইমানদিনে যেন তেওঁ পৃথিৱীখন ভালকৈ চোৱাই নাছিল। সাঁকো পাৰ হৈ দুই-এজন মানুহ টাউনলৈ বুলি গৈছে, আলিৰ ওপৰত নোদোকা দামুৰি দুটাই দেও দি জঁপিয়াইছে, দূৰৈৰ পথাৰত কৰ্মৰত কৃষকৰ অস্পষ্ট প্রফাইল… তেতিয়া কলিতাই অনুভৱ কৰিলে তেওঁৰ ওচৰত কোনে নাই, এই সময়ত কোনো এজন তেওঁৰ ওচৰত থকাৰ প্ৰয়োজন আছিল, এনে স্নিগ্ধ প্ৰশান্তি আৰু আনন্দৰ দুটা-এটা মুহূৰ্ত উপভোগ কৰাৰ বাবে কলিতাৰো এজন সঙ্গীৰ প্রয়োজন। অৱশেষত কলিতাই থিৰ কৰিলে, দেউৰীৰ ওচৰলৈকে যোৱা যাওক।\nকলিতা দেউৰীৰ ঘৰ পাওঁতে বেলি লহিয়ালেই। বাৰাণ্ডাত খুৰা ভগা চকী এখনত তেওঁ কিবা চিন্তা কৰি বহি আছে। আন্দোলনৰ সময়ত মূৰত আঘাত পাইছিল। তেওঁ এতিয়া প্ৰায় অন্ধ এজন বৃদ্ধ। সময় তেওঁৰ বাবে যেন স্থিৰ, কাণত পৰা দুই-এটা কথাৰ মাজেৰেহে দেউৰীয়ে বাহিৰৰ পৃথিৱীখনৰ লগত যোগাযোগ ৰাখিব পাৰে।\nগৰ্বাচভ হাউছ এৰেষ্ট, হাৰ্ডলাইনাৰসকলে দেশ চম্ভালি লৈছে : কলিতাই চকী এখন টানি দেউৰীৰ ওচৰতে বহিল। দেউৰীক পৰিৱৰ্তিত পৰিস্থিতিৰ কথা ক’লে বিতংকৈ। প্ৰায় দৃষ্টিহীন চকু দুটাৰে তেওঁৰ পিনে চালে দেউৰীয়ে : কথাবোৰ সঁচা তেনেহলে?\nৰিফৰ্মৰ নামত সিহঁতে দেশখনত কেপিটেলিজিম আনি সুমুৱাইছিলহি। ইক’ন’মি নিয়ন্ত্ৰণ কৰিবলৈ দিছিল আমেৰিকাক?\nএৰা, সঁচা কথা। ময়ো কথাবোৰ ফ’ল’ কৰি আছোঁ। ৰেডিঅ’ মস্কো শুনি আছোঁ ৰেগুলাৰ। বিপজ্জনক ঘটনা ঘটি আছিল। কোনো ৰকমেহে ৰক্ষা। আনকি কি ঘটিছে জানে? নতুন নেতৃত্ব ক্ষমতালৈ অহাৰ লগে লগে য়েল্টছিনে মাৰ্কিন প্ৰেছিডেণ্ট আৰু বৃটিছ প্ৰাইম মিনিষ্টাৰৰ লগত ফোনেৰে যোগাযোগ কৰে। নতুন নেতৃত্বৰ বিৰুদ্ধে গণপ্ৰতিবাদৰ চেষ্টা চলায়।\nইমান দূৰ পাইছেগৈনে? চি আই এৰ এজেণ্ট নেকি সিহঁত?\nঅসম্ভৱ নহয় একো।\nবহু দেৰিলৈকে দুয়ো পুৰণি বন্ধুৱে পাৰ্টিৰ কথা পাতে, পাতে কমিউনিজমৰ কথা, সেই চব গধুৰ জটিল তত্ব, ইমানদিনে বহু বুজিলে তেওঁলোকে, কিছুমান নুবুজাকৈও ৰৈ গ’ল। কিস্তু ডাছ কেপিটেল বা ডাইলেকটিক মেটেৰিয়েলিজিমৰ সেইবোৰ কণ্ঠস্থ, জটিল বাক্য নিচাৰ দৰে তেওঁলোকে আওৰাই যায় : সামাজিক সষ্পদ আৰু কাৰ্যকৰী পুঁজিৰ বিপুল ভাণ্ডাৰ, পুঁজি সঞ্চয়ৰ শক্তি আৰু পৰিসৰ, সৰ্বহাৰা শ্ৰেণীৰ সৰ্বাধিক বৃদ্ধি আৰু শ্ৰমৰ উৎপাদনশীলতা, পুঞ্জীভূত উদ্বত জনসংখ্যাৰ ভিতৰত বাঢ়ি যোৱা আৰু অৱশেষত চৰকাৰী দেউলীয়াপনা। সম্পদৰ সঞ্চয় একে সময়তে পুঞ্জীভূত দৈন্য।\nউভতি আহোতে কলিতাৰ ৰাতি বহুতেই হ’ল। মনটো ভাল। আনকি পথাৰৰ মাজৰ ওখোৰা-মোখোৰা ৰাস্তাটোৰে আহি থাকোঁতেও কলিতাৰ মুখৰপৰা সুহুৰি ওলাই গ’ল — তাহানিৰ সেই পাৰ্টিৰ গান।\nৰুমত ঢাকি থোৱা ভাতকেইটা তেওঁ চুঁচি মাজি খালে। টোপনি ধৰিছিল; কিন্তু পুৰণি ট্ৰেনজিষ্টৰ ৰেডিঅ’টো উলিয়াই তেওঁ চেণ্টাৰ মিলোৱাত লাগিল– মস্কো, মস্কো লাগে তেওঁক। বেটেৰি কমিছে, তথাপি ভমককৈ বাৰে বাৰে ভয়ছ অব আমেৰিকাৰ পুৰুষালি কণ্ঠৰ উদাত্ত ঘোষণাহে ভাহি আহেঃ ছোভিয়েট ইউনিয়নত হাৰ্ডলাইনাৰৰ অভ্যুত্থানক বিশ্বব্যাপী নিন্দা। ভি-অ’-এ’ৰ মতে ক্ষমতাধাৰীয়ে সমৰ্থন পোৱা নাই, ৰুছ জনসাধাৰণ হেনো ৰাস্তাত নামি পৰিছে, প্রতিবাদ ক্ৰমশঃ তীব্ৰতৰ হৈছে, সামৰিক বাহিনীৰ প্ৰতিৰোধ ভাঙি গৈছে, ষ্টেলিনৰ মূৰ্তি জনতাই ভাঙি পেলাইছে, আনকি ভাঙি পেলোৱা হৈছে লেলিনৰ প্রতিমূৰ্তিও।\nযত চব ৱেষ্টাৰ্ন প্ৰপাগাণ্ডা : প্রচণ্ড ক্ষোভেৰে কলিতাই উচ্চাৰণ কৰে। ট্ৰেনজিষ্টৰৰ টিউনিং পকাই যায় তেওঁ আপ্ৰাণ। মস্কো ক’ত? মস্কো?\nএটা সময়ত কেতিয়া টোপনি আহিল কলিতাই ক’ব নোৱাৰিলে। কেৰাচিন লেম্পটো জ্বলি ৰ’ল। সেই ম্ৰিয়মাণ পোহৰত দেখা যায় জীৱন কলিতাক, ঘৰ্মাক্ত দেহ, গাত গেঞ্জি, দিনটো পিন্ধি থকা পায়জামা, এটা ভৰিত এপাট ক্ষয় যোৱা হাৱাই চেণ্ডেল। চুলি সৰিছে আৰু ৰূপালী ৰঙে বোলাই গৈছে ক্ৰমশঃ চকুৰ গুৰিত কাউৰীৰ খোজ, ক্ষীণ হাতখন বিছনাৰ এফালে ওলমি পৰিছে। তেওঁৰ চাৰিওপিনে কেৰাচিন লেম্পৰ অস্পষ্ট পোহৰ মাথোঁ, বিছনাখন মলিয়ন, বিছনাৰ তলত পুৰণি বাতৰি-কাকতৰ দ’ম, বেৰত এখন বিবৰ্ণ আইনা ওলমিছে, এযোৰ জৰাজীৰ্ণ চকী-টেবুল, টেবুলৰ ওপৰত বিক্ষিপ্ত দুখনমান পাৰ্টি মেগাজিন, সৰু-ডাঙৰ দুখনমান প্রাচীন কিতাপ, দি ষ্টেট এণ্ড দি ৰিভল্যুচন, কমিউনিষ্ট মেনিফেষ্ট’, ডাছ কেপিটেল আৰু ডাইলেকটিক মেটেৰিয়েলিজম…\nপুৱা ৰেডিঅ’ত ভাহি আহে ছোভিয়েট ইউনিয়নত অভ্যুানৰ খবৰ। জনতাই ভাঙি পেলাইছে লেনিনৰ বিশাল মূৰ্তি, মার্ক্সৰ প্ৰতিমূৰ্তিৰ মুখত সানি দিয়া হৈছে ৰং, বাল্টিক ৰাজ্যবোৰৰ স্বাধীনতা স্বীকৃত হৈছে, পাৰ্টিৰ সদৰ কাৰ্যালয় বন্ধ কৰি দিয়া হৈছে মন্ধোত। ৰেডিঅ’ত সদম্ভে ৱাছিংটনৰ ভাষ্য ভাহি আহিছে অৱশিষ্ট কট্টৰপন্থী আৰু তেওঁলোকৰ সমৰ্থকৰ বিৰুদ্ধে তৎকালে ব্যৱস্থা লোৱা হওক, গৰ্বাচেভৰ ৰিফৰ্ম কৰা হওক আৰু তীব্ৰতৰ। ভয়ছ অব আমেৰিকা, বি বি চি, নতুন দিল্লী আনকি স্বয়ং ৰেডিঅ’ মস্কোৰপৰাও সেই শব্দ-তৰংগ ভাহি আহে।\nঅলসভাৱে বিছনাত হেলান দি পৰি জীৱন কলিতাই সেই নিৰ্মম ঘোষণাবোৰ শুনে। এটা চাৰ্মিনাৰ জ্বলায়। ৰেডিঅ’টোৰ ভল্যুম ক্ৰমশঃ কমাই আনি লাহেকৈ বন্ধ কৰি দিয়ে। গা-পা ধুই বাৰাণ্ডাত কলিতাই পুৰণি সৰু আইনাখনৰ সমুখত ৰৈ নিজৰ পিনে চায়। বয়সে পঞ্চাশ স্পৰ্শ কৰিছে, কিন্তু ক্ষীণ মুখখনত গভীৰ হৈ উঠা আঁক-বাকবোৰৰ বাবে তেওঁক বেছি বুঢ়া যেন দেখা গৈছে, চুলিও পকি গৈছে যথেষ্ট, চকুৰ গুৰিত কাউৰীৰ খোজ, গালত তিনিদিনৰ নুখুৰোৱা ডাঢ়ি, শীৰ্ণ গ্ৰীবা, ক্ষীণ বুকুৰ হাড় এডাল এডালকৈ জিলিকি উঠিছে। ভিতৰলৈ আহি লৰালৰিকৈ পাঞ্জাবীটো পিন্ধি লয় কলিতাই, ভতিজা ল’ৰা এটাই নিঃশব্দে আহি ভাতৰ কাঁহীখন থৈ যায়। মানুহটোৰ সৈতে সিহঁতৰ কোনো যোগযোগ, কৌতূহল বা ঔৎসুক্য জড়িত নাই। ঘৰৰ পিছফালৰ সৰু কোঠা এটাত মানুহটো থাকে। ইয়াৰ বাহিৰে জীৱন কলিতাৰ কোনো অস্তিত্ব সিহঁতৰ বাবে নাই।\nচকু-কাণ মুদি ভাতকেইটা খাই চাইকেলখন লৈ কলিতা ওলাই আহিল। ঘনৰ পাণ-দোকানৰ পিনে নগ’ল তেওঁ, নামঘৰটোৰ কাষেৰে ওলাই গৈ পথাৰৰ মাজেৰে আহি মথাউৰিত উঠিল। আজি তেওঁৰ কোনো গন্তব্য নাই। দেউৰীৰ ওচৰলৈ যাবলৈকো তেওঁৰ আৰু মন নগ’ল। টাউনৰ পাৰ্টিৰ অফিচলৈ যাবলৈকো তেওঁৰ ইচ্ছা নগ’ল। অফিচত পাৰ্টিৰ ডিষ্টিক্ট ছেক্ৰেটেৰী অবিনাশ বাবু বা মুনিন ভট্টাচাৰ্যহঁতক পোৱা যাব। অবিনাশ বাবু বা ভট্ট পাৰ্টিৰ বিদগ্ধ নেতা, অফিচত আলোচনা চলে বহু জটিল তত্ত্বকথাৰ, এচুকত বহি তেওঁ নীৰৱে সেই আলোচনা মনোযোগেৰে শুনে। পিছে আজি সেই অফিচলৈ যাবলৈও কলিতাৰ মন নগ’ল। কলিতাই অনুমান কৰিব পাৰিলে এই পৰিস্থিতিৰপৰা পৰিত্ৰাণৰ উপায় অবিনাশ বাবু বা ভট্টয়ো দিব নোৱাৰিব।\nবহু সময় বিশাল আকাশৰ তলত ৰৈ এটা সময়ত জীৱন কলিতাই অনুভৱ কৰিলে গভীৰ নিৰ্বেদেৰে তেওঁৰ মন ভৰি পৰিছে। চাৰিওপিনে এক বিষণ্ণ শূন্যতা। বুঢ়া আঁহতজোপা যেন দুখত দৌ খাই পৰিছে, আনকি বতাহো বলা নাই। আজি ঔজোপাৰ খোৰাঙতো ভাটৌকেইটা নীৰৱ…।\nতাৰ পিছত বহুত সময় তেওঁ অর্থহীনভাৱে ঘূৰি ফুৰিলে। তৰাণিৰ মাজেৰে যোৱা ৰে’ল-লাইনটোৰ কাষেৰে কলিতা গৈ থাকিল অনিৰ্দেশ্যভাৱে, ৰে’ল দলঙৰ ওপৰত ৰ’ল কিছু সময়, এটাৰ পিছত এটাকৈ চাৰ্মিনাৰ জ্বলালে। বেলি আকাশৰ পিয়লাৰে নামি আহিছে। অলপ পিছতে আন্ধাৰ আগবাঢ়ি আহিব, মৃত গছ আৰু ৰাত্ৰিময় জলাভূমি ভাহি উঠিব আৰু তাৰপৰা উঠি আহিব এটা এটাকৈ আন্ধাৰৰ কবন্ধ মূৰ্তি… লাহে লাহে কলিতা উভতি আহে।\nভাত খাবৰ মন নগ’ল। বমিৰ দৰে কিবা এটাই পেটৰ ভিতৰৰপৰা খুন্দি খুন্দি বহিল কিছু সময়। বিভিন্ন চেণ্টাৰৰপৰা ছোভিয়েট ইউনিয়ৰ বিস্তৃত খবৰ ভাহি আহিছে : য়েল্টছিনে ঘোষণা কৰিছে, তৎকালীনভাৱে ৰুছ কমিউনিষ্ট পাৰ্টি অবৈধ ঘোষণা কৰি ডিক্রি স্বাক্ষৰিত হৈছে। ৰুছ পাৰ্লিয়ামেণ্টৰ সদস্যসকলক এই ঘোষণাই বিপুলভাৱে অভিনন্দিত কৰে। গৰ্বাচভে ঘোষণা কৰিছে, অভ্যুত্থানকাৰীহঁতক কেতিয়াও ক্ষমা কৰা নহ’ব…\nৰেডিঅ’টো অফ কৰিলে কলিতাই। সময় কিমান হ’ল? গাঁৱৰ ঘৰবোৰত লেম্প-চাকিবোৰ এটি এটিকৈ নুমাইছে। এতিয়াও ঢিমিক-ঢামাককৈ জ্বলি আছে এটি-দুটি পোহৰ। ইয়াৰ বাদে আন্ধাৰৰ ঢৌ সৰ্বত্ৰ। বহু ৰাতিলৈকে তেওঁ বহি ৰ’ল বাহিৰত। তাৰ পিছত এটা সময়ত কলিতা তেওঁৰ কোঠালৈ সোমাই গ’ল।\nপিছদিনা পুৱা বিপিন টাউনৰপৰা আহিল। হাতত সেইদিনাৰ বাতৰি-কাকত। বিৰাট আখৰৰ হেড লাইন : ৰুছিয়াত কমিউনিষ্ট পাৰ্টি নিষিদ্ধ ঘোষণা, মস্কোত পাৰ্টিৰ বিৰুদ্ধে জন-বিক্ষোভ, লাটভিয়াৰ দেৱালত পষ্টাৰ পৰিছে ৱাণ্টেড কাৰ্লমার্ক্স আৰু ব্যৰ্থ অভ্যুত্থানকাৰী দুজন হাৰ্ডলাইনাৰে আত্মহত্যা কৰিছে।\nহাঃ হাঃ হাঃ — ঘনৰ পাণ-দোকানত বিপিনে এটা চিগাৰেট জ্বলালে। ‘আজি কলিতা কমিউনিষ্টক দেখিছিলি নেকি অ’ ঘন?’\n‘ওহো, ঘৰৰপৰা ওলোৱাই নাই নেকি?’\n‘ক’ত ওলাব। কমিউনিষ্টৰ চাউল খতম। হাঃ হাঃ হাঃ ৰুছিয়াত কি হৈছে শুনিছ? এতিয়া ৰাতিপুৱা টাউনত টিভিত নিউজ চাই আহিলোঁ। জৰ্জ বুশ্বে গৰ্বাচেভক এতিয়া ৰুছিয়াত কি কি কৰিব লাগিব তাৰ এখন লিষ্ট দিছে, অমুকক তমুকটো চাৰ্জ দিয়া, কিউবালৈ সাহায্য বন্ধ কৰা, কে জি বিক নিয়ন্ত্ৰণ কৰা। হাঃ হাঃ হাঃ…।\nঘন পাণ-দোকানীয়ে এইবোৰ সিমান বুজি নাপায়। বাতৰি কাকতখন জাপি কাষলতিৰ তলত লৈ বিপিনে কমিউনিষ্ট জীৱন কলিতাক বিচাৰি গ’ল। ঘৰৰ পিছফালৰ ঠেক বাটটোৰে সোমাই দেখিলে কলিতাৰ ৰুমৰ দুৱাৰ ভিতৰৰপৰা বন্ধ। দুৱাৰমুখতে ৰাতিপুৱাৰ ভাত ঢাকি থোৱা আছে।\n‘কি হ’ল খুৰা? জ্বৰ উঠিল নেকি?’– দুৱাৰত টুকৰিয়াই বিপিনে চিঞৰিলে। বাতৰি-কাগজখন মেলি সি উল্লাসেৰে চিঞৰি পঢ়িলে : ‘ৰুছিয়াৰ খবৰ শুনক। ৱাণ্টেড কাৰ্লমাক্স-লেলিনৰ প্ৰতিমূৰ্তি চূৰমাৰ, ৰুছিয়াৰ প্রতিৰক্ষা ব্যয় কমাবলৈ বুশ্বৰ নিদেৰ্শ, কিউবালৈকো ৰুছ সাহায্য বন্ধ কৰা হ’ব, কমিউনিষ্ট পাৰ্টি অবৈধ ঘোষণা আৰু শুনক দুজন অভ্যুত্থানকাৰীয়ে…’।\nদুৱাৰ নুখুলিল। দুই-এজন আন মানুহো গোট খালে। ঘুণপোকে খোৱা কাঠৰ দুৱাৰ, সামান্য খুন্দা এটা মাৰোঁতেই দুৱাৰখন খোল খালে। চিলিঙৰ বাঁহ এডালৰপৰা কলিতাৰ নিষ্প্রাণ দেহ ওলমিছে, দুখন গামোচা গাঁঠি ডিঙিত ফাঁচটো লগাইছে। কলিতাৰ ক্লান্ত শীৰ্ণ হাত দুখন দুকাষে ওলমিছে, ঘৰ্মসিক্ত পায়জামাৰ গাঁঠিটো নামি আহিছে তলপেটলৈ। তেতিয়াও ঢিমিক-ঢামাককৈ লেম্পটো জ্বলি আছে, টেবুলত প্রাচীন ডাচ কেপিটেলৰ পাত মেলা…\nভোটাৰ আইডি নোহোৱা শিল্পী ভৃগু কাশ্যপৰ প্ৰতিদ্বন্দ্বীও নাই, শত্ৰুও নাই\nঅসুস্থ ডাউড ইব্ৰাহিম\nখুমটাইত বান সাহাৰ্য বিতৰণ


Astrology: জ্যোতিষশাস্ত্ৰ অনুসৰি, ৰুটিৰ বাবে আটা প্ৰয়োগ কৰোঁতে এই উপাদানটো মিহলি কৰক, আপুনি বহু টকাৰ মুখ দেখিব ...| Astrology: mix this thing with flour, it will bring huge luck and money– News18 assam\nHome » photogallery » lifestyle »Astrology: জ্যোতিষশাস্ত্ৰ অনুসৰি, ৰুটিৰ বাবে আটা প্ৰয়োগ কৰোঁতে এই উপাদানটো মিহলি কৰক, আপুনি বহু টকাৰ মুখ দেখিব ...\nAstrology: জ্যোতিষশাস্ত্ৰ অনুসৰি, ৰুটিৰ বাবে আটা প্ৰয়োগ কৰোঁতে এই উপাদানটো মিহলি কৰক, আপুনি বহু টকাৰ মুখ দেখিব ...\nজ্যোতিষশাস্ত্ৰঅনুসৰি, যদি আমি ৰুটিৰ বাবে আটা প্ৰয়োগ কৰাৰ আগতে এটা নিয়ম অনুসৰণ কৰোঁ, তেন্তে জীৱনত কেতিয়াও ধনৰ অভাৱ নহ'ব! উপাৰ্জন বৃদ্ধি হ'ব, যেতিয়া সকলো বিত্তীয় সীমাবদ্ধতা সমাধান কৰা হ'ব তেতিয়া আপুনি বৃহৎ ধনৰ মুখ দেখিব!\n| January 04, 2022, 19:14 IST\nঘৰত আটা আৰু ৰুটি থকাটো অতি সচৰাচৰ ! বহু পৰিয়ালত ৰাতিৰ আহাৰৰ অৰ্থ হৈছে গৰম ৰুটি ! আপুনি জানেনে যে জ্যোতিষশাস্ত্ৰ অনুসৰি, যদি আমি ৰুটিৰ বাবে আটা প্ৰয়োগ কৰাৰ আগতে নিয়ম অনুসৰণ কৰো, তেন্তে জীৱনত কেতিয়াও ধনৰ অভাৱ নহ'ব! উপাৰ্জন বৃদ্ধি হ'ব, যেতিয়া সকলো বিত্তীয় সীমাবদ্ধতা সমাধান কৰা হ'ব, তেতিয়া আপুনি বৃহৎ ধনৰ মুখ দেখিব!!\nজ্যোতিষ শাস্ত্ৰ অনুসৰি, অলপ গাখীৰ, অলপ হালধি গুৰি আৰু পানীৰ সৈতে আটা মিহলি কৰক।\nজ্যোতিষশাস্ত্ৰ অনুসৰি, যদি আপুনি প্ৰতিদিনে এনে কৰে, আপোনাক চাকৰিলৈ পদোন্নতি দিয়া হ'ব, আপুনি ব্যৱসায়ত বৃহৎ লাভ পাব।\nজ্যোতিষশাস্ত্ৰ অনুসৰি, পানীত আটা গাখীৰ বা হালধিগুৰি মিহলি কৰিলে হঠাতে আপোনাৰ ওচৰত বৃহৎ পৰিমাণৰ ধন থাকিব! যেনে লটাৰী জিকা বা পৰিয়ালৰ উৎসৰ পৰা টকা পোৱা।


পানীয়েই জীৱন পানীয়েই মৰণ : — Vikaspedia\nপানীৰ ক্ষেত্ৰত ল’বলগীয়া সাৱধানতা -\nগৰমত মানুহে খাবলৈ বিচৰা আটাইতকৈ প্ৰয়োজনীয় পানীবিধেই হৈছে পানী। পানীকণ খাবলৈ পালেই দেহা-মন শাঁত পৰি যায়। সঁচাকৈয়ে পানীকণ সকলোৰে বাবে অমৃতস্বৰূপ। পানীয়েই জীৱন। কিন্তু পানীয়েই জীৱন বুলি কওঁতে কথাষাৰ শুদ্ধ বুলিও ক’ব নোৱাৰি।\nআজিকালি পৰীক্ষা-নিৰীক্ষাৰ পাছত পোৱা গৈছে যে মানুহে জীৱনত নানা জীয়াতু ভোগা, বেমাৰ-আজাৰৰ দ্বাৰা আক্ৰান্ত হোৱাৰ কাৰণ হৈছে আমি নিশ্চিন্তমনে খোৱা দোষযুক্ত হৈ পৰা দৃশ্য আমি সঘনে দেখিবলৈ পোৱা নাই জানো? মানুহৰ জীৱন ল’বৰ বাবে পানীয়েই যেন সংহাৰ মূৰ্তি ধাৰণ কৰিব পাৰে।\nআজিকালি প্ৰায় মানুহৰ পাকঘৰত পানী পৰিশোধন যন্ত্ৰ দেখা যায়। ইয়াৰ মূলমন্ত্ৰ হৈছে আলট্ৰাভায়’লেট ৰে’ৰ যোগেদি পানীক জীৱাণুমুক্ত কৰা। কিন্তু এই যন্ত্ৰৰ ক্ষেত্ৰতো বিতৰ্ক থাকিয়েই যায়। আন কথা হৈছে- এই যন্ত্ৰ ব্যৱহাৰ কৰিলে কোম্পানীৰ লোকৰ দ্বাৰা মাজে মাজে পৰীক্ষা বা ছাৰ্ভিচ কৰি থকাটো দৰকাৰ। সেইটো কৰা হয়নে?\nপটাছিয়াম পাৰমাংগনেট, আয়’ডিন- এইবোৰো জীৱাণুনাশক। কিন্তু ৰং, গোন্ধ এইবোৰৰ বাবে মানুহে এইবোৰ ব্যৱহাৰ কৰা এতিয়াও বিৰল হৈয়ে আছে। অ’জন এবিধ শক্তিশালী জীৱাণুনাশক। কিন্তু বিদেশত ইয়াৰ বিদেশত ইয়াৰ ব্যৱহাৰ হ’লেও আমাৰ দেশত এতিয়াও ইয়াৰ ব্যৱহাৰ হোৱা দেখা নাযায়।\nক্ল’ৰিন ছল্যুচন পানীত পেলাই পানী পৰিশোধন কৰা খুব সহজ বাবে এই ব্যৱস্থা অতি জনপ্ৰিয়। মাত্ৰ সঠিক হিচাপে জানি প্ৰয়োগ কৰিব লাগে। টিউবৱেল বহুৱাবলৈ হ’লে নলকূপৰ গভীৰতা ১০০ৰ পৰা ২০০ ফুট হ’ব লাগে।\nদমকল-কুঁৱাৰ পানীত ভয়াৱহ আৰ্ছেনিক পদাৰ্থ পোৱা যায়। সেয়েহে দমকলত আৰ্ছেনিক ৰিমুভেল ফিল্টাৰ বা আৰ্ছেনিক ৰিমুভেল ইউনিট টিউৱেল বহুওৱা উচিত। সকলোতকৈ নিৰাপদ হ’ল পানী উতলাই খোৱা।\nআমাৰ তথাকথিত ভদ্ৰ সমাজত, বিয়া-বাৰুত নানা ধৰণৰ খোৱা-বোৱাৰে আপ্যায়ন কৰা হয়। কিন্তু কিমান বিশুদ্ধ পানীৰ ব্যৱস্থা থাকে, তাৰেহে উৱাদিহ পোৱা নাযায়। তদুপৰি আমাৰ সমাজত ঘৰে-পৰে, পূজা-পাৰ্বন, সকাম আদি থাকেই। ৰাজহুৱা উৎসৱ বা অনুষ্ঠানতো মাহ-প্ৰসাদৰ ব্যৱস্থা কৰা হয়। কিন্তু মাহ-প্ৰসাদ কিমান পৰিষ্কাৰ পানীৰে ধোৱা হয়, কল-আপেল কিদৰে ধোৱা হয়, কি পানী খাবলৈ দিয়া হয়, সেয়া চিন্তাৰ বিষয়। এইবোৰ দিশত আমি এতিয়া খুবেই সচেতন হ’বৰ হ’ল, ব্যৱস্থাবোৰ উন্নতি কৰিবৰ হ’ল।\nপানীতেই আছে আমাৰ জীৱন, আমাৰ স্বাস্থ্য। বিশ্ব স্বাস্থ্য সংস্থাই ভাৰতত বিশুদ্ধ খোৱা পানী যোগানৰ ক্ষেত্ৰত যথেষ্ট সচেতনতা বৃদ্ধি কৰি আহিছে। দেশত যি চৰকাৰেই নাথাক, মানুহক অমৃতস্বৰূপ পানীকণ দিয়াৰ ক্ষেত্ৰত অতি আন্তৰিকতাৰে দায়ৱদ্ধ হ’ব লাগে। কাৰণ দেশৰ জনগণৰ সুস্বাস্থ্য ৰক্ষাইহে এখন দেশৰ উন্নতিৰ মূল্যায়ন কৰে।\nভাৰত এখন উন্নয়নশীল দেশ। সকলো দিশৰ উন্নতিৰ বাবে প্ৰচেষ্টা কৰি থাকিলেই বহু কাম বাকী ৰৈয়ে যায়। জীৱন ৰক্ষাৰ বাবে যদিও পানীয়েই মূল, তথাপি বহু কৰণীয় থাকি যায়। আণ্ডাৰগ্ৰাউণ্ড পাইপ ফুটি পাইপেৰে বোকা সোমাই খোৱা পানী দূষিত কৰা দৃশ্য আমি সদায় দেখিয়েই থাকো। গতিকে মিউনিচিপালিটীয়ে যোগান ধৰা পানী কিমান বিশুদ্ধ গম পাইছেই। গতিকে ফিল্টাৰেচন বা পানী উতলাই খোৱাটোৱেই যুগুত।\nঘৰত ৰখা ৰিজাৰ্ভাৰ বা টেংকিৰ পানী সঘনে পৰিশোধন কৰি থাকিলে ভাল। ক্ল’ৰিন দিলে জীৱাণু নাশ হয়। ১ লিটাৰ পানীক জীৱাণুমুক্ত কৰিবলৈ লাগে ০.৫ৰ পৰা ১ মিলিগ্ৰাম ক্ল’ৰিন। ব্লিচিং পাউডাৰত থাকে ২৫ শতাংশ ক্ল’ৰিন। গতিকে পানী যদি ১০০ লিটাৰ হয়, তেতিয়া পৰিশোধনৰ বাবে লাগিব প্ৰতি লিটাৰ পানীৰ বাবে ৪ মিলিগ্ৰাম ব্লিচিং পাউডাৰ। ঘৰৰ ৰিজাৰ্ভাৰ বা টেংকি চাফা ৰখা অত্যন্ত জৰুৰী। কোনো ৰাজহুৱা স্থানত প্ৰথমেই মন কৰিব তাত পানী খোৱাটো নিৰাপদ হয়নে?\nঅফিচ-কাছাৰী, ৰাজহুৱা প্ৰাতিষ্ঠান, যিকোনো কাৰ্যালয়, বিউটী পাৰ্লাৰ, জিম সকলোতে ৱাটাৰ পিউৰিফাইডৰ ব্যৱস্থা থাকিলেহে এইবোৰ অনুষ্ঠানৰ আধুনিক মানসিকতাৰ পৰিচয় পোৱা যায়।\nএইবোৰৰ উপৰি আজিকালি সকলোৱে লগত পানীৰ বটল ৰাখে এইটোৱেই হৈছে ভাল কথা।


ৰাংকুকুৰ – অমিতাভ মহন্ত – ফটাঢোল\nৰাংকুকুৰ – অমিতাভ মহন্ত\n‘দাদা এইবাৰ আপোনাৰ এটা লেখা লাগিব কিন্তু, আমাৰ মেগাজিনৰ বাবে৷’\nট্ৰেইন লেইট আছিল৷ ৰাতি দহ বজাত ট্ৰেইনখন ষ্টেচনত সোমাল, অমিতাভেও খকমককৈ সাৰ পালে৷ চিটটোত বহিয়েই হাত ভৰি অলপ পোনাই ল’লে৷ অন্ধকাৰ ষ্টেচনটোৰ ফালে এবাৰ আকৌ চালে অমিতাভে৷ যদি এতিয়াই ইয়াতে এটা বিৰাট বম্ব ব্লাষ্ট হয়, কেনে লাগিব বাৰু! বিৰাট মানে ধৰক এবাৰতে দুটা প্লেটফৰ্ম নিশ্চিহ্ন হৈ যোৱাকৈ৷ কেৱল যিটো প্লেটফৰ্মত ট্ৰেইনখন আহি ৰৈছে, সেইখন কোনোমতে ৰক্ষা পৰিব৷ গোটেইখন ৰক্ষা নপৰিলেও কথা নাই, চাৰি-পাঁচটা ডবা ৰক্ষা পৰিলেও যথেষ্ট৷ এই সমস্ত ঘটনাটোৰ একমাত্ৰ সাক্ষী অমিতাভ৷ এই অৱস্থাত গল্পটো কিদৰে আৰম্ভ কৰা যায়! কেনেদৰে বম্ব ব্লাষ্টটো হ’ল তাৰ ৰহস্যখিনি থাকিব লাগিব গল্পটোত৷ কিন্তু! চেহ এটা নিমিলিল নহয়৷ ইমান বিশাল বিস্ফোৰণ, দুটা প্লেটফৰ্ম ফিনিচড্, তেনেস্থলত অমিতাভৰ একো নোহোৱাটো কিবা নিমিলিব৷ মুৰ ঘূৰোৱা? ছিটিকি পৰা? এইখিনিত অলপ গদ্যৰ বাহাদুৰি দেখুৱাব লাগিব৷\nপকেটৰ পৰা টিকেটতো উলিয়াই আগুৱাই দিলে৷ গোটেই টিকেটটোৰ পিছফালে অজস্ৰ হস্তাক্ষৰ৷ কেতিয়াবালৈ অকাডেমী বা তেনেধৰণৰ ডাঙৰ পুৰস্কাৰ পালে অটোগ্ৰাফ দিব লাগিব৷ তেতিয়া চহীটো কেনে হ’ব তাৰেই প্ৰেকটিচ্ চলি আছিল টিকেটটোৰ পিছফালে৷ এইখন এই ৰুটৰ শেষ ট্ৰেইন৷ আজিৰ পৰা কিছু বছৰ আগতে হ’লে গল্প আৰম্ভ কৰিবলৈ “শেষ ট্ৰেইন” এটা বঢ়িয়া টপিক আছিল৷ কিন্তু এই টপিকটো এতিয়া ইমানেই বেছি ব্যৱহাৰ হ’ল যে এতিয়া ইয়াক লৈ ভবাৰো স্ক’প বাকী নাই৷\nষ্টেচনৰ বাহিৰত শাৰী পাতি ৰৈ আছে প্ৰাইভেট টেক্সী, অটো, ৰিক্সা৷ খোজ কাঢ়িবলৈ সি ভাল পায়, গতিকেই সেইবোৰৰ ফালে কেৰেপেই কৰা নাই৷ এনেয়েওঁ ইয়াৰ পৰা ঘৰ বেছি দুৰ নহয়৷ ডিঙিৰ মাফলাৰখন ভালকৈ বান্ধি ল’লে৷ কিছুদুৰ আগবঢ়াৰ পিছতেই ক’ৰবাৰ পৰা এখন প্ৰাগঐতিহাসিক ৰিক্সাৰ আবিৰ্ভাৱ ঘটিল৷ বতাহত যেন ভাঁহি আহিল এটা ফিচফিচিয়া কণ্ঠ-\n– ক’লৈ যাব?\nঅমিতাভে মুৰ তুলি চালে৷ সন্মুখত সেই সকলোৰে চিনাকী জয়নাল ৰিক্সাৱালা৷ দুবছৰ আগতেই মৃত্যু ঘটিছে তেখেতৰ৷ এটা দুৰ্ঘটনাত তেওঁ দুয়োখন ভৰি হেৰুৱাইছিল৷ অকলশৰীয়া জীৱ৷ ঘৰতেই খাবলৈ নাপায় এদিন মৃত্যুমুখত পৰে৷ ঘৰতো এতিয়া এৰাবাৰীত পৰিণত হৈছে৷ মৰিলে কি হ’ব! এতিয়াও পুৰণি অভ্যাস এৰিব পৰা নাই, সদায় ৰাতি গভীৰ হ’লে তেওঁ ৰিক্সাখন লৈ ওলাই আহে৷\nনাই, নাই! এইটো বৰ এটা সুবিধাৰ নহ’ব৷ ৰিক্সা লৈ টাইম ওলাই আহোতেই জয়নালে স্পীড ব্ৰেকাৰ এটাৰ ওপৰেৰে জোৰে চলাই দিলে৷ ফলত টাইম মেচিনত স্লীপ কৰি একেকোবে এক্সিডেণ্ট হোৱা দিনটোলৈ গুছি গ’ল৷ ইয়েচ্, দিছ্ ৱিল বি বেটাৰ৷\nতেতিয়াৰ পৰা আল্টু- ফাল্টু লেকচাৰ দি সময় নষ্ট কৰাৰ বাবে অশ্ৰাব্য গালি এসোপা দি ৰিক্সাৱালাজন আঁতৰি গ’ল৷ ৰিক্সাৰ টুংটাং শব্দ শুনি অমিতাভৰ তিনি দিন আগতে অহা হোৱাটচ্ এপ মেছেজটোলৈ মনত পৰিল৷ কলেজৰ হোৱাটচ্ এপ গ্ৰুপত আহিছিল মেছেজটো৷ একেলগৰ সীমান্তই এক নামকৰা বহুজাতিক সংস্থাৰ দ্বিতীয় উচ্চতম পদটোলৈ প্ৰমোচন পাইছে৷ সকলোৱে তাক অভিনন্দন জনাইছে৷ হোৱাটচ্ এপতে এক উদুলি মুদুলি পৰিবেশ৷ খবৰটো পোৱাৰ পিছত অমিতাভে দহ-পোন্ধৰ বছৰ পিছৰ কথা ভাবিলে৷ কলেজৰ ৰি ইউনিয়ন৷ সকলো নিজৰ নিজৰ ক্ষেত্ৰত প্ৰতিষ্ঠিত৷ কিন্তু সকলোৰে কোনো ৰস পম নোহোৱা জীৱিকা, ক’বলৈ গ’লে দাসত্বৰ অন্য এক নাম৷ ব্যতিক্ৰম? অমিতাভ! অমিতাভে জীৱনত এনেকুৱা কিবা এটা কৰি পেলালে, যাক দেখি সকলো আশ্বৰ্য্যচকিত৷ অমিতাভক আগুৰি আছে ঈৰ্ষান্বিত চকুবোৰে, উপচাই পেলাইছে প্ৰশংসাৰে৷ গোটেই কাৰবাৰটো অমিতাভে খুবেই উপভোগ কৰিছে৷ সমস্যা মাত্ৰ এটাই৷ কি কাৰণে অমিতাভ সকলোৰে ঈৰ্ষা আৰু প্ৰশংসাৰ পাত্ৰ হৈ পৰিছে সেয়াহে এতিয়ালৈ ভবা হোৱা নাই৷ কিন্তু কিবা এটা যে সাংঘাতিক হ’বলৈ গৈ আছে সেয়া খাটাং৷\nভাবিয়েই ৰোমাঞ্চিত হৈ উঠিল৷ আধা ঘণ্টাৰ পথ প্ৰায় বিশ মিনিটত অতিক্ৰম কৰি ৰূম পোৱালৈ ৰাতি বাৰটা বাজি গৈছে৷ চিধাই বিছনাত! লগে লগে সুন্দৰ সপোন!\nৰাতিপুৱাই ডিউটী৷ চাইকেলখন লৈ অমিতাভ কামত ওলাল৷ কুঁৱলীৰ বাবে একো দেখা নাযায়৷ তথাপি সদায় অহা যোৱা কৰাৰ বাবেই অমিতাভে জানে যে কিছুদুৰ আগতে ৰেলৱে ক্ৰছিং এটা আছে৷ ৰাতিপুৱাৰ লোকেলখন এতিয়া পাৰ হৈ যাব পাব ক্ৰছিঙটো বন্ধ হৈ থাকিব এতিয়া৷ চাইকেলখন ৰখালে, ইতিমধ্যে কুঁৱলীত গোটেই কাপোৰ তিতি গৈছে৷\n– অমিতাভ, মানে অমিতাভ মহন্তই কৈছিলোঁ৷ মানে পাণ্ডুলিপি এটা পঠিয়াইছিলোঁ৷ হেৰি এমাহ মানেই……\n– কিহৰ পাণ্ডুলিপি আছিল বাৰু? গল্প?\n– নাই নাই, গল্প নহয়৷ উপন্যাস আছিল৷ ২৫৭ পৃষ্ঠাৰ৷\n– নামটো ক’বচোন উপন্যাসখনৰ৷\n– অ’কে৷ আৰু আপোনাৰ নামটো কি ক’লে?\n– অমিতাভ, অমিতাভ মহন্ত!\n– ঠিক আছে৷ আপুনি হল্ডত থাকক৷ মই এতিয়াই চেক কৰি কৈ আছো৷\n*** এক প্ৰতিষ্ঠিত, অভিজাত প্ৰকাশনী সংস্থাৰ সম্পাদকে মন্ত্ৰমুগ্ধ হৈ পঢ়ি গৈছে এটা পাণ্ডুলিপি৷ গল্প, কবিতা, ভ্ৰমণকাহিনী, প্ৰবন্ধ আদি কৰি কিমান যে পাণ্ডুলিপি আহে তেওঁৰ কাষলৈ৷ কিছু ক্ষেত্ৰত এনভেলপটো খোলাৰ দৰকাৰেই নপৰে৷ কোৱা হয় যে, পাণ্ডুলিপিৰ এনভেলপত হাত দিয়েই তেওঁ বুজিব পাৰে, কোনটো কিমানৰ৷ এই যে পাণ্ডুলিপিটো, এইটো হাতত পৰাৰ দিনাই তেওঁৰ ষষ্ঠ ইন্দ্ৰিয়ই তেওঁক কৈছিল, ইয়েচ্ দিছ্ ইজ্ দ্যা ৱান! পলম কৰিবলৈ সময় নাই৷ তেতিয়াৰ পৰাই তেওঁ ডুবি আছে পাণ্ডুলিপিটোৰ মাজত৷ লেখক একেবাৰে নতুন৷ কিন্তু পঢ়িলেই বুজা যায়, অনেক দিন ধৰি সযত্নে নিজৰ কলমটোক সাঁজু কৰিছে তেখেতে৷ এক হীৰা আৱিস্কাৰ কৰি পেলাইছে তেওঁ৷ সম্পাদকৰ মনত কোনো সন্দেহ নাই, এইখন উপন্যাস তেঁৱেই প্ৰকাশ কৰিব৷ তেওঁৰ প্ৰকাশন সাক্ষী হৈ ৰ’ব এখন কালজয়ী উপন্যাসৰ৷ অসমীয়া সাহিত্যৰ ধুমুহা, ‘ৰাংকুকুৰ’ বাই …… অমি…… ***\n– হয় মহন্ত৷ মই চালোঁ দেই৷ আপোনাৰ লেখাটো মনোনীত হোৱা নাই৷ আমি সেইটো দুদিনমান পিছতেই আপোনালৈ ফেৰৎ পঠিওৱাৰ ব্যৱস্থা কৰিম৷ ধন্যবাদ৷\nৰাতিপুৱাই ডিউটী৷ চাইকেলখন লৈ অমিতাভ কামত ওলাল৷ কুঁৱলীৰ বাবে একো দেখা নাযায়৷ তথাপি সদায় অহা যোৱা কৰাৰ বাবেই অমিতাভে জানে যে কিছুদুৰ আগতে ৰেলৱে ক্ৰছিং এটা আছে৷ ৰাতিপুৱাৰ লোকেলখন এতিয়া পাৰ হৈ যাব পাব ক্ৰছিঙটো বন্ধ হৈ থাকিব এতিয়া৷ ইতিমধ্যে কুঁৱলীত গোটেই কাপোৰ তিতি গৈছে৷\nট্ৰেইন আহিবৰ হৈছে৷ কাষৰ মানুহবোৰে নিৰাপদ দূৰত্বত অৱস্থান কৰিছে৷ কিন্তু! কিন্তু অমিতাভে ঠিক কৰিলে যে সি আজি চাইকেলখন নৰখায়৷ ইট্ ৱিল বি ফান! ট্ৰেইন আগুৱাইছে, আৰু আগুৱাইছে অমিতাভ৷ অমিতাভৰ চাইকেল ৰেলৱে ট্ৰেকত৷ উপস্থিত সকলো আতঙ্কিত হৈ পৰিল৷ দৈত্যকায় ৰেলগাড়ীখনে অমিতাভ আৰু চাইকেলখনক ভেদ কৰি গুছি গৈছে৷\nচকু মেলিলে অমিতাভে৷ ৰেলখন পাৰ হৈ গৈছে ইতিমধ্যে৷ অমিতাভক জীৱিত অৱস্থাত দেখি চাৰিওঁফালে হৰ্ষধ্বনি!\nঘটাং! ৰেলৱে ক্ৰছিঙৰ লোহাত চাইকেলৰ সন্মুখৰ চকাটো খুন্দা খালে৷ অমিতাভ ভুলুণ্ঠিত৷ ক্ৰছিঙটো বন্ধ আছে৷ কিছু সময় পিছতেই লোকেল ট্ৰেইনখন পাৰ হ’ব৷\n– হেল্ল’, অমিতাভ মহন্ত?\n– হয় কৈছো৷ কোনে কৈছিলে?\n– আপুনি আজি আমাৰ অফিচলৈ ফোন কৰিছিল৷ আপেনাৰ উপন্যাস সংক্ৰান্তীয় কথা লৈ৷\n– হয় হয়!কওঁকচোন বাৰু৷\n– ক’বলৈ টানেই লাগিছে৷ এটা ডাঙৰ খেলিমেলি হৈ গ’ল৷\n– মানে আপোনাৰ উপন্যাসখন আমাৰ সম্পাদকৰ খুবেই পছন্দ হৈছে৷ কিন্তু আৰু এজন আপোনাৰ নামৰ লগত একে নামৰ ব্যক্তিয়েও অন্য এখন উপন্যাসৰ পাণ্ডুলিপি জমা দিছিল৷ তাতেই খেলিমেলি হৈ গ’ল৷ আমি খুবেই দুঃখিত৷ দায় দোষ নধৰিব দাদা৷\n– নাই নাই৷ একেবাৰে বেয়া পোৱা নাই৷ মানুহ মাত্ৰেই ভুল৷ হেঃ হেঃ৷\n– ‘ধন্যবাদ চাৰ। আমি এই গ্ৰন্থমেলাতেই আপোনাৰ কিতাপখন প্ৰকাশ হোৱাৰ ব্যৱস্থা কৰিম৷ আৰু মই আজিয়েই কন্ট্ৰাক্ট কপী আপোনালৈ কুৰিয়াৰ কৰিম৷ আপুনি চাই ল’ব৷\n– বহুত বহুত ধন্যবাদ৷ নবেম্বৰলৈ কিতাপখন আশা কৰিব পাৰো তাৰমানে?\n– কি দিম? মাংস নে মাছ? ৰৌ লোকেল আছে!\n– গুড্! কন্ট্ৰেক্ট পেপাৰখিনি কেতিয়ামানলৈ পাম?\n– কি? মাছ?\nথতমত খালে অমিতাভে৷ নাক মুখ কোঁচাই হোটেলৰ ল’ৰাজন ৰৈ আছে৷\n– অ’ অ’, হেৰি ম- মাছ৷ কি মাছ আছে?\n– ৰৌ বিলাহী, ইলিছ সৰিয়াহ, সৰু মাছ ফ্ৰাই৷\n– ৰৌ ৰৌ!\nএক অদ্ভূত দৃষ্টিৰে অমিতাভক আকৌ এবাৰ চাই ভিতৰলৈ খোজ ল’লে৷ ৰৌ আনিবলৈ৷\n– আৰে দাদা নক’ব আৰু৷ ৰিচিপচনত বহা ল’ৰাটো একদম আনমনা ধৰণৰ৷ কাক কি কৈ দিয়ে ঠিক নাই৷ বোধহয় সি আপোনাৰ পাণ্ডুলিপিটো বাতিল হোৱা বুলিলে৷ হয় নে?\n– হয়, তেনেকৈয়ে ক’লে৷\n– না না৷ একদম ভুল ক’লে সি৷ সম্পাদকে বিৰাট বেছি পছন্দ কৰিছে৷ এইখন এইবাৰ গ্ৰন্থমেলাত বেষ্ট ছেলাৰ হ’ব চাই থাকক৷\nথক! ৰৌ বিলাহীৰ বাতি টেবুলত থৈ চিধাই মালিকৰ কাষলৈ লৰ মাৰিলে৷\n– দাদা, এই চাৰি নম্বৰ টেবুলত বহাটো কিবা ক্ৰেক আছে৷ তেতিয়াৰ পৰা কিবা বিৰবিৰাই আছে৷ অলপ চকু দিব৷\nএতিয়া অমিতাভৰ দিল খুচ! স্বয়ং সম্পাদকে ফোন কৰি ইমান প্ৰশংসা কৰিছে৷ আৰু কি লাগে৷ এইবোৰ এক্সপাৰ্ট মানুহ, ৰত্ন চিনাত কেতিয়াও ভুল নকৰে৷ সম্পাদকে ইঙ্গিত এটাওঁ দিছে, কিবা চলিড্ এৱাৰ্ড টিকাই দিব পাৰে৷ কি এৱাৰ্ড নকলেওঁ, অমিতাভে থিক বুজিছে৷ এতিয়া কলেজ ৰি ইউনিয়নৰ ছবিখন সম্পূৰ্ণ হৈছে৷ সুবিশাল হৰ্ষধ্বনি!\nচাইকেলৰ গতি বঢ়াই দিলে অমিতাভে৷\nহঠাৎ নিজৰ ওপৰতে খঙ উঠি গ’ল অমিতাভৰ৷ এই এলাহেই তাক শেষ কৰি দিলে৷ আধা কেজি মান ওজন হ’ব চাগে পাণ্ডুলিপিটোৰ৷ স্পীডপোষ্টত পঠিয়ালে কিমানমান টকা লাগিব এতিয়াওঁ সুধি থোৱা ভাল৷ ঘড়ীটোলৈ চকু দিলে, পোষ্ট অফিছ বন্ধ হ’বলৈ আৰু মাত্ৰ আধা ঘণ্টা বাকী৷\nসি ভালকৈ জানে, এই সম্পাদক জাতীয় মানুহবোৰ বিৰাট মুডী হয়৷ মুড্ সলনি হোৱাৰ আগতেই দিনে ৰাতিয়ে কষ্ট কৰি হ’লেও লিখিব লাগিব… কালজয়ী উপন্যাস— “ৰাংকুকুৰ৷”\n« গচক – বিশ্বজ্যোতি মহন্ত\nমহিষাসুৰ পতন – মনোজ কুমাৰ শইকীয়া »\nভাল লাগিল অমিতাভ৷\nব্যতিক্ৰমী উপস্থাপনৰ দ্বাৰা এক সুন্দৰ গল্প উপহাৰ দিয়া বাবে ধন্যবাদ মহন্ত!


পৃষ্ঠা:শোণিত কুঁৱৰী.pdf/২১ - ৱিকিউৎস\nশক্তি দিলা, বিশ্ব বিজয় কৰালা। অপাৰ কৰুণা তোমাৰ প্ৰভু! তোমাৰ কৃপাত আজি মই অসীম শক্তিশালী, বিশ্ববিজয়ী; কিন্তু প্ৰভু! মনত বৰ দুখ, প্ৰাণত আৰু তৃষ্ণা প্ৰভু! সঁচা কথা ক’বলৈ গ’লে তোমাৰ শক্তি সদ্ব্যৱহাৰ হোৱা নাই; তোমাৰ সকলো ব্যৰ্থ, বৰ ব্যৰ্থ, শক্তি ব্যৰ্থ।\n"https://as.wikisource.org/w/index.php?title=পৃষ্ঠা:শোণিত_কুঁৱৰী.pdf/২১&oldid=84596"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৩০ আগষ্ট ২০২০ তাৰিখে ১৬:১৭ বজাত সলনি কৰা হৈছিল।


নঙলামুখত চেনেহৰ ভোগালীক আদৰাৰ ব্যাপক প্ৰস্তুতি ৰাজ্যৰ উজনি-নামনি সৰ্বত্ৰে -\nHomeআঞ্চলিকনঙলামুখত চেনেহৰ ভোগালীক আদৰাৰ ব্যাপক প্ৰস্তুতি ৰাজ্যৰ উজনি-নামনি সৰ্বত্ৰে\nনঙলামুখত চেনেহৰ ভোগালীক আদৰাৰ ব্যাপক প্ৰস্তুতি ৰাজ্যৰ উজনি-নামনি সৰ্বত্ৰে\nডিজিটেল ডেস্ক : ক’ভিডৰ তৃতীয় ঢৌ অ’মিক্ৰনৰ সমান্তৰালভাৱে ৰাজ্যৰ সৰ্বত্ৰে এতিয়া ভোগালীক আদৰাৰ ব্যাপক প্ৰস্তুতি। অসমীয়া জাতিৰ অতি আদৰৰ ভোগালী বিহু পালনৰ বাবে অসমৰ উজনি পৰা নামনিলৈ সকলোতে বিৰাজ কৰিছে এক আনন্দ-উল্লাসে। ইয়াৰ লগতে ৰাজ্যৰ ভিন্ন প্ৰান্তত বিভিন্ন ধৰণে ভেলাঘৰ সাজি সকলো যেন মিলিত হৈছে এক অঘোষিত প্ৰতিযোগিতাত।\nউল্লেখ্য যে, ক’ভিডৰ ভয়াৱহতাৰ প্ৰতি লক্ষ্য ৰাখি ৰাজ্য চৰকাৰে দিয়া নতুন নীতি-নিৰ্দেশনা মানি সকলো এতিয়া ব্যস্ত হৈ পৰিছে ভোগালীক আদৰাত। পিছপৰি ৰোৱা নাই বাকসা জিলাৰ বৰমাৰ পশ্চিম আলাগজাৰো৷ বৰমাতো চলিছে ভোগালীক আদৰাৰ ব্যাপক প্ৰস্তুতি৷ পশ্চিম আলাগজাৰ গাঁৱৰ ৰাইজেও অসমীয়াৰ বাপতিসাহোন বিহুটিক আদৰিবলৈ নিৰ্মাণ কৰিছে ব্যতিক্ৰমী ভেলাঘৰ আৰু মেজি৷ বাকসা জিলাৰ ভাৰত-ভূটান সীমান্তত প্ৰায়ে সংঘটিত হৈ থকা হাতী-মানুহৰ সংঘাতৰ এক বাস্তৱ প্ৰতিচ্ছবি দেখুৱাবলৈ চেষ্টা কৰিছে গাঁৱৰ ৰাইজে৷\nইফালে, অসমত হয়তো প্ৰথমবাৰৰ বাবে চৰকাৰীভাৱে ভোগালী বিহুত মেজি আৰু ভেলাঘৰ নিৰ্মাণ কৰা প্ৰতিযোগিতা অনুষ্ঠিত কৰা হৈছে আৰু প্ৰতিযোগিতা আয়োজন কৰিছে বজালী জিলা উপায়ুক্ত ভাৰত ভূষন দেৱচৌধুৰীয়ে l জিলা উপায়ুক্তগৰাকীৰ এনে প্ৰতিযোগিতা ঘোষণাৰ পাছতে অসমীয়া পৰম্পৰা উজ্জীৱিত কৰাৰ মানসেৰে বজালীৰ ভিন্ন প্ৰান্তত যুৱক আৰু ৰাইজে মিলি মেজি আৰু ভেলাঘৰ সাজি ভাগ লৈছে প্ৰতিযোগিতাত l শ্ৰেষ্ঠত্ব নিৰ্বাচন কৰাৰ বাবে গঠন কৰি দিয়া হৈছে এখন বিশেষ কমিটী l আনহাতে শ্ৰেষ্ঠ পুৰস্কাৰপ্ৰাপ্তক আগন্তুক গণৰাজ্য দিৱসৰ দিনাখন ৰাজহুৱাভাৱে সম্বৰ্ধনা জনাই পুৰস্কৃত কৰিব বজালী জিলা প্ৰশাসেন।\nআনহাতে, বঙাইগাঁও চহৰৰ বৰপাৰা ৰাজহুৱা খেলপথাৰ ভৰি পৰিছে থলুৱা খাদ্যসম্ভাৰ, শিপিনীৰ কাপোৰৰে। চেনেহৰ ভোগালীত গ্ৰাম্য অঞ্চলৰ মহিলাসকলক স্বাৱলম্বী কৰাৰ প্ৰয়াস অসম ৰাজ্যিক গ্ৰামীণ জীৱিকা অভিযানৰ। সেয়েহে বিশেষকৈ গ্ৰাম্য অঞ্চলৰ মহিলাসকল একত্ৰিত হৈ প্ৰস্তুত কৰা বিভিন্ন প্ৰকাৰৰ সুস্বাদু থলুৱা চিৰা, পিঠা-লাড়ু আদিৰ লগতে বিভিন্ন সাজসজ্জাৰে ভৰি পৰে ‘ভোগালী বজাৰ’।\nPrevious article১৬ বছৰ বয়সতে ঋষিৰ প্ৰেমত পৰিছিল নীতু; বিয়াৰ দিনা দুয়ো হৈছিল বেহুঁচ! পঢ়ক এই কাহিনী\nNext articleমালাইকা-অৰ্জুনৰ বিবাহ বিচ্ছেদ! মানসিকভাৱে ভাগি পৰিছে মালাইকা\nআৰক্ষীৰ গুলীত নিঃশেষ হ’ল এটা সপোন


LIC-ৰ এইখন পলিচীত প্ৰতিদিনে ৭৬ টকা চেভিংচ কৰক আৰু মিচিউৰিটীৰ সময়ত লাভ কৰক ১০ লাখ টকা! invest-76-rupees-in-this-lic-policy-and-get-10-lac-rupees-on-maturity-hb– News18 assam\nHome » photogallery » lifestyle »LIC-ৰ এইখন পলিচীত প্ৰতিদিনে ৭৬ টকা চেভিংচ কৰক আৰু মিচিউৰিটীৰ সময়ত লাভ কৰক ১০ লাখ টকা!\nLIC-ৰ এইখন পলিচীত প্ৰতিদিনে ৭৬ টকা চেভিংচ কৰক আৰু মিচিউৰিটীৰ সময়ত লাভ কৰক ১০ লাখ টকা!\nLIC-ৰ নিউ জীৱন আনন্দ পলিচীত আপুনি একাধিক সুবিধা লাভ কৰিব। ইয়াত লাইফ টাইম কভাৰৰ লগতে বোনাছৰ সুবিধা দিয়া হয়।\n| October 04, 2021, 14:07 IST\nগ্ৰাহকৰ প্ৰয়োজন অনুসৰি, লাইফ ইনছুৰেঞ্চ কোৰ্পৰেশ্যন অব ইণ্ডিয়াই সময়ে সময়ে নতুন নতুন পলিচী লঞ্চ কৰি থাকে। এনেধৰণৰ এখন পলিচী এল আই চিৰ নিউ জীৱন আনন্দ পলিচীয়ে গ্ৰাহকসকলক চেভিংছৰ লগতে চিকিউৰিটী প্ৰদান কৰি থাকে। এই স্কীমৰ বিনিয়োগকাৰী সকলে লাভ কৰে বোনাছ। ইয়াৰ লগতে ৰিস্ক কভাৰ পলিচী মচিউৰ হোৱাৰ পিছতো জাৰি থাকিব। পলিচীত আপুনি প্ৰতিদিনে ৭৬ টকা চেভিংচ কৰিব লাগিব।\nকোনে কৰিব পাৰিব এই পলিচী- ১৮ৰ পৰা ৫০ বছৰৰ ভিতৰত যিকোনো ব্যক্তিয়েই এই পলিচী কৰিব পাৰিব। স্কীমত কমেও ১ লাখ টকা চাম এচিউৰ্ড কৰিব লাগিব। অধিকতম চাম এচিউৰ্ডৰ কোনো লিমিট নাই।\nমিচিউৰিটীত এনেদৰে লাভ কৰিব ১০ লাখ টকাঃ\n-চাম এচিউৰ্ড+ চিম্পল ৰিভাৰ্চনেৰী বোনাছ+ ফাইনেল এডিশ্যনেল বোনাছ\n-৫ লাখ+৫.০৪ লাখ+১০ হাজাৰ= ১০.১৪ লাখ\n-পলিচীৰ ২১ বছৰ হোৱাৰ পিছত যদি পলিচী হোল্ডাৰ জীৱিত থাকে, তেন্তে তেওঁ ১০ লাখতকৈ বেছি টকা লাভ কৰিব।\nপলিচীত ১৫ বছৰ পৰ্যন্ত একেলগে ইনভেষ্ট কৰিলে বোনাছ লাভ কৰিব। ইয়াত ৭৬ টকা প্ৰতিদিনে ইনভেষ্ট কৰিলে মিচিউৰিটীত লাভ কৰিব ১০.৩৩ লাখ টকা। কোনোৱে ২৪ বছৰ বয়সত এলআইচি জীৱন আনন্দ পলিচীত পাঁচ লাখ টকাৰ বিকল্প চিলেক্ট কৰিলে ২৬,৮১৫ টকা প্ৰিমিয়াম দিব লাগিব। অৰ্থাত্ মাহে ২২৮১ টকা আৰু দিনৰ হিচাপত ৭৬ টকা দিব লাগিব।\nমিচিউৰিটীত পলিচী হোল্ডাৰৰ মৃত্যু হল লাভ কৰিব ৫ লাখ টকাঃ পলিচী মিচিউৰিটী হোৱাৰ পিছত পলিচী হোল্ডাৰৰ মৃত্যু হ'লে নমিনিয়ে লাভ কৰিব চাম এচিউৰ্ড। পলিচী চলি থকাৰ সময়ত মৃত্যু হলে পলিচী নমিনীয়ে বিমাৰ টকাৰ ১২৫ শতাংশ লাভ কৰিব। ইয়াৰ লগত বোনাছ আৰু শেষ বোনাচো লাভ কৰিব।


শনিবাৰে শনি লাগিল ৰাজ্যত ! পুৱাৰে পৰা আহিছে কেৱল মৃতদেহ উদ্ধাৰৰ খবৰ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nশনিবাৰে শনি লাগিল ৰাজ্যত ! পুৱাৰে পৰা আহিছে কেৱল মৃতদেহ উদ্ধাৰৰ খবৰ…\nডিজিটেল ডেস্কঃ শনিবাৰে শনি লাগিছে ৰাজ্যত। পুৱাৰে পৰা বৰ্তমানলৈকে গুৱাহাটী মহানগৰকে ধৰি ৰাজ্যৰ কেইবাটাও স্থানত উদ্ধাৰ হৈছে বহু কেইজন লোকৰ মৃতদেহ। ইয়াৰে বহু কেইটা মৃতদেহ চিনাক্ত কৰা হৈছে যদিও কিছু সংখ্যকৰ চিনাক্তকৰণ এই পৰ্যন্ত হোৱা নাই।\nগুৱাহাৱাটী চানমাৰি অভিযান্ত্ৰিক প্ৰতিষ্ঠানৰ কাষত শনিবাৰে পুৱাই উদ্ধাৰ হয় এজন যুৱকৰ এটা মৃতদেহ। মুখে আৰু নাকেৰে ফেন বাহিৰ থৈ থকা যুৱকজনে অত্যাধিক ড্ৰাগছ সেৱন কৰি এই দৰে মৃত্যুক সাৱটি লোৱাৰ আশংকা কৰিছিল প্ৰত্যক্ষদৰ্শীয়ে। পৰৱৰ্তী সময়ত এই যুৱকজন নুনমাটিৰ ছৰিফুল আলী বুলি চিনাক্ত কৰা হৈছে।\nইয়াৰ উপৰিও কলিয়াবৰ, লংকা, ডবকা আদিতো উদ্ধাৰ হৈছে মৃতদেহ। বৰপেটাত আকৌ ন-বোৱাৰীৰ ফাঁচি লোৱাৰ অৱস্থাত উদ্ধাৰ হৈছে মৃতদেহ। কলিয়াবৰৰ শালনাত উদ্ধাৰ হোৱা মৃতদেহটো এগৰাকী বোৱাৰীৰ। ৰে’ল লাইনত পৰি থকা অৱস্থাত উদ্ধাৰ কৰা হৈছিল মৃতদেহটো। স্থানীয় ৰাইজে মৃতদেহটো শালনা চাহ বাগিচাৰ চান্দিনী তাঁতীৰ বুলি চিনাক্ত কৰা হৈছে। ৰে’লৰ খুন্দাত বোৱাৰীগৰাকীৰ মৃত্যু হোৱাৰ সন্দেহ আৰক্ষীৰ।\nআনহাতে লংকাত ৰহস্যজনক অৱস্থাত উদ্ধাৰ হৈছে আন এজন যুৱকৰ মৃতদেহ। উদ্ধাৰ হোৱা মৃতদেহটো শংকৰ মালাকৰ নামৰ যুৱকজনৰ বুলি চিনাক্ত কৰা হৈছে। লংকা থানাৰ সন্মুখত এখন নম্বৰপ্লেটবিহীন বাইকসহ উদ্ধাৰ হৈছে শংকৰৰ মৃতদেহটো। কিদৰে তেওঁৰ মৃত্যু হ’ল সেই বিষয়ে এতিয়াও জানিব পৰা হোৱা নাই।\nলখিমপুৰটো উদ্ধাৰ হৈছে এটা মৃতদেহ। লখিমপুৰৰ চৰাই মৰীয়াত উদ্ধাৰ হোৱা এই মৃতদেহটো পানীত পৰি থকা অৱস্থাত উদ্ধাৰ হৈছে। জানিব পৰা মতে মৃতদেহটো দিলীপ বৰা নামৰ এজন লোকৰ। আনহাতে বৰপেটাত তিনি মাহ পূৰ্বে ঘৰৰ অমতত পলাই গৈ বিবাহ পাশত অবদ্ধ হোৱা এগৰাকী ন-বোৱাৰীৰ মৃতদহো উদ্ধাৰ কৰা হৈছে। ফাঁচি লৈ আত্মহত্যা কৰা বোৱাৰীৰ গৰাকীৰ এই মৃত্যুক সহজভাৱে ল’ব পৰা নাই স্থানীয় লোকৰ লগতে পৰিয়ালৰ লোক।\nইফালে ডবকাত যমুনা নৈত এটা অৰ্ধগলিত মৃতদেহ উদ্ধাৰ কৰা হৈছে। উদ্ধাৰ হোৱা মৃতহেদটো এগৰাকী কাৰ্বি জনগোষ্ঠীয় লোকৰ হ’ব পাৰে বুলি সন্দেহ কৰিছে স্থানীয় লোকে। এটা হাফপেণ্ট আৰু টি-চাৰ্ট পৰিহিত ব্যক্তিজনক কোনোবাই হত্যা কৰি নদীত পেলাই দিছে নে দুৰ্ঘটনাবশত নদীত পৰি মৃত্যু হৈছে নে বান পৰিস্থিতিত পৰি তেওঁ এইদৰে মৃত্যুক সাৱটি লৈছে সেই কথা এতিয়াও স্পষ্ট হোৱা নাই ।\nক্লিক কৰি পঢ়কঃ চাহ বাগিচাৰ ল’ৰা-ছোৱালীয়ে বিদ্যালয় আধাতে নেৰাটো সুনিশ্চিত কৰা হ’ব : খুমটাইত বিদ্যালয় উন্মোচন কৰি পীযুষ হাজৰিকাৰ মন্তব্য…\nচাহ বাগিচাৰ ল’ৰা-ছোৱালীয়ে বিদ্যালয় আধাতে নেৰাটো সুনিশ্চিত কৰা হ’ব : খুমটাইত বিদ্যালয় উন্মোচন কৰি পীযুষ হাজৰিকাৰ মন্তব্য…\nআৰম্ভ হ’ল NADI- এছিয়ান কনফ্লুয়েঞ্চ ৰিভাৰ কনক্লেভ-২০২২


চাকৰি খবৰ : আবেদন কৰক ৭১,৯৯৩+ বিভিন্ন বিভাগৰ চাকৰিৰ পদত : ৮ পাছৰ পৰা : Latest Goverment Jobs - GovJobAssam.Com :: Assam Career, Job in Assam and North East India\nHome › 10th Pass Job › চাকৰি খবৰ : আবেদন কৰক ৭১,৯৯৩+ বিভিন্ন বিভাগৰ চাকৰিৰ পদত : ৮ পাছৰ পৰা : Latest Goverment Jobs\nচাকৰি খবৰ : আবেদন কৰক ৭১,৯৯৩+ বিভিন্ন বিভাগৰ চাকৰিৰ পদত : ৮ পাছৰ পৰা : Latest Goverment Jobs\nAssam Career Latest Jobs\nবিভিন্ন পদৰ বাবে ৬৯০০০+ টা খালী পদ মুকলি কৰা হৈছে যাৰ অনুসৰি আপোনাক নিযুক্তি দিয়া হ’ব। প্ৰতি বছৰে বৃহৎ সংখ্যক প্ৰাৰ্থীয়ে এই পদৰ বাবে আবেদন কৰে কিন্তু কেৱল যোগ্য প্ৰাৰ্থীসকলক হে এই পদৰ বাবে নিয়োগ কৰা হয়। এই বিষয়ে অধিক তথ্যৰ বাবে, যদি আপুনি বিচাৰে, আপুনি অফিচিয়েল অধিসূচনা পঢ়ি পৰীক্ষা কৰিব পাৰে, যাৰ লিংক টো আমাৰ প্ৰবন্ধত দিয়া হৈছে।\nশেহতীয়া চৰকাৰী চাকৰি 2022 ৰ বিৱৰণ:\nপদসমূহৰ নাম পিয়ন, চকীদাৰ, সহায়ক, ডাক সেৱক,কেৰাণী, ড্ৰাইভাৰ, একাউনটেণ্ট ইত্যাদি\nঅৰ্হতা ৮পাছ ,১০ পাছ ,১২ পাছ , ডিগ্ৰী পাছ , ITI পাছ\nমুঠ পদ ৭১,৯৯৩+\nRelated Posts : Mangaldai College Recruitment 2022 :5Junior Assistant Vacancy\n1. ডাক বিভাগত বৃহৎ নিযুক্তি –\nপদ সমূহৰ নাম : ডাক বিভাগত\nপদৰ সংখ্যা : ৩৮,৯২৬ টা\nঅৰ্হতা : ১০ পাছ\nআবেদনৰ অন্তিম তাৰিখ : ০৫-০৬-২০২২\nঅনলাইন আবেদন & বিৱৰণ : ইয়াত ক্লিক কৰক\n2. অসম চৰকাৰৰ Grade III আৰু IV বৃহৎ নিযুক্তি –\nপদ সমূহৰ নাম : তৃতীয় শ্ৰেণী ( Grade-III) চতুৰ্থ শ্ৰেণী ( Grade-IV)\nপদৰ সংখ্যা : ২৬,৪৪১ টা\nঅৰ্হতা : ৮ পাছৰ পৰা\nআবেদনৰ অন্তিম তাৰিখ : ৩০-০৫-২০২২\n3. ONGC ত ত নতুন নিযুক্তি –\nবিভাগৰ নাম : ONGC\nপদৰ সংখ্যা : ৯২২ টা\nপদ : অফিচাৰ\nআবেদনৰ অন্তিম তাৰিখ : ২৮-০৫-২০২২\n4. অসম ৰাইফলচ ত চাকৰি –\nবিভাগৰ নাম : অসম ৰাইফলচ\nপদৰ সংখ্যা : ১৩,৮০ টা\nপদ : কাৰিকৰী আৰু ট্ৰেডছমেন\nআবেদনৰ অন্তিম তাৰিখ : ২০-০৭-২০২২\n5. ভাৰতীয় সেনাত চাকৰি –\nবিভাগৰ নাম : ভাৰতীয় সেনা\nপদ : অভিযান্ত্ৰিক ডিগ্ৰী\nপদৰ সংখ্যা : 40 টা\nআবেদনৰ অন্তিম তাৰিখ : 09/06/2022\nআবেদন & বিৱৰণ : ইয়াত ক্লিক কৰক\n6. ONGC ত শিক্ষানবিচ নিযুক্তি –\nপদৰ সংখ্যা : ৩৬১৪\nপদ : শিক্ষানবিচ\nআবেদনৰ অন্তিম তাৰিখ : ১৫-০৫-২০২২\n7. IARI ত নতুন নিযুক্তি –\nবিভাগৰ নাম : ভাৰতীয় কৃষি গৱেষণা প্ৰতিষ্ঠান\nপদৰ সংখ্যা : ৪৬২ টা\nপদ : সহায়ক\nআবেদনৰ অন্তিম তাৰিখ : ০১-০৬-২০২২\n8. মাধবদেৱ বিশ্ববিদ্যালয় ত চাকৰি –\nবিভাগৰ নাম : মাধবদেৱ বিশ্ববিদ্যালয়\nপদৰ সংখ্যা : ৫৪ টা\nপদ : তৃতীয় শ্ৰেণী (Grade-III) চতুৰ্থ শ্ৰেণী (Grade-IV)\nআবেদনৰ অন্তিম তাৰিখ : ২০-০৫-২০২২\n9. PGCIL ত চাকৰি –\nবিভাগৰ নাম : বিদ্যুৎ বিভাগ\nপদ : অভিযন্তা\nপদৰ সংখ্যা : 75 টা\nআবেদনৰ অন্তিম তাৰিখ : 01/06/2022\n10. সমগ্ৰ শিক্ষা, বাক্সা ত চাকৰি –\nবিভাগৰ নাম : সমগ্ৰ শিক্ষা, বাক্সা\nপদৰ সংখ্যা : ০5\nপদ : শিক্ষক\nআবেদনৰ অন্তিম তাৰিখ : ২৩-০৫-২০২২\n11. তিনিচুকীয়া উপায়ুক্ত কাৰ্যালয় ত চাকৰি –\nবিভাগৰ নাম : তিনিচুকীয়া উপায়ুক্ত কাৰ্যালয়\nপদৰ সংখ্যা : ৩৫ টা\nপদ : গাঁও প্ৰধান\nআবেদনৰ অন্তিম তাৰিখ : ১৮-০৫-২০২২\n12. শিৱসাগৰ উপায়ুক্ত কাৰ্যালয় ত চাকৰি –\nবিভাগৰ নাম : শিৱসাগৰ উপায়ুক্ত কাৰ্যালয়\nপদৰ সংখ্যা : N/A\n13. Jaybee Group ত চাকৰি –\nবিভাগৰ নাম : Jaybee Group\nপদৰ সংখ্যা : 36 টা\nআবেদনৰ অন্তিম তাৰিখ : 20/05/2022\n14. DRDO Tezpur ত চাকৰি –\nবিভাগৰ নাম : DRDO Tezpur\nপদৰ সংখ্যা :3টা\nআবেদনৰ অন্তিম তাৰিখ : 17/06/2022\nRelated Posts : Gauhati High Court Recruitment 2022 : 13 Assam Judicial Service Grade I Vacancy, Online Apply\nTags: Assam Government Jobs


एक साल में बाइबल - ইণ্ডিয়ান ৰিভাইচ ভাৰচন - दिसंबर 21\n1. যিহোৱাই যি কৈছে, এতিয়া তোমালোকে শুনা। মীখাই তেওঁক ক’লে, “উঠক আৰু পৰ্ব্বতবোৰৰ সন্মুখত আপোনাৰ অৱস্থাৰ বিষয়ে কওক, পাহাৰবোৰক আপোনাৰ মাত শুনিবলৈ দিয়ক।\n2. হে পৰ্ব্বতবোৰ, আৰু পৃথিবীৰ স্থায়ী ভিত্তিমূল, যিহোৱাৰ অভিযোগ শুনা; কাৰণ যিহোৱাৰ নিজৰ লোকসকলৰ সৈতে অভিযোগ আছে, আৰু তেওঁ ইস্ৰায়েলৰ বিৰুদ্ধে ন্যায়ালয়ত যুঁজিব।\n3. “হে মোৰ লোকসকল, মই তোমালোকক কি কৰিলোঁ? মই কেনেকৈ তোমালোকক পৰিশ্রান্ত কৰিলোঁ? মোৰ অহিতে সাক্ষ্য দিয়া।\n4. কাৰণ মই তোমালোকক মিচৰ দেশৰ পৰা উলিয়াই আনিলোঁ, আৰু বন্দীঘৰৰ পৰা তোমালোকক মুক্ত কৰিলোঁ; মই তোমালোকৰ ওচৰলৈ মোচি, হাৰোণ, আৰু মিৰিয়মক পঠিয়াইছিলোঁ।\n5. হে মোৰ লোকসকল, মোৱাবৰ ৰজা বালাকে কি পৰিকল্পনা কৰিছিল, আৰু বিয়োৰৰ পুত্র বিলিয়মে বালাকক কি উত্তৰ দিছিল, সেই বিষয়ে সোঁৱৰণ কৰা। তাতে চিটীম ৰ পৰা গিলগল লৈ যাওঁতে যি ঘটিছিল, যিহোৱাৰ সেই ন্যায় কাৰ্যবোৰৰ বিষয়ে তোমালোকে জানিব পাৰিবা।\n6. সৰ্ব্বোপৰি ঈশ্বৰক প্ৰণাম কৰোঁতে, মই যিহোৱালৈ কি লৈ যাম? মই তেওঁৰ ওচৰলৈ এবছৰীয়া দামুৰিৰ সৈতে হোম-বলি লৈ যোৱা উচিত নে?\n7. হাজাৰ হাজাৰ মেৰ-ছাগ, বা দহ হাজাৰ তেলৰ নদীত যিহোৱা সন্তুষ্ট হ’ব নে? মোৰ অপৰাধৰ বাবে মোৰ প্ৰথমে জন্ম হোৱা সন্তান, আৰু মোৰ নিজৰ পাপৰ বাবে মোৰ ঔৰসৰ ফল দান কৰিম নে?\n8. হে মনুষ্য, যিহোৱাই যি ভাল, সেই বিষয়ে তোমালোকক কৈছিল; আৰু যিহোৱাই তোমালোকৰ পৰা এইবোৰ বিচাৰে: ন্যায়ৰূপ কাৰ্য কৰা, দয়াশীলতাক ভাল পোৱা, আৰু তোমালোকে ঈশ্বৰৰ সৈতে নম্রভাৱে চলা।\n9. যিহোৱাই নগৰলৈ ঘোষণা কৰি কৈছে, এনে কি, এতিয়া প্রজ্ঞায়ো তোমাৰ নাম স্বীকাৰ কৰিছে: “তোমালোকে দণ্ড ডাললৈ আৰু যিজনে নিৰ্দ্দিষ্ট ঠাইত ইয়াক ৰাখিছে, সেই জনলৈ মনোযোগ দিয়া।\n10. দুষ্ট লোকৰ ঘৰৰ সম্পত্তিবোৰ অসৎ, আৰু মিছা জোখবোৰ ঘিণলগীয়া।\n11. অন্যায়ৰ তুলাচনী আৰু প্ৰবঞ্চক ওজনৰ মোনা ব্যৱহাৰ কৰা জনক মই নিৰ্দ্দোষী বুলি বিবেচনা কৰিম নে?\n12. ধনী লোকসকল অত্যাচাৰেৰে পৰিপূৰ্ণ, তাৰ নিবাসী সকলে মিছা কথা কয়, আৰু তেওঁলোকৰ জিভা প্রতাৰণাপূৰ্ণ।\n13. এই হেতুকে মই বিষম আঘাতেৰে তোমালোকক আঘাত কৰিলোঁ; তোমালোকৰ পাপৰ কাৰণে মই তোমালোকক ধ্বংস কৰিলোঁ।\n14. তোমালোকে খাবা কিন্তু তৃপ্ত নহবা, তোমালোকৰ পেট খালীয়ে হৈ থাকিব; তোমালোকে বস্তুবোৰ গোটাবা কিন্তু ৰক্ষা কৰিব নোৱাৰিবা; আৰু তোমালোকে যি ৰক্ষা কৰিবা, তাক মই তৰোৱালক শোধাই দিম।\n15. তোমালোকে সিঁচিবা কিন্তু দাবলৈ নাপাবা; তোমালোকে জিত গচকিবা কিন্তু তেল নিজে ঘঁহিব নাপাবা; তোমালোকে দ্ৰাক্ষাগুটি চেপিবা, কিন্তু দ্রাক্ষাৰস পান কৰিবলৈ নাপাবা।\n16. অম্ৰীৰ বিধিবোৰ, আৰু আহাবৰ বংশৰ সকলো কাৰ্যবোৰ পালন কৰিছা, তোমালোকে তেওঁলোকৰ উপদেশত চলিছিলা; সেয়ে মই তোমালোকৰ নগৰ ধ্বংস কৰিম, আৰু তোমালোকক নিবাসীসকলে বিদ্রূপ কৰিব, মোৰ লোকসকলৰ অৱজ্ঞা তোমালোকে বহন কৰিবা।”\n1. মোৰ সন্তাপ হ’ল! কাৰণ মই গ্রীষ্মকালৰ ফল চপাই শেষ হৈ যোৱাৰ নিচিনা, আৰু দ্ৰাক্ষাবাৰীত থাকি যোৱা দ্রাক্ষাগুটি গোটোৱাৰ দৰে হলোঁ, কাৰণ তাত পুনৰ কোনো ফলৰ থোপা বিচাৰি পোৱা নাযায়, তথাপিও মই প্ৰথমে পকা ডিমৰু ফল পাবলৈ ইচ্ছা কৰিছোঁ।\n2. পৃথিবীৰ পৰা ঈশ্বৰ বিশ্বাসী লোক উচ্ছন্ন হ’ল, লোকসকলৰ মাজত এজনো ন্যায়পৰায়ণ লোক অৱশিষ্ট নাই; তেওঁলোক সকলোৱে ৰক্তপাত কৰিবলৈ খাপ দি থাকে, প্ৰতিজন লোক আৰু তেওঁৰ ভায়েকসকলে জালেৰে আনকোনো এজন লোকক ধৰে।\n3. অনিষ্ট কাৰ্য কৰিবলৈ তেওঁলোকৰ হাত পাৰ্গত; শাসনকৰ্তাই ধন খোজে, বিচাৰকৰ্তাই উৎকোচ ল’বলৈ প্রস্তুত থাকে, আৰু প্রভাৱশালী লোকে যি পাবলৈ ইচ্ছা কৰে, তাক আনৰ আগত কয়; সেয়ে তেওঁলোকে একেলগে পৰিকল্পনা কৰে।\n4. তেওঁলোকৰ মাজৰ শ্রেষ্ঠ জন জংঘলী গোলাপৰ দৰে, ন্যায়পৰায়ণ লোক জোপোহা কাঁইটীয়া গছৰ বেৰা; তোমাৰ প্ৰহৰীসকলৰ দ্বাৰাই কোৱা ভবিষ্যতবাণীৰ দিন এয়ে; তোমাৰ দণ্ডৰ দিন এয়া; এতিয়া তাত বিভ্রান্তিৰ সৃষ্টি হৈছে।\n5. কোনো চুবুৰীয়াক বিশ্বাস নকৰিবা, কোনো বন্ধুৰ ওপৰত আস্থা নাৰাখিবা, তুমি কি কৈছা, সেই বিষয়ে সাৱধান হোৱা, এনে কি, যি মহিলাই তোমাৰ আঁৰত মিছা কথা কয়, তেওঁৰ প্রতিও সাৱধান হোৱা;\n6. কাৰণ পুত্রই নিজৰ পিতৃক অমান্য কৰে, জীয়েকে নিজৰ মাতৃৰ বিৰুদ্ধে উঠে, আৰু বোৱাৰীয়েকে নিজৰ শাহুৱেকৰ বিৰুদ্ধে উঠে; তেওঁৰ নিজৰ ঘৰৰ মানুহেই তেওঁৰ শত্ৰু হয়;\n7. কিন্তু মই হ’লে, যিহোৱালৈ অপেক্ষা কৰিম; মই মোৰ ত্ৰাণকৰ্ত্তা ঈশ্বৰলৈ অপেক্ষা কৰিম; মোৰ ঈশ্বৰে মোৰ কথা শুনিব।\n8. হে মোৰ শত্রু, মোৰ অহিতে আনন্দ নকৰিবা; মই পৰি যোৱাৰ পাছত, পুনৰ উঠিম, মই যেতিয়া অন্ধকাৰত বহোঁ, তেতিয়া যিহোৱা মোৰ বাবে পোহৰ হয়।\n9. কাৰণ মই যিহোৱাৰ অহিতে পাপ কৰিলোঁ, তেওঁ মোৰ বিষয়ে বিচাৰ নকৰালৈকে, মই তেওঁৰ ক্ৰোধ সহন কৰিম, আৰু তেওঁ মোৰ বাবে ন্যায় বিচাৰ কৰিব, তেওঁ মোক পোহৰলৈ আনিব, তেতিয়া ন্যায় বিচাৰেৰে তেওঁ মোক ৰক্ষা কৰা, মই দেখিবলৈ পাম।\n10. তেতিয়া মোৰ শত্রুৱে সেয়া চাব, “তোমাৰ ঈশ্বৰ যিহোৱা ক’ত?” বুলি সোধা জন লাজত পৰিব, মোৰ দৃষ্টিয়ে তেওঁক চাব; তেওঁক বাটৰ বোকাৰ নিচিনাকৈ গচকা হ’ব।\n11. তোমাৰ দেৱালবোৰ নিৰ্মাণ কৰাৰ দিন আহিছে; সেই দিনা সীমাবোৰ দূৰলৈকে সম্প্ৰসাৰিত হ’ব।\n12. সেই দিনা অচূৰৰ পৰা মিচৰত থকা নগৰবোৰলৈকে, মিচৰৰ পৰা বৃহত নদীলৈকে, সমুদ্ৰৰ পৰা সমুদ্রলৈকে, আৰু পৰ্ব্বতৰ পৰা পৰ্ব্বতলৈকে, আপোনাৰ লোকসকল আপোনাৰ ওচৰলৈ আহিব।\n13. এতিয়া তাত বাস কৰা লোকসকলৰ, আৰু তেওঁলোকৰ কৰ্মৰ ফলৰ কাৰণে, সেই দেশবোৰ উচ্ছন্ন হ’ব।\n14. আপোনাৰ লোকসকলক আৰু আপোনাৰ আধিপত্যৰ পশুৰ জাকক, আপোনাৰ লাখুটিৰে চৰাওক; যদিও তেওঁলোক কর্মিল পাহাৰৰ অৰণ্যত অকলশৰে আছে, তথাপিও তেওঁলোকক আগৰ দৰেই, বাচানত আৰু গিলিয়দত খাবলৈ দিয়ক।\n15. তোমালোক মিচৰৰ দেশৰ পৰা ওলাই অহা দিনৰ দৰে, মই তেওঁলোকক আচৰিত কাৰ্য দেখুৱাম।\n16. দেশবাসীয়ে সেই সকলো দেখিব আৰু নিজৰ সকলো পৰাক্ৰমৰ বিষয়ে লাজ্জিত হ’ব, তেওঁলোকে তেওঁলোকৰ হাত মুখত দিব, আৰু তেওঁলোকৰ কাণ কলা হ’ব।\n17. তেওঁলোকে সাপৰ দৰে ধূলি চেলেকিব, আৰু পৃথিবীত বগাই ফুৰা প্ৰাণীৰ দৰে, তেওঁলোকে গুহাৰ পৰা ভয়েৰে বাহিৰ ওলাব; তেওঁলোকে ভয়েৰে আমাৰ ঈশ্বৰ যিহোৱাৰ ওচৰলৈ আহিব, আৰু আপোনাৰ কাৰণে তেওঁলোকে ভয় কৰিব।\n18. পাপ ক্ষমা কৰা, আৰু নিজৰ আধিপত্যৰ অৱশিষ্ট ভাগৰ অপৰাধ এৰি দিয়া, এনে আপোনাৰ দৰে ঈশ্বৰ কোন আছে? আপুনি আপোনাৰ ক্রোধ চিৰকাললৈকে ধৰি নাৰাখে, কাৰণ আপুনি আপোনাৰ নিৰ্ভৰযোগ্য চুক্তি আমাক দেখুৱাবলৈ ভাল পায়।\n19. আপুনি পুনৰ আমাক দয়া কৰিব, আমাৰ অপৰাধবোৰ আপোনাৰ ভৰিৰে গচকিব; আপুনি আমাৰ সকলো পাপ গভীৰ সমুদ্ৰত পেলাই দিব।\n20. যি দৰে আপুনি অনাদি কালত আমাৰ পূৰ্বপুৰুষসকলৰ আগত শপত কৰিছিল, সেই দৰে আপুনি যাকোবলৈ সত্যতা আৰু অব্ৰাহামলৈ বিশ্বস্ততাৰ চুক্তি দেখুৱাব।\n10. হে যিহোৱা, তোমাৰ সমুদায় সৃষ্টিয়ে তোমাৰ ধন্যবাদ কৰিব; তোমাৰ ভক্তসকলে তোমাৰ ধন্যবাদ কৰিব।\n11. তেওঁলোকে তোমাৰ ৰাজ্যৰ গৌৰৱ বর্ণনা কৰিব আৰু তোমাৰ মহৎ কাৰ্যবোৰৰ বিষয়ে ক’ব,\n12. যাতে সকলো মানুহে তোমাৰ পৰাক্রমী কার্য আৰু তোমাৰ ৰাজ্যৰ গৌৰৱপূর্ণ কথাবোৰ জানিব পাৰে।\n13. তোমাৰ ৰাজ্য অনন্তকলীয়া ৰাজ্য; তোমাৰ ৰাজশাসন সৰ্ব্বপুৰুষলৈকে স্থায়ী ।\n14. যিহোৱাই পৰি যাব খোজা সকলক ধৰি ৰাখে; অৱনত সকলক তেওঁ তুলি ধৰে।\n15. সকলোৰে চকুৱে আশাৰে তোমালৈ অপেক্ষা কৰি থাকে; তুমিয়েই তেওঁলোকক উচিত সময়ত আহাৰ দিয়া;\n16. তুমি তোমাৰ হাত মেলা আৰু সকলো জীৱকুলৰ বাঞ্ছা পূৰ্ণ কৰি কৰা।\n15. জোকৰ দুজনী জীয়েক আছে; “দিয়া দিয়া” বুলি তেওঁলোকে কান্দে। তিনিটা বিষয় আছে, যি কেতিয়াও সন্তুষ্ট নহয়, চতুৰ্থ বিষয়ে কেতিয়াও নকয় “যথেষ্ট হ’ল”\nপ্ৰকাশিত বাক্য 11:1-19\n1. পাছত লাখুটিৰ নিচিনা এডাল নল মোক দিয়া হ’ল; আৰু মোক কোৱা হ’ল, “উঠা, তুমি ঈশ্বৰৰ মন্দিৰ, যজ্ঞবেদি আৰু সেইবোৰক প্ৰণিপাত কৰা সকলক জোখা।\n2. কিন্তু মন্দিৰৰ বাহিৰৰ চোতাল বাদ দিবা, তাক নুজুখিবা; কিয়নো তাক অনা-ইহুদী সকলক দিয়া হ’ল৷ তাতে তেওঁলোকে দুকুৰি দুমাহলৈকে পবিত্ৰ নগৰ গচকিব।\n3. মোৰ দুজন সাক্ষীক মই ক্ষমতা দিম; তাতে তেওঁলোকে মৰাপাতৰ চট পিন্ধি, এহেজাৰ দুশ ষাঠি দিন ভাবোক্তি প্ৰচাৰ কৰিব।”\n4. তেওঁলোকৰ পৃথিৱীৰ প্ৰভুৰ আগত থিয় হৈ থকা দুজোপা জলফাই গছ আৰু দুটা দীপাধাৰ স্বৰূপ।\n5. তেওঁলোকক কোনোৱে যদি অনিষ্ট কৰিব খোজে, তেনেহলে তেওঁলোকৰ মুখৰ পৰা জুই ওলায় আৰু তেওঁলোকৰ শত্ৰুবোৰক গ্ৰাস কৰে৷ কোনোৱে যদি তেওঁলোকক অনিষ্ট কৰিব খুজিব, তেনেহলে একেদৰে তেওঁ হত হ’ব লাগিব।\n6. তেওঁলোকে ভাববাণী কোৱা দিনত যেন বৰষুণ নবৰ্ষে, আকাশক বন্ধ কৰিবলৈ তেওঁলোকৰ এনে ক্ষমতা আছে; আৰু যিমান বাৰ পানীক তেজ কৰিবলৈ আৰু সকলো উৎপাতেৰে পৃথিৱীক আঘাত কৰিবলৈ তেওঁলোকে ইচ্ছা কৰিব, সিমান বাৰ তেনে কৰিবলৈ তেওঁলোকৰ ক্ষমতা আছে।\n7. তেওঁলোকে যেতিয়া নিজ সাক্ষ্য সমাপ্ত কৰিব, তেতিয়া সেই অগাধ ঠাইৰ পৰা পশু উঠি আহিব, সি তেওঁলোকৰ সৈতে যুদ্ধ কৰি জয় কৰিব।\n8. তাতে চদোম আৰু মিচৰ এই আত্মিক নাম থকা যি নগৰত তেওঁলোকৰ প্ৰভুক ক্রুচত দিয়া হ’ল, সেই মহা-নগৰৰ আলিতে তেওঁলোকৰ মৰা শৱ পৰি থাকিব।\n9. নানা লোক, ফৈদ, ভাষা আৰু সকলো জাতিৰ লোকে চাৰে তিনি দিনলৈকে তেওঁলোকৰ সেই শৱ চাই থাকিব, তেওঁলোকৰ শৱ মৈদামত থবলৈ অনুমতি নিদিব।\n10. আৰু পৃথিৱী নিবাসী সকলে তেওঁলোকৰ ওপৰত আনন্দিত হৈ ৰং কৰিব আৰু ইজনে সিজনলৈ উপহাৰ পঠাব; কিয়নো সেই দুজনে পৃথিৱী নিবাসী সকলক যাতনা দিছিল।\n11. চাৰে তিনি দিনৰ পাছত তেওঁলোকত ঈশ্বৰৰ পৰা জীৱ আত্মা সোমোৱাত, তেওঁলোক আৰু মোৰ দুজন সাক্ষীক মই ক্ষমতা দিম; তেওঁলোকে নিজ নিজ ভৰিৰে থিয় হ’ল; তাতে যি সকলে তেওঁলোকক চাই আছিল, তেওঁলোকৰ অতিশয় ভয় লাগিল।\n12. পাছত তেওঁলোকে নিজলৈ কোৱা এই মহা আকাশ-বাণী শুনিলে, “ইয়ালৈ তোমালোক উঠি আহা”! তাতে তেওঁলোক মেঘ-ৰথত স্বৰ্গলৈ উঠি গ’ল; আৰু তেওঁলোকৰ শত্ৰু সকলে তেওঁলোকলৈ চাই আছিল৷\n13. সেই ক্ষণতে বৰ ভুমিকম্প হ’ল; তাতে নগৰৰ দহ ভাগৰ এভাগ পৰিল৷ সেই ভুমিকম্পৰ দ্বাৰাই প্ৰায় সাত হাজাৰ লোক হত হ’ল; আৰু অৱশিষ্ট সকলে ভয়ত স্বৰ্গৰ ঈশ্বৰৰ মহিমা স্বীকাৰ কৰিলে।\n14. এই দ্বিতীয় সন্তাপ হৈ গ’ল, চোৱা! তৃতীয় সন্তাপ বেগাই আহিছে।\n15. পাছত সপ্তম দূতে তুৰী বজাওঁতে, স্বৰ্গত এইবোৰ মহা-বাণী হ’ল, বোলে, “এই জগতৰ ৰাজ্য, আমাৰ প্ৰভুৰ আৰু তেওঁৰ খ্ৰীষ্টৰ হ’ল৷ আৰু তেওঁ চিৰকাল ৰাজশাসন কৰিব”।\n16. আৰু ঈশ্বৰৰ আগত নিজ নিজ সিংহাসনত বহি থকা সেই চৌবিশ জন পৰিচাৰকে উবুৰি হৈ পৰি, ঈশ্বৰক প্ৰণিপাত কৰি,\n17. তেওঁলোকে ক’লে, “হে বৰ্ত্তমান, ভূত আৰু সৰ্ব্বশক্তিমান প্ৰভু পৰমেশ্বৰ, আমি তোমাৰ ধন্যবাদ কৰোঁ; কিয়নো তুমি নিজ পৰাক্ৰম লৈ, ৰাজত্ব গ্ৰহণ কৰিলা।\n18. আৰু অনা-ইহুদী সকলৰ খং উঠিছিল, কিন্তু তোমাৰ ক্ৰোধ উপস্থিত হ’ল আৰু মৃত সকলৰ সোধ-বিচাৰৰ আৰু তোমাৰ দাস ভাববাদী সকলক, পবিত্ৰ লোক সকলক আৰু তোমাৰ নামত ভয় কৰা সৰু বৰ সকলোকে পুৰস্কাৰ দিয়াৰ আৰু পৃথিৱী নাশকবোৰক নাশ কৰিবৰ সময় উপস্থিত হ’ল।”\n19. পাছত স্বৰ্গত থকা ঈশ্বৰৰ মন্দিৰৰ দুৱাৰ যেতিয়া মুকলি কৰা হ’ল; তেতিয়া তেওঁৰ বিধানৰ নিয়ম-চন্দুক দেখা গ’ল৷ তাতে বিজুলী, গাজনি, মেঘ-গৰ্জ্জন, ভুমিকম্প আৰু মহা-শিলাবৃষ্টি হ’ল।


কাৰ স্বাৰ্থত কলিয়াবৰত প্ৰাৰ্থী নিদিয়ে আজমলে !\nঅসমীয়া প্ৰতিদিন\t Mar 24, 2019\n'কলিয়াৰবত প্ৰাৰ্থী নিদিব পাৰে এ আই ইউ ডি এফে' - সংবাদমাধ্যমত এই কথা প্ৰকাশ দলটোৰ মুৰব্বী বদৰুদ্দিন আজমলৰ ৷ কেন্দ্ৰত সাম্প্ৰদায়িক বি জে পি দলক ৰোধ কৰাৰ স্বাৰ্থত যিকোনো ত্যাগ কৰিবলৈ প্ৰস্তুত হৈছে এ আই ইউ ডি এফ ৷ 'হু ইজ…\nকৰ্ণাটকৰ ধাৰৱাড়ত অট্টালিকা খহি পৰি নিহতৰ সংখ্যা ১৬ লৈ বৃদ্ধি\nকৰ্ণাটকৰ ধাৰৱাড়ত অট্টালিকা খহি পৰি নিহত লোকৰ সন্ধানত অভিযান অব্যাহত। কৰ্ণাটকৰ ধাৰৱাড়ত বৃহস্পতিবাৰে(১৯ মাৰ্চ) খহি পৰিছিল এটা নিৰ্মীয়মান অট্টালিকা। অট্টালিকা খহি পৰাৰ বাবে মৃত্যু হোৱা লোকৰ সংখ্যা ১৬ জনলৈ বৃদ্ধি। ইফালে দুৰ্ঘটনাটোত…\nসোমবাৰে অন্ত পৰিব প্ৰথম পৰ্যায়ৰ নিৰ্বাচনৰ মনোনয়ন পত্ৰ দাখিলৰ পৰ্ব…\nসোমবাৰে প্ৰথম পৰ্যায়ৰ নিৰ্বাচনৰ মনোনয়ন পত্ৰ দাখিলৰ অন্তিম দিন। ইতিমধ্যে কেইবাগৰাকীও প্ৰাৰ্থীয়ে ৫টা সংসদীয় সমষ্টিৰ বাবে মনোনয়ন দাখিল কৰিছে। ১১ এপ্ৰিলত তেজপুৰ, কলিয়াবৰ, যোৰহাট, ডিব্ৰুগড় আৰু লখিমপুৰ সমষ্টিৰ বাবে অনুষ্ঠিত হ’ব…\nআই পি এলত আজি অনুষ্ঠিত হ'ব দুখন মেচ। কলকাতাত বিয়লি ৪ বজাত ছানৰাইজাৰ্ছ হায়দৰাবাদ মুখামুখি হ'ব কলকাতা নাইট ৰাইডাৰ্ছৰ। দ্বিতীয়খন খেলত মুম্বাইত মুম্বাই ইণ্ডিয়ানছৰ বিৰুদ্ধে অৱতীৰ্ণ হ’ব দিল্লী কেপিটেলছ। শনিবাৰে নিশা অনুষ্ঠিত…\nনাজিৰাৰ বৰবাৰীত নৃশংস হত্যাকাণ্ড\nনাজিৰাৰ আইদেউবাৰী বৰবাৰীত নৃশংস হত্যাকাণ্ড৷ নিজ ঘৰৰ সন্মুখতে দুৰ্বৃত্তই হত্যা কৰে প্ৰভাত গগৈ নামৰ এজন লোকক৷ শনিবাৰে নিশা ভাওনা চাবলৈ গৈছিল লোকজন। ঘটনাস্থলীত আৰক্ষীৰ দল উপস্থিত হৈ অব্যাহত ৰাখিছে তদন্ত৷\nহোজাইৰ বৰবহাত বিধ্বংসী অগ্নিকাণ্ড\nহোজাইৰ বৰবহাত বিধ্বংসী অগ্নিকাণ্ড। জুইত সম্পূৰ্ণ ৰূপে ভস্মীভূত ১৪খনকৈ ব্যৱসায়িক প্ৰতিষ্ঠান। নিশা প্ৰায় ১ বজাত অগ্নিকাণ্ডৰ সূত্ৰপাত। বিধ্বংসী জুইত ২০ লক্ষাধিক টকাৰ সা-সামগ্ৰী বিনষ্ট। অগ্নিনিৰ্বাপকৰ ৫ খন বাহনেৰে জুই নিৰ্বাপনৰ…\nআইপিএল ২০১৯ৰ প্ৰথমখন মেচতে নিশ্চিত বিজয় চেন্নাই চুপাৰ কিংগছৰ। ৭১ ৰানৰ লক্ষ্যৰে ৰণত অৱৰ্তীৰ্ণ হৈ ১৭.৪ অভাৰত ৭ উইকেটত জয়লাভ ধোনী বাহিনীৰ। চিএছকেৰ হৈ সৰ্বাধিক ৰান সংগ্ৰহ কৰে অম্বতি ৰায়ুডু (২৮)য়ে। খেলৰ অন্তিম মুহূৰ্তলৈকে নট…\nবিষাক্ত সুৰাই কাঢ়ি নিলে পিতৃ-মাতৃক! কেনে আছে সেইসকল অনাথ শিশু… VIDEO\nঅসমীয়া প্ৰতিদিন\t Mar 23, 2019\n♦ মৃদুল কুমাৰ সন্দিকৈ ‘বাবা-মা মোৰ মৰি গ’ল। ইমান কৈছিলো, এই সব নাখাবি। কি হ’ল এতিয়া আমাৰ? ইয়াতে আমাৰ একদম ভাল লগা নাই। মইতো কৈ আছো গুচি যাম ইয়াৰ পৰা। মোক ঘৰত থৈ আহিব কৈ আছো। ঘৰলৈ মনত পৰিছে মোৰ।’- উচুপি উচুপি সৰু ল’ৰাটোৱে কৈ গৈছিল জীৱনৰ…\n১.উমা ভাৰতীক বিজেপিৰ উপাধ্যক্ষ ৰূপে নিযুক্তি। ৰাষ্ট্ৰীয় অধ্যক্ষ অমিত শ্বাহে নিযুক্তি দিয়ে ভাৰতীক। উমা ভাৰতী হৈছে গংগা পুনৰ নিষ্কাষণ আৰু জলসম্পদ মন্ত্ৰী। ২. 'ৰাহুল গান্ধীয়ে এই কথা জনাওঁক যে ২০০৪ চনৰ ৫৫ লাখৰ সম্পত্তি ২০১৪ চনত ৯ কোটি…\nমৰাণৰ খোৱাঙত কংগ্ৰেছ কৰ্মীয়ে প্ৰহাৰ কৰিলে বিজেপি কৰ্মীক…\nডিজিটেল সংবাদ, মৰাণঃ আগন্তুক লোকসভা নিৰ্বাচনৰ বাবে ৰাজনীতি দলসমূহৰ নিৰ্বাচনী তৎপৰতা তুংগত উঠা সময়তে ডিব্ৰুগড় জিলা মৰাণ সমষ্টি তথা ডিব্ৰুগড় লোকসভা সমষ্টি অন্তৰ্গত খোৱাং হালধিবাৰী কংগ্ৰেছ কৰ্মীয়ে প্ৰহাৰ কৰিলে ৬ নং ৱাডৰ বিজেপি পঞ্চায়ত সদস্যক…


২৪ মাৰ্চৰ পৰা নাগালেণ্ড বিশ্ববিদ্যালয়ত সৰ্বভাৰতীয় লেখক সমাৰোহ\nMarch 21, 2018 4:29 pm\nসাহিত্য একাডেমি আৰু নাগালেণ্ড বিশ্ববিদ্যালয়ৰ উদ্যোগত অহা ২৪ মাৰ্চৰ পৰা নাগালেণ্ড বিশ্বিদ্যালয়ৰ মেৰিয়েমা কেম্পাছৰ ছাত্ৰী ক’মন ৰূমত সৰ্বভাৰতীয় লেখক সন্মিলন অনুষ্ঠিত হ’ব।\nসন্মিলনখনৰ আহ্বায়ক অধ্যাপক ডি কুৱলিয়ে সৰ্বভাৰতীয় লেখক সন্মিলনে নাগাসকলৰ ভাষা সাহিত্যৰ উন্নয়ণ আৰু সমিদ্ধিৰ ক্ষেত্ৰত উল্লেখযোগ্য অৰিহনা যোগাব বুলি উল্লেখ কৰি কয় যে নাগালেণ্ডত অনুষ্ঠিত কৰা এইখনে হৈছে প্ৰথম এনেধৰণৰ অনুষ্ঠান।\n২৪ মাৰ্চৰ পুৱা ১১:০০ বজাত সন্মিলনখনৰ শুভাৰম্ভনি অনুষ্ঠানৰ আৰম্ভ হ’ব বুলি কুৱলিয়ে জানিবলৈ দিয়ে।\nসাহিত্য একাডেমিৰ উপ সভাপতি মাধৱ কৌশিক সভাপতি ভাষণ প্ৰদান কৰিবলগীয়া উক্ত সন্মিলনত নাগালেণ্ড বিশ্ববিদ্যালয়ৰ প্ৰ’ উপাচাৰ্য ৰমেশ চি গুপ্তায়ে সন্মানীয় অতিথি হিচাপে অংশগ্ৰহণ আৰু ৰাজ্যখনৰ বিশিষ্ট লেখিকা টেমছুলা আওৱে উদ্বোধনী ভাষন প্ৰদান কৰিব।\nচীনৰ পৰা অনা ৫০ হাজাৰ পি পি ই কিট ক’লৈ গ’ল? কাক কিমান টকা আদায় দিলে?\nলাডাখত শোকাৱহ দুৰ্ঘটনা: সেনা কঢ়িয়াই নিয়া বাহন বাগৰি পৰিল নদীত, সাত জোৱানৰ মৃত্যু\nবিটিআৰত বাস কৰা অবড়ো লোকক মাটিৰ পট্টা প্ৰদানৰ দাবীত অৱস্থান ধৰ্মঘট\nড্ৰাগছৰ গোচৰত অভিযোগমুক্ত হ’ল শ্বাহৰুখ তনয়: নিৰ্দোষী ঘোষণা নাৰ্কোটিক্স কণ্ট্ৰোল ব্যুৰোৰ


ক্ৰীড়াতো পৰিল যুদ্ধৰ প্ৰভাৱ! ফিফা-উৱেফাই নিষিদ্ধ কৰিলে ৰাছিয়াক\nইউক্ৰেইনত ৰাছিয়াৰ আক্ৰমণ আৰু তাৰ পৰৱৰ্তী যুদ্ধৰ প্ৰভাৱ এইবাৰ বিশ্ব ফুটবলতো পৰিল। বিশ্ব ফুটবলৰ দুই শীৰ্ষ সংস্থা ফিফা (ফেডাৰেশ্যন ইন্টাৰনেশ্যনেল দ্য ফুটবল এছ’চিয়েশ্যন) আৰু উৱেফা (ইউনিয়ন অফ ইউৰোপীয়ান ফুটবল এছ’চিয়েশ্যন)ই নিষিদ্ধ কৰিলে ৰাছিয়াক।\nইউক্ৰেইনৰ বিৰুদ্ধে যুদ্ধ কৰাৰ বাবেই এই দুটা প্ৰভাৱশালী সংস্থাই বিশ্ব ফুটবলৰ পৰা ৰাছিয়াক এঘৰীয়া কৰিলে। ইয়াৰ ফলত চলিত বছৰৰ কাটাৰত অনুষ্ঠিত হ’বলগীয়া বিশ্বকাপত খেলিব নোৱাৰিব ৰাছিয়াই। সেইদৰে ইউৰোপীয় ফুটবলতো দেখা পোৱা নাযাব ৰাছিয়াক।\nসোমবাৰে ফিফা আৰু উৱেফাই এক যুটীয়া বিবৃতি যোগে তেওঁলোকৰ এই সিদ্ধান্তৰ কথা সদৰী কৰে।\nলগতে পঢ়ক: কিমান পাৰমাণৱিক অস্ত্ৰ মজুত আছে ৰাছিয়াৰ হাতত ?\nবিবৃতিটোত কোৱা হৈছে যে ৰাছিয়াৰ ৰাষ্ট্ৰীয় বা ক্লাব যিকোনো দলে পৰৱৰ্তী নিৰ্দেশ নিদিয়ালৈকে ফিফা আৰু উৱেফাৰ প্ৰতিযোগিতাসমূহত নিষিদ্ধ হৈ থাকিব।\nইয়াত লগতে কোৱা হৈছে যে ‘’বিশ্ব ফুটবল ইউক্ৰেইনৰ আক্ৰান্তসকলৰ লগত আছে। সমগ্ৰ বিশ্বৰ ফুটবল জগত এইক্ষেত্ৰত ঐক্যবদ্ধ হৈ আছে। সংস্থা দুটাৰ সভাপতি দুগৰাকী ইউক্ৰেইনৰ পৰিস্থিতি দ্ৰুতভাৱে স্বাভাৱিক হ’ব বুলি আশাবাদী যাতে পুনৰ ফুটবল আৰম্ভ হয় আৰু ফুটবলৰ জৰিয়তে শান্তি-একতা ঘুৰি আহে।‘’\nলগতে পঢ়ক:আঁতৰা নাই শংকা: ২২ জুনৰ পৰা কোভিডে পুনৰ সংহাৰৰ সৃষ্টি কৰিব ভাৰতত!\nউল্লেখ্য যে ইয়াৰ পূৰ্বে সোমবাৰেই আন্তৰ্জাতিক অলিম্পিক সমিতি (আইঅ’চি) য়ে বিশ্বৰ সকলো ক্ৰীড়া সংস্থাক আহ্বান জনাইছিল যে ৰাছিয়া আৰু বেলাৰুচৰ খেলুৱৈ, ক্ৰীড়াৰ কৰ্মকৰ্তা তথা দলসমূহক যিমানদূৰ সম্ভৱ যাতে নিষিদ্ধ কৰে।\nএনে পৰিপ্ৰেক্ষিততেই ফিফা আৰু উৱেফাই ৰাছিয়াক নিষিদ্ধ কৰাৰ সিদ্ধান্ত লয়।


প্ৰেমত ফুলিছে শতদল- দেবজিত শৰ্মা – ফটাঢোল\nপ্ৰেমত ফুলিছে শতদল- দেবজিত শৰ্মা\nসেয়া ২০০৩ চন মানৰ কাহিনী৷ আমাৰ কলেজৰ বকুল আৰু কৃষ্ণচুড়াই মায়াবী পৰিবেশ এটাৰ সৃষ্টি কৰিছে, অৱশ্যে কলা শাখাৰ কাৰণেহে এই পৰিবেশটোৰ প্ৰাসংগিকতা আছে৷ আমাৰ বিজ্ঞান শাখাৰ বেছি ভাগ শিক্ষাৰ্থীয়েই তেতিয়া কোৱাৰেণ্টাইনত থকাৰ দৰেই পৰিবেশ এটা বিৰাজ কৰিছিল৷ দুই এজনে সেই পৰিবেশত নিজকে বিলীন কৰি দিছিল যদিও পৰীক্ষাৰ নম্বৰৰ ক্ষেত্ৰত ফ’ল’ অন কৰি থকা আমাৰ দৰে মধ্যমীয়াবোৰে ‘আইচ’লেচন’তে দিন পাৰ কৰিব লগা হৈছিল৷\nআমাৰ মহাবিদ্যালয়ৰ বিজ্ঞান শাখাত শিক্ষাৰ্থীৰ সংখ্যা কম আছিল আৰু স্নাতক বৰ্ষৰ যিকোনো শাখা বা নিজৰ শ্ৰেণীৰো অন্য শাখাৰ সহপাঠী বা জেষ্ঠ-কণিষ্ঠসকলৰ লগত পৰিয়ালৰ দৰেই সম্পৰ্ক আছিল৷ একেবাৰে নোটচ বিচৰাৰ পৰা, কুইজত অংশগ্ৰহণ কৰা বা বিশ্বকৰ্মা পূজা পতালৈকে৷\nঅ’ ৰ’ব, মূল কথালৈ আহোঁ৷ বিষয়টো কি আছিল, প্ৰেম! হয়, আমাৰ বয়সৰে ৰাজনীতি বিজ্ঞান শাখাৰ এজন বন্ধু জিতু প্ৰেমত পৰিল আমাৰ অঞ্চলৰে এগৰাকী ছাত্ৰীৰ লগত৷ ছাত্ৰীগৰাকী আমাতকৈ এটা শ্ৰেণীৰ তলত ব’টানীত অধ্যয়নৰত আছিল৷ কলেজৰ নৱাগত আদৰণি সভাত ছাত্ৰী গৰাকীক দেখাৰ পাছৰে পৰা বন্ধুৰ টোপনি ভোক সকলো নোহোৱা হ’ল৷ আমাৰ লগত ইমানদিনে তাৰ চিনাকিটো সাধাৰণ পৰ্য্যায়ৰ আছিল যদিও পৰিস্থিতিয়ে তাক বাধ্য কৰিলে আমাৰ ওচৰত সহায় ভিক্ষা মাগিবলৈ৷\nএদিন প্ৰেক্টিকেলৰ বিৰতিত কলেজৰ কেণ্টিনত চাহ চিঙৰা খাই থকাৰ মাজতে জিতুৱে পদাৰ্পণ কৰিলে৷ মোৰ লগত বন্ধু অনুপম আৰু গুণিন্দ্ৰ৷ সাধাৰণ ভাৱে ভাল বেয়াৰ খা খবৰ লৈ জিতুৱে তাৰ মনৰ কথা কৈ আমাৰ পৰা সহায় ভিক্ষা মাগিলে৷ “হ’ব, কিবা এটা কৰিব লাগিব” আমাৰ টিমটোৰ হৈ মই মাত দিলোঁ৷ অনুমপ আৰু গুণিন্দ্ৰই মোৰ আশ্বাসত আচৰিত হ’লেও মনে মনে থাকিল৷ অৱশ্যে এইটো বিষয়ত আমাৰ তিনিটাৰে অভিজ্ঞতা ইউটিউবত ভিডিঅ’ চাই কভিট ১৯ ৰ ঔষধ ঘৰতে তৈয়াৰ কৰিবলৈ যোৱাৰ দৰেই৷ তথাপি মোৰ মগজুত কিবা প্লেন থকা বুলি জানিয়েই দুয়ো নিৰবে ৰ’ল৷\n: চা জিতু, এইবোৰ কাম এনেদৰে নহয়৷ তায়ো তোক জানি বুজি ল’ব লাগিব৷ তাইক তই যে কলেজৰ ভিতৰতে ‘পাৰফেক্ট’ সেইটো পতিয়ন নিয়াব লাগিব৷ সময় অলপ লাগিব কিন্তু৷\nমই পুনৰ মাত দিলোঁ৷\n: হ’ব বন্ধু, কামটো হ’ব লাগে মুঠতে৷\nজিতুৰ আশাভৰা কণ্ঠ৷ কোৱাৰ নিশ্চয় প্ৰয়োজন নাই, সেইদিনাৰ কেণ্টিনৰ বিল জিতুৱেই দিলে৷\nইয়াৰ পাছত মোৰ আৰু গুণিন্দ্ৰৰ পৰিকল্পনা মতে কাহিনীবোৰ আগবাঢ়িল৷ কাহিনীনো কি ছোৱালীজনী মানে মালাৰ সবিশেষ জনোৱাৰ কামবোৰ আৰু জিতুৰ কথা মালাক কৈ ভাল ‘ইম্প্ৰেচন’ এটা বনোৱা৷ আমি ইনষ্টলমেণ্টত খবৰবোৰ দি গ’লোঁ, সমান্তৰাল ভাৱে জৈন হোটেলৰ চিঙৰা চাহ, সুৰভীৰ পৰঠা, ক্ৰিটিকাচৰ চাওমিন ইত্যাদিয়ে আমাৰ ‘টিফিন ব্ৰেক’ত জিতুৰ সৌজন্যত পেটৰ ভিতৰত ঠাই পোৱাৰ সুবিধা পালে৷ মাজতে গুণিন্দ্ৰই জিতুৰ নামটো শুনি মালাই মিচিকিয়া হাঁহি এটা লাজলাজ কৈ মৰা বুলি কৈ জিতুৰ লগত গণেশ টকিজত ‘দাগ’ চিনেমাখনো চাই আহিল৷\nলাহে লাহে জিতু অধৈৰ্য্য হৈ পৰিল৷ তাৰ কামটো সোনকালে কৰাই দিব লাগে৷ কাৰণ ইমান দিনে মালাৰ লগত কথাবোৰ সাধাৰণ ‘হাই, হেল্ল’ বা চকুত চকু পৰিলে হঁহাৰ পৰ্য্যায়তে ৰৈ আছে৷ তাৰ মতে কিবা এটা হ’ব লাগে যিমান পাৰি সোনকালে৷ ইফালে আমাৰো প্ৰেক্টিকেলৰ প্ৰেচাৰ বাঢ়ি আহিছে৷ ঠিক কৰিলোঁ পোনপটীয়াকৈ তাৰ হৈ কোৱাৰ পৰিবৰ্তে জিতুক চিঠি এখন লিখি দিম৷ সি নিজে দিব (এইখিনিতে আমি বেলেগৰ পৰা শুনা থিয়ৰী এটা ব্যৱহাৰ কৰিলোঁ৷ যিহেতু ছোৱালীয়ে একেদিনাই হাঁ নকয়, গতিকে চিঠি দি প্ৰেম নিবেদন কৰিলে কথাটো গপচ হয়)৷\nচিঠি লিখাৰ দায়িত্বও মোৰ ওপৰতে পৰিল৷ সজাই পৰাই চিঠি এখন লিখি ড্ৰাফ্ট কপি এটা জিতুক দিলোঁ পঢ়িবলৈ৷ তাৰ হাতৰ আখৰ বেয়া কাৰণে ফাইনেল কপিটো লিখাৰ দায়িত্বও মোৰ ওপৰতে পৰিল৷ সকলো সুন্দৰকৈ লিখি এটা বন্ধ খামত জিতুৰ হাতত অৰ্পণ কৰিলোঁ, মালাক দিবলৈ৷ লাজে ভয়ে সি গৈ মালাৰ হাতত চিঠিখন দিলেগৈ৷ প্ৰথমে ল’ব খোজা নাছিল যদিও জোৰ কৰাত গ্ৰহণ কৰিলে৷ সেইদিনা ভয় আৰু উৎকণ্ঠাত জিতুৰ লগতে আমাৰ তিনিওটাৰে টোপনি নাহিল৷\nপৰৱৰ্তী দিনা খবৰ পালোঁ মালায়ে চিঠিখন ফালি টুকুৰা টুকুৰ কৰি জিতুৰ মুখলৈ মাৰি “আজিৰ পৰা পিছত পৰিলে প্ৰিন্সিপাল ছাৰক কৈ দিম” বুলি গালি দিলে৷ ইয়াৰ পিছৰে পৰা জিতুৱেও আমাক দেখিলে নেদেখাৰ দৰে আচৰণ কৰা হ’ল৷ জিতুৰ প্ৰেম কাহিনী ইমানতে অন্ত পৰাৰ লগতে আমাৰো বিনামূলীয়া মধ্যাহ্ন ভোজন আঁচনিখন বন্ধ হৈ গ’ল৷\nৰ’ব, কাহিনীটো ইমানতে শেষ হোৱা নাই৷ শেষ কৰাৰ আগতে দুটামান কথা ক’বলগীয়া আছে৷\n১) মালাৰ লগত মোৰ, গুণিন্দ্ৰ বা অনুপম কোনো এটায়ো কোনোদিনে কথা পতা নাছিলোঁ৷ আমাৰ মুখত জিতুৰ কথা শুনি তাই হঁহাটো বহুত দূৰৈৰ কথা৷\n২) ক্ৰিকেটৰ বলটোও চুই নোপোৱা মানুহৰ পৰা ৰিভাৰ্চ চুইঙিৰ শিক্ষা ল’বলৈ গ’লে জিতুৰ দশায়ে হ’ব৷ কলেজৰ পৰা এদিন বাছত বহি ঘৰলৈ আহিবলৈ ষ্টেণ্ডত ৰৈ থাকোঁতে কাষৰ খালি চিটত “বহিব পাৰোঁনে” বুলি প্ৰশ্ন কৰা মালাক “ইয়াত মানুহ আছে” বুলি কোৱা মোৰ পৰা আৰু কি আশা কৰিব?\nএতিয়া আহোঁ চিঠিখনলৈ৷ জিতুক পঢ়িবলৈ দিয়াখনেই মালাক দিয়া হৈছিল৷ সেইখনত একো সমস্যা নাছিল৷ খেলিমেলি লগালে শেষ মুহূৰ্তত লগত দিয়া সৰু কবিতাটোৱেহে৷ সেইটো পঢ়িয়েই মালাৰ মূৰটোৱে খঙত কাম নকৰা হৈ গ’ল৷ আপোনাৰো হ’ব, পঢ়কচোন এবাৰ\n“অ’ মালা,অ’ মালা৷\nমোৰ মূৰটো কিয় খালা!\nতোমাৰ প্ৰেমৰ ইমান জ্বালা!!\nমোক এনেকুৱা কৰি কি পালা?\nঅ’ মালা, তোমাৰ কথা\nভাবি সদায়েই খাওঁ গেলা৷”\nগেলাখোৱাৰ কথা লিখি প্ৰেম নিবেদন কৰা ল’ৰাক বাৰু কোন ছোৱালীয়ে ‘হাঁ’ বুলি ক’ব আপুনিয়ে কওকচোন!\n« বৰুৱা এণ্ড বৰুৱানী দ্যা গ্ৰেইট- লখিমী হাজৰিকা\nসহযাত্ৰী- অসীমা শইকীয়া দত্ত »\nধেইত কি যে তোমালোক 😂😂😂\nকমটি প্ৰেমপত্ৰ নে সেইখন ।


শালগ্ৰাম-শিলাৰ বিজ্ঞান-ৰহস্য (ডঃ কৌশিক দাস) - সাহিত্য ডট অৰ্গ\nশ্ৰীকৃষ্ণচৈতন্য ঠাকুৰ / অশোক বন্দ্যোপাধ্যায়\n(প্ৰবন্ধ-সংকলন এখনৰ কাৰণে কৰা ভাবানুবাদ এটিৰ প্ৰথম খচৰা। মতসমূহ অনুবাদকৰ নহয়)\nআধুনিক বিশ্বৰ মানৱসমাজত বহুতো পুৰণি চিন্তা, প্ৰচলিত আচাৰ-আচৰণ, ধ্যান-ধাৰণা, পূজা-অ‌ৰ্চনা ইত্যাদি বিজ্ঞানৰ নিৰীক্ষণত আলোচ্য হৈ পৰিছে। পুৰাতন প্ৰবাহৰ মৌলসূত্ৰ বা কাৰণ উদ্ধাৰৰ এই যে বৈজ্ঞানিক প্ৰচেষ্টা, ইয়াৰ মূলতেই আছে এটা সত্যপলব্ধি- “বিজ্ঞানহীন জ্ঞানৰ, ৰহস্যময় বিজ্ঞানৰ আৰু মানুহৰ অনায়ত্ত ৰহস্যৰ কোনো অস্তিত্বই নাই’ এই উপলব্ধি কেবল আধুনিক মনতেই নহয়, ভাৰতীয় দ‌ৰ্শনৰ সুপ্ৰাচীন চিন্তাতো ইয়াৰ সন্ধান পোৱা যায়। ভাগবততেই আছে-\n“জ্ঞানাং মে পৰমং গুহ্যং ষদ্বিজ্ঞান সমন্বিতম্।\nসৰহস্যং তদঙ্গং চ গৃহাণ গদিতং ময়া ।।“\nযেনে, হিন্দুসকলৰ শিবলিংগ পূজা। ই প্ৰকৃততে শিৱ-দু‌ৰ্গাৰ মিলিত যৌন অংগৰ প্ৰতীক পূজা। যি সামাজিক কৃষ্টিৰ বিচাৰত গোপনীয়, যাৰ অবাধ প্ৰকাশ অশালীন, তাকেই পূজা কৰে অগণিত নাৰী-পুৰুষে প্ৰাণভৰা ভক্তিত- সকলো স্তৰৰ সকলো শ্ৰেণীৰ মানুহে। কিয় কৰে? নেজানে, জানিবলৈকো ইচ্ছা নাই, যেন জনাৰ কোনো প্ৰয়োজনেই নাই। অথচ, অকণমান মুকলি মনেৰে বিচাৰ কৰি চালেই বুজা যায়, স্ত্ৰী-পুৰুষৰ যৌনাংগৰ সমাহাৰত নাৰী-গ‌ৰ্ভত যি বিস্ময়কৰ প্ৰাণৰ সঞ্চাৰ, যি ভ্ৰুণবৃদ্ধি আৰু শিশুৰ জন্ম, প্ৰকৃতিৰ সেই চিৰন্তন ইন্দ্ৰজাল বা মেজিকে প্ৰাক-সভ্যতাৰ কালৰে পৰাই আজিলৈকে প্ৰত্যেক মানুহকেই বিস্মিত শিহৰিত কৰি আহিছে। আৰু সেয়েহে, সেই ৰহস্য-সৃষ্টিৰ মূলত যি লিংগ, তাৰ পূজাৰ প্ৰচলনো মোহগ্ৰস্ত মানুহৰ মাজত বিস্তাৰলাভ কৰিছিল অতি সহজেই। অনুৰূপ চিন্তাৰ সংগতি দেখা যায় কৃষ্টি-সংস্কৃতিৰ উন্মেষৰ বেলিকাও। অনা‌ৰ্য্সকলৰ কৃষি ব্যৱস্থাই আৰ্য্সকলৰ ওপৰত গভীৰ প্ৰভাব পেলাইছিল। তাতো, হল-ক‌ৰ্ষণ আৰু বীজ ৰূপনত প্ৰকৃতিৰ উৎপাদন প্ৰক্ৰিয়া বা প্ৰজননৰ যাদুৱে (মেজিকে) মানুহক বিমোহিত কৰিছিল। সেই ভয়-ভীতি-সমীহৰ পৰাই প্ৰতীক পূজাৰ প্ৰচলন।\nকিন্তু শিৱদূ‌ৰ্গাৰ লিংগ পূজাৰ বৈজ্ঞানিক বিশ্লেষণৰ সুযোগ প্ৰাচীন কালত নাছিল। আ‌ৰ্য্-ব্ৰাহ্মণ্য আচাৰত কোনো মূ‌ৰ্ত্তি বা প্ৰতীক পূজাৰ অস্তিত্ব পৰিলক্ষিত হোৱা নাই, সেয়েহে পৰৱ‌ৰ্তীকালত লিংগপূজাক সংস্কৃত ভাষাৰ জলশুদ্ধিৰে শোধন কৰা হৈছে পুৰোহিত তন্ত্ৰৰ কৃপাত। শিৱ-দূ‌ৰ্গাৰ মিলনক লৈ বহুতো মনোৰম কাহিনী ৰচনা কৰা হৈছে যাতে কোনেও ভুলতো নেভাবে যে এইয়া অশোভন পূজা, অপবিত্ৰ পূজা। শিৱপুৰাণ, স্কন্দপুৰাণ, ব্ৰহ্মবৈব‌ৰ্ত পুৰাণত অতি চমৎকাৰ অতীন্দ্ৰিয় বোধৰ কাহিনীৰ মাধ্যমতো এই পূজাৰ মাহাত্ম্য প্ৰচাৰ কৰা হৈছে। আৰু ঠিক এনেকুৱাই কৰা হৈছে শালগ্ৰামশিলা বা নাৰায়ণশিলা পূজাৰ বেলিকাও। ই হ’ল বিষ্ণু বা নাৰায়ণৰ প্ৰতীক পূজা। হিন্দুসকলৰ যি কোনো পূজা বা ধ‌ৰ্মীয় আচাৰত এই শিলাৰ উপস্থিতি অপৰিহা‌ৰ্য্য। প্ৰায়-গোলাকাৰ শিলাভূত নাৰায়ণ, তাৰ গাত লিপিট খাই আছে তুলসী, অৰ্থাত্ লক্ষ্মী। স্বচ্ছ দৃষ্টিৰে চালে ই মাথোন একখণ্ড প্ৰস্তৰ (আৰু তাৰ গাত এখিলা পৰিচিত উদ্ভিদৰ পাত), যাৰ পূজাৰ মূলসূত্ৰক ঢাকি ৰাখিবলৈ নানান পুৰাণকাহিনী ৰচনা আৰু প্ৰচাৰ কৰি আহিছে পুৰোহিত শ্ৰেণীয়ে। প্ৰাচীন ভাৰতৰ লোকায়ত অনা‌ৰ্য অথবা দ্ৰাবিড় সভ্যতাৰ বহুতো উপাদান আ‌ৰ্য-ব্ৰাহ্মণ্য আচাৰ-অনুষ্ঠানৰ সৈতে স্বতস্ফূ‌ৰ্তভাবে মিহলি হৈ গৈ ব্যাপক ৰূপে প্ৰতিষ্ঠা লাভ কৰিছিল। দেখা যায় যে, যি আ‌ৰ্যগোষ্ঠীয়ে ভাৰতভূমিত সোমাই ক্ৰমশ তেওঁলোকৰ ক‌াৰ্তৃত্ব প্ৰতিষ্ঠা কৰিছে, প্ৰভাব বিস্তাৰ কৰিছে, তেওঁলোকৰ ধ‌ৰ্মাচৰণত কোনো শিলা, মূ‌ৰ্ত্তি বা প্ৰতীক পূজাৰ স্থান নাই। নাৰায়ণশিলাৰ পূজা নিশ্চয়কৈ এক অনা‌ৰ্য আচাৰ। বৈদিক সাহিত্যৰ ক’তোৱেই ‘নাৰায়ণ’ নামটো পাবলৈ নাই। তেতিয়াৰ ৰজা-মহাৰজাসকলে তেওঁলোকৰ ক্ষমতা বিস্তাৰৰ লগে লগে প্ৰাক্-আ‌ৰ্যকুলত ৰমণীসকলকো কৰায়ত্ত কৰি ৰাজপাটত বহুৱাইছিল। বৈবাহিক সমন্ধৰ উপৰিও নানাবিধ সংস্কৃতিৰ মিশ্ৰণ ঘটিছে। ফলত বহু ‘অমা‌ৰ্জিত’ লোকাচাৰৰ ৰাজ-অন্ত:পুৰত প্ৰবেশ ঘটিছে, অৰ্থাৎ লিংগ-যোনি পুজা ইত্যাদিৰ অনুপ্ৰবেশ ঘটিছে। এই জাতীয় ‘অমাৰ্জিত’ ‘কু-চিকৰ’ আচাৰ-অনুষ্ঠানক মা‌ৰ্জিত ৰূপ প্ৰদান কৰাৰ বাবে প্ৰয়োজন হৈছে পুৰোহিত তন্ত্ৰৰ। ক‌ৰ্তাভজা পুৰোহিতগণে পুৰাণ ৰচনাৰ মাধ্যমেৰে লিংগ আৰু শিলা পূজাৰ দৰে অনা‌ৰ্য আচাৰক ঐশ্ব‌ৰ্যময় সংস্কৃত ভাষাৰ সহায়ত ৰুচিকৰ কৃষ্টিময় প্ৰতীকপূজা বুলি প্ৰচাৰ চলাবলৈ ধৰিলে। ৰচিত হ’ল শিৱ-দূ‌ৰ্গাৰ মিলন কাহিনী, নাৰায়ণ-তুলসীৰ প্ৰেমোপাখ্যানৰ। এতিয়া এই নিবন্ধত নাৰায়ণশিলাৰ বাস্তৱ ৰহস্য আৰু তাৰ সৈতে পুৰাণ-উক্তিৰ সংগতি বিচাৰিবলৈ আমি যত্ন কৰিম। শাস্ত্ৰত কোৱা হৈছে যে নাৰায়ণশিলা বা শালগ্ৰামশিলা পূজাত অব্ৰাহ্মণৰ কোনো অধিকাৰ নাই, কোনো নাৰীৰ অধিকাৰ নাই, আনকি ব্ৰাহ্মণ-কন্যাৰো সেই অধিকাৰ নাই। ধাতু, প্ৰস্তৰ, কাঠ বা মাটিৰে এই বিষ্ণুবিগ্ৰহ নি‌ৰ্মাণ কৰিব নোৱাৰিব, এই শিলা স্বয়ং উদ্ভূব হ’ব লাগিব। উত্তৰ ভাৰতৰ তুষাৰপুষ্ট নৈ এখন হ’ল গন্ডক বা গন্ডকী। নেপালৰ পা‌ৰ্বত্য উপত্যকাৰ পৰা প্ৰবাহিত এইখন অতি প্ৰাচীন নদী। পুৰাণত এই নদীৰ নাম ‘সদানীৰা’, নেপালত ‘শালিগ্ৰামী। হিমালয়ৰ কোলাত আশ্ৰিত এই গন্ডক নৈতেই পোৱা যায় শালগ্ৰামশিলা। নৈ-খনিৰ নেপালী নাম ‘শালিগ্ৰামী’-ৰ পৰাই শিলাটোৰ সেই নাম।\nবিষ্ণু-অবতাৰৰ এই প্ৰতীকশিলাৰ বিভিন্ন ৰূপ থাকিলেও সৰহভাগেই কিন্তু প্ৰায়-গোলাকাৰ, ওপৰে-তলে অলপ চেপেটা। ইয়াৰ উপৰিও কণীৰ নিচিনা, তিনিকোণীয়া, শংকু আকৃতিৰ, বিভিন্ন আকাৰৰ এই শিলা পোৱা যায়। সৰহ ক্ষেত্ৰতেই ই হয় কৃষ্ণব‌ৰ্ণ, কিন্তু ধূসৰ বা ৰঙচুৱা-হালধীয়া বৰণৰ শিলাৰ উল্লেখো পোৱা যায় (দ্ৰষ্টব্য : শিলাচক্ৰ বোধিনী- হৰকুমাৰ সংগ্ৰহ)। কিন্তু মাথোন তেনেকুৱা আকৃতি আৰু বৰণ থাকিলেই নহ’ব, আৰু কিছুমান লক্ষণ থাকিলেহে সি পূজনীয় হ’ব। প্ৰত্যেক নাৰায়ণ শিলাৰ মাজত এটা গাঁত থাকে। শাস্ত্ৰানুসাৰে, এই গাঁত হ’ল বিষ্ণুৰ নাভিকমল বা নাভিমূল। বিষ্ণুৰ পাষাণবৎ নি‌ৰ্বিকল্প অবস্থাত এই নাভিমূলৰ পৰাই জন্ম হৈছিল ব্ৰহ্মাৰ। সাধাৰণতে এই শিলাৰ গাটো মসৃণ, কিন্তু ভালদৰে লক্ষ্য কৰিলে নাভিগহ্বৰৰ ভিতৰত কিম্বা তাৰ চাৰিওকাষে কিছুমান গোল গোল চক্ৰচিহ্ন দেখা যায়; পাকখাই থকা স্প্ৰীঙৰ ছাপ যেনেকুৱা, এই চক্ৰচিহ্নবোৰ দেখিবলৈ তেনেকুৱাই। শিলাৰ ৰূপ-বৈচিত্র্যৰ মাজত আৰু আছে স্বৰ্ণাভৰণ, কিন্তু সেইটো এটা অতি বিৰল নিদৰ্শন। প্রথমপ্রাপ্তিৰ দিনৰে পৰাই কিছুমান শিলাৰ গাত সোঁনৰ গুড়ি সনা আছিল বুলি কোৱা হয়, যেন বিষ্ণু-অৱতাৰ স্বৰ্ণখচিত পাষাণ ৰূপে ধৰাত অৱতীৰ্ণ হৈছে। এনেকুৱা দুৰ্লভ স্বৰ্ণখচিত বিগ্রহৰ প্রতিষ্ঠা য’ত হৈছে, তাৰ মৰ্য্যদা স্বাভাবিকতেই অধিক হৈছে।\nসেয়া আছিল ধৰ্মগ্রন্থ আৰু ধৰ্মবিশ্বাসীসকলৰ শালগ্রামশিলাৰ ৰূপবৰ্ণনা। এতিয়া ভূ-বিজ্ঞানীসকলে কি লক্ষ্য কৰিছে, তাক চাওঁ আহক। নেপালৰ ‘সপ্ত গন্ডকী’ অৰ্থাৎ সাতখন গন্ডকী নৈ মিলিত হৈছে দক্ষিণত, তাৰ পৰা মিলিত ধাৰা বা গন্ডকী বা গন্ডক নামেৰে ভাৰতত প্রবাহিত গংগাৰ সৈতে মিলিত হৈছে পাটনাৰ কাষত। সেই সাতখন নৈৰ সকলোতকৈ পূৱত আছে ত্রিশূলী গন্ডকী আৰু সকলোতকৈ পশ্চিমত আছে কালীগন্ডকী বা কৃষ্ণাগন্ডকী, যিখনক শালিগ্রামী নৈ বুলিও কোৱা হয়। আকৌ, সেই কালীগন্ডকীৰ শেষৰ অংশটিক নাৰায়ণী নৈ আখ্যা দিয়া হয়; নামকৰণৰ সংগতি ইয়াত স্পষ্ট (এই নৈখনিয়েই কঢ়িয়াই আনে শালগ্রাম শিলা, অন্য গন্ডকীয়ে নহয়)।\nকালীগন্ডকী নৈখনি হিমালয়ৰ দুই পৰ্বত অন্নপূৰ্ণা আৰু হিমালয়ৰ মাজৰ গভীৰ গিৰিখাতৰ মাজেদি প্রবাহিত। দীৰ্ঘ্য পাহাৰীয়া পথেৰে নামি অহাৰ সময়ত গন্ডকে কঢ়িয়াই আনিছে এমোনাইট (ammonite) নামৰ একধৰণৰ প্রাক-ঐতিহাসিক সামুদ্রিক প্রাণীৰ কৃষ্ণবৰণৰ জীৱাশ্ম বা ফচিল (fossil), প্রচুৰ সংখ্যাত। এইবিলাকেই হল শালগ্রাম শিলা। বহুতখিনি শাঁমুকৰ নিচিনা কঠিন খোলাযুক্ত প্ৰাণী। কোনো পোক গোল হৈ সংকুচিত হলে যেনেকুৱা হয়, এমোনাইট তেনেকুৱাই দেখিবলৈ, কিন্তু আকাৰত বহুত ডাঙৰ। কোটি কোটি বছৰৰ আগতে সিহঁতে সাগৰৰ বুকুত ঘূৰি ফুৰিছিল। কালক্ৰমত সিহঁতৰ মৃতদেহ সাগৰৰ তলিত পৰি তিল তিল কৰি জীৱাশ্মলৈ পৰিৱ‌ৰ্তন হৈছিল। তাৰপাছত কোনো এক সময়ত, ভূ-প্ৰাকৃতিক আলোড়নত সমুদ্ৰতলি ওপৰলৈ উঠি আহিছিল। তাৰো পাছত পাহাৰ বা ভূ-স্তৰৰ পৰা সেই ফচিল এৰাই আহি নদীবাহিত হৈ নামি আহিছে সমতললৈ। বিচিত্ৰ সুন্দৰ চেহেৰা এই এমোনাইট ফচিলৰ। সমগ্ৰ শৰীৰত অসংখ্য গোল গোল চক্ৰাকাৰ দাগ অঁকা। প্ৰথম দ‌ৰ্শনতেই সমীহ ওপজে, যেন সামান্য শিলাখণ্ড কোনো এক অদৃশ্য শিল্পীত হাতৰ পৰশত এক নিপুণ শিল্পক‌ৰ্মত পৰিণত হৈছে। দুৰ্বল ধৰ্মভীৰু মানুহ সদায় অতিপ্রাকৃত শক্তিৰ কাষত আত্মসমৰ্পণৰ বাবে সাজু হৈ থাকে। দুষ্প্রাপ্য চমকপ্রদ কিবা পালেই তাত তৎক্ষণাত দেৱ-দেৱীৰ চিন্তা আহি যায়। সেইটো কাৰণতেই এমোনাইটৰ আকৰ্ষণীয় ৰূপে তাক স্থান দিছে দেৱালয়ত, দেৱতাৰ প্রতীক মূৰ্তি হিচাপে। প্রাচীনকালত সেয়াই আছিল স্বাভাবিক। সেয়েহে সামুদ্রিক পোক এটাৰ জীৱাশ্ম হৈ পৰিছিল বিষ্ণু-অবতাৰ নাৰায়ণৰ প্রতীক শিলা। লগে লগে কিন্তু প্রশ্ন উঠিব, এই সিদ্ধান্তৰ বাবে বাস্তৱ সমৰ্থন কি? হয়, মাথোন অনুমান-নিৰ্ভৰ হলেই নহ’ব, ইয়াৰ বাবে প্রয়োজন তুলনামূলক পৰ্যালোচনা। প্রাচীন গ্রন্থত কি কোৱা হৈছে, আৰু আধুনিক জীৱাশ্ম-বিজ্ঞানীয়ে (paleontologist) কি কয়, এই দুটি দিশ আমি বিবেচনা কৰি চাব লাগিব।এমোনাইট প্ৰাণী প্ৰায় ছয়কোটি বছৰৰ আগতেই পৃথিৱীৰ পৰা সম্পূৰ্ণভাবে বিলুপ্ত হৈ গৈছে। বৈজ্ঞানিক বিচাৰত ইহঁত চেফালোপোডা (cephalopoda) শ্ৰেণীৰ অন্তৰ্ভূক্ত আছিল। কুণ্ডলীৰ দ পাক খাই থকা কঠিন খোলাটোৰ গাত আছিল অসংখ্য চক্ৰাকাৰ দাগ। প্ৰায় ১৮ কোটি বছৰ আগতে জুৰাচিক যুগত (Jurasic Age) ইহঁতৰ চূড়ান্ত সংখ্যা বৃদ্ধি ঘটিছিল সাগৰৰ বুকুত। সেইবাবেই বৰ্তমানে যিকোনো জুৰাচিক গঠনৰ ভূ-স্তৰতেই এমোনাইটৰ ফচিল পোৱাৰ সম্ভাৱনা থাকে। গন্ডক নৈৰ বাহিৰেও দেশ-বিদেশৰ বহুতো নদ-নদীত এমোনাইটৰ ফচিল বা সেই শিলা পোৱা যায় (যেনে, নৰ্মদা নৈৰ বুকুত),যদিও এই বিলাক গণ্ডকশিলাৰ দৰে সাধাৰণতেই কৃষ্ণবৰ্ণৰ নহয়। জীৱাশ্মটোৰ উৎপত্তি এক বিশেষ ধৰণৰ ভূ-স্তৰত হলেহে তাৰ বৰণ ক’লা হয়। তেনে ভূ-স্তৰৰ নাম স্পিটি (spiti shale)। হিমালয়ৰ উত্তৰ-পূৱত সংলগ্ন হৈ থকা স্পিটি উপত্যকাৰ পৰাই এই নামকৰণটি আহিছে। কালীগন্ডক নৈৰ ধাৰা উৎসৰ পৰা নেপালৰ মাজেদি বৈ অহাৰ সময়ত স্পিটি স্তৰৰ ওপৰেদি প্ৰবাহিত হয়, আৰু সেয়েহে এই নৈত পোৱা গন্ডক বা শালগ্ৰামশিলাৰ ৰং ক’লা (এইখিনিতে এটা কথা মনকৰিবলগীয়া, হৰকুমাৰৰ শিলাচক্ৰ বোধিনী গ্ৰন্থত ক’লাৰ বাহিৰেও পাণ্ডুৰ বা ৰঙচুৱা-হালধীয়া বিগ্ৰহ-শিলাৰো উল্লেখ আছে, তাৰ আৰাধনাৰ কথাও কোৱা হৈছে। অৰ্থাৎ, স্পিটি-শিলাৰ বাহিৰেও অন্য ফচিলো এইভাবে পূজিত হ’ব পাৰে)। এই প্ৰসংগত আকৌ এবাৰ পুৰণি আলোচনাটো মনত পেলাই লওঁ, য’ত কোৱা হৈছিল বিভিন্ন আকাৰৰ, বিভিন্ন আকৃতিৰ প্ৰতীক-শিলাৰ কথা। ইয়াৰ লগত খাপ খাই পৰিছে সেই বৈজ্ঞানিক তথ্য, য’ৰ পৰা বুজা গৈছিল যে এমোনাইট প্ৰাণী বিভিন্ন চেহেৰাৰ আৰু বিভিন্ন আকাৰৰ আছিল; গোল, চেপেটা, তিনিকোণীয়া, শংকু আকৃতিৰ, কণীৰ আকাৰৰ ইত্যাদি।এমোনাইটৰ দেহটো গোল স্প্ৰীঙৰ দৰে পকোৱা, সেয়েহে মাজ-অংশত গাঁত থকাটো স্বাভাবিক। বিষ্ণুবিগ্ৰহ শিলাৰ মাজত\nদেখা যায় নাভিমূল (যিটোক বহুতো ভুলতে শিলাৰ মুখ বুলি ভাবে)। অবশ্যে ফচিলবোৰ যুগ যুগ ধৰি শিলৰ স্তৰৰ ভিতৰতেই সোমাই থাকে, সেয়েহে মাজ অংশৰ সেই গাঁতটো সৰহ ক্ষেত্ৰতেই সোপা খাই বন্ধ হৈ থাকে। সেই কাৰণে বহুত ক্ষেত্ৰতেই তেনে শিলাৰ নাভিমূল বৰ এটা স্পষ্টকৈ দেখা নেযায়, মাথোন আঙুলিৰে টিপা মাৰিলে হোৱা দাগৰ দৰে থাকে। এইখিনিতেই উল্লেখ কৰা যায়, যি কোনো মূল্যবান দুষ্প্ৰাপ্য বস্তুৰ যেনেকৈ নকল থাকে, হিন্দু-উপাস্য এই ‘পবিত্ৰ’ শিলাৰো তেনে নকল বজাৰত পোৱা যায়। অনেক পূজাৰীৰ (বোধহয় অধিকাংশ) হাতত এনেকুৱা নকল শিল দেখা যায়। এই লিখকেই এটা ‘ভাল’ শালগ্ৰাম শিলাৰ সন্ধান কৰিবলৈ গৈ দহবাৰমান ঠগ খাইছে, অনেক মন্দিৰ / আশ্ৰমলৈ গৈ নকল দেৱতা দৰ্শন কৰি হতাশ মনেৰে উভতি আহিবলগীয়া হৈছে। ক’লা ৰঙৰ শিল হলেইতো আৰু শালগ্রামশিলা নহয়; তাৰ বিশেষ লক্ষণসমূহহে গুৰুত্বপূৰ্ণ। অথচ বহু ক্ষেত্রতেই ক’লা বৰণৰ বেচাল্ট শিলৰ গোলাকাৰ টুকুৰা বাট-পথৰ পৰা বুটলি আনি বঢ়িয়াকৈ নাৰায়ণশিলা বুলি চলাই দিয়া হয়।\nআনকি অনেক সময়ত কঠিন শলা বা গঁজালেৰে শিলৰ গাত গাঁত কৰি নাভিমূল এটা সৃষ্টি কৰি অন্ধবিশ্বাসী মানুহক ঠগোৱা হয়। আৰু আছে চক্রচিহ্নৰ কথাটো। আমি দেখোঁ যে সৰহভাগ নাৰায়ণশিলাৰেই গাটো অত্যন্ত মসৃণ। যি দুই এটা চক্রচিহ্ন দেখা যায়, সেইকেইটা শিলৰ গাত অন্য ক’তো নেথাকে, থাকে নাভিৰ মুখত। অথচ, এমোনাইটৰ সমগ্র শৰীৰতেই থাকে চক্রদাগ, অসংখ্য। তেনেহলে? প্রথমতে কথাটোত উজুটি খোৱা যেন লাগিলেও, ইয়াতো কোনো বিসংগতি নাই। মন্দিৰত কিম্বা ব্রাহ্মণ-পূজাৰীৰ ওচৰত পূজা কৰা তেনে শিলাবোৰ নতুন নহয়। পুৰুষানুক্রমে এইবোৰৰ পূজা কৰি অহা হৈছে। প্রত্যেক দিনা নাৰায়ণদেৱক তেল-পানীৰে স্নান কৰোৱা হয়, সযত্নে গা মচি\nপৰিস্কাৰ কৰি চন্দনচৰ্চিত কৰা হয়। কেইবা পুৰুষধৰি, অৰ্থাৎ কেইবা শ বছৰ ধৰি যদি এইদৰে শিলটোক ধোৱা-পখলা হয়, তেনেহলে এমেনাইট ফচিলৰ সেই সুদৃশ্য চক্রদাগবোৰ থাকিব জানোঁ? নে সকলো মচি গৈ চিক্‌চিকীয়া মসৃণ দেহ এটাহে থাকিবগৈ? এইটোৱেই হয়গৈ। চক্রকাৰ দাগবোৰৰ যদি দুটামানে পৰিত্রাণ পাই থাকে, তেন্তে সেইকেইটা থাকে মাজৰ গাঁতটোৰ ভিতৰত বা তাৰ চাৰিওকাষে, কাৰণ সেইখিনিত ঘহনি কমকৈ লাগে।ইয়াৰ পাছত আহিল বিষ্ণুৰ স্বৰ্ণখচিত বিৰল ৰূপৰ কথা। গন্ডক নৈৰ আশে-পাশে বা অন্য ক’ৰবাত যদি সোঁনালী গুড়ি সনা শালগ্রামশিলা কোনো ধৰ্মপ্রাণ পথিকৰ চকুত পৰে, আৰু তেওঁ যদি সেই অপূৰ্ব সুন্দৰ শিলাটোক স্বৰ্গলোকৰ পৰা মৰ্ত্যত অৱতীৰ্ণ স্বৰ্ণমণ্ডিত দেৱতা বুলি প্রাণভৰি বিশ্বাস কৰে, তেনেহলে তেওঁক জানোঁ কোনোবাই বুজাব পাৰিব যে সেইবোৰ প্রকৃততে স্বৰ্ণ-চূৰ্ণ নহয়, পাইৰাইট (pyrite) নামৰ এক ধৰণৰ খনিজ পদাৰ্থহে। এইটো একেবাৰে পৰীক্ষিত বৈজ্ঞানিক সত্য, তথাপি কথাটো ধৰ্মান্ধ মানুহে মানি নলয়। পাইৰাইট হ’ল আকৰিক লোহাৰ ছালফাইড যৌগ। ইয়াৰ গুড়ি নানা ধৰণৰ শিলৰ গাত লাগি থকা দেখিবলৈ পোৱা যায়। পানীয়ে-বায়ুৱে জাৰিত (oxidized) হৈ পাইৰাইটৰ বৰণ হৈ পৰে পিতলৰ নিচিনা\nউজ্জ্বল সোঁনালী। অজ্ঞ লোকে ইয়াকে সোন বুলি ভুল কৰে, যাৰ কাৰণে ইয়াৰ ইংৰাজী উপনাম\n‘Fool’s Gold’। এতিয়া স্বৰ্ণখচিত বিষ্ণুবিগ্ৰহৰ সৈতে এই কথাটোৰ তুলনা কৰি চাওঁকচোন !\nএই প্ৰসংগত আৰু এটি মতো পোৱা যায়। পুৰণি অভিযাত্ৰীসকলৰ বৰ্ণনাৰ মতে, হিমালয়ৰ কেইখনমান নৈত বালিৰ কণিকাৰ সৈতে সোনৰ গুড়িও ভাঁহি আহিছিল। এইবোৰেই শিলৰ গাত লাগি বা ছিদ্ৰমুখত জমা হৈ বিস্ময়ৰ উদ্ৰেক কৰিছে। শিল দেৱতা হোৱাৰ এইটোও এটা কাৰণ হ’ব পাৰে, পুৰাণ-কাহিনী সংযাজিত হৈছে পাছত।\nএইয়া হ’ল এমোনাইট প্ৰাণীৰ জীৱাশ্মৰ সৈতে পূজিত দেৱশিলাৰ চৰিত্ৰগত, লক্ষণগত সাদৃশ্য। প্ৰকৃততে বিৰল কোনো বস্তুৰূপৰ বিস্ময় আৰু ৰহস্যই প্ৰাচীন মনস্তত্ত্বক সহজতেই দেৱকল্পনাৰ দিশত আকৰ্ষণ কৰিছিল, আজিও কম-বেচি পৰিমাণে কৰে। শালগ্ৰাম শিলাৰ সুদৃশ্য চক্ৰচিহ্নময় ৰূপৰ পৰা নাৰায়ণৰ সুদৰ্শন চক্ৰৰ কথা কল্পনালৈ অনাটো জানোঁ বৰ কষ্টকৰ (চিত্ৰ ১ আৰু চিত্ৰ ২)? কেবল হিন্দু-চিন্তাতেই নহয়, দেৱতাৰ ৰূপকল্পনাক বাস্তৱ অভিজ্ঞতাৰ সৈতে সংযুক্ত কৰাৰ প্ৰবণতা অ-হিন্দু পুৰাণতো দেখা যায়। যেনে, এমোনাইট নামটো আহিছে মিচৰীয় দেৱতা Ammon-ৰ নামৰ পৰা। এম’ন দেৱতাৰ শিৰৰ মুকুটত আছিল ভেৰাৰ পাক খাই থকা শিং (চিত্ৰ ৩). দেখিবলৈ প্ৰায় কটকটীয়াকৈ পকোৱা শিঙৰ দৰে হ’ল কাৰণেই, নৈৰ পাৰত পোৱা সেই জীৱাশ্ম অংগীভূত হৈ পৰিল দেৱৰাজ এম’নৰ ৰূপকল্পনাৰ সৈতে। প্ৰাচীন ধৰ্মাচাৰত শালগ্ৰাম শিলাৰ পূজা প্ৰচলিত হোৱাৰ মূলতেই হয়তো এই জাতীয় মনস্তত্বই প্ৰাথমিকভাবে ক্ৰিয়া কৰিছিল, যদিও ইয়াৰ কোনো প্ৰামাণিত তথ্য নাই। থকাটো সম্ভবো নহয়, কিয়নো এই ধৰ্মবিশ্বাস আগবাঢ়িছে লৌকিক চিন্তাৰ নানাবিধ বিবৰ্তনৰ মাজেদি, ঐতিহাসিক দলিল এনে ক্ষেত্ৰত পোৱা নেযায়।এইসমূহ উল্লিখিত বস্তুগত সূত্রৰ বাহিৰেও, শিলাৰ আকাৰ-আকৃতি আৰু পূজা-প্রবৃত্তিৰ অন্তৰালত কোনো গূ‌ঢ়, গভীৰ মৌলিক সূত্র লুকাই আছে যেন ধাৰণা হয়। যুক্তিনিৰ্ভৰ বাস্তৱ ব্যাখ্যাৰে সেই সাম্ভাব্য কাৰণ অনুসন্ধানৰ চেষ্টা কৰিবলৈ যাওঁতে আমি দৃষ্টি দিব লাগিব প্রাচীন হিন্দু সমাজৰ পুৰুষতান্ত্রিক মনৰ দিশটোলৈ।শিৱদুৰ্গাৰ লিংগযোনীৰ প্রতীক-পূজাৰ মাজত নাৰীগৰ্ভত মানৱ-শিশুৰ বিস্ময়কৰ সৃষ্টি কিম্বা কৰ্ষণ-কাৰ্যৰ ৰোমা‌ঞ্চকৰ শস্য উৎপাদনৰ মনস্তত্ত্ব প্রতিফলিত হৈছিল, আৰু তেনে পূজা-অৰ্চনা কৰা হৈছিল। ক্রমাৎ পুৰুষতান্ত্রিক বোধ বিস্তাৰৰ লগে লগে সমাজমননৰ স্রোতো সলনি হৈছিল। তেতিয়া এনে ধাৰণা আহিছিল যে নতুন প্রাণৰ জন্মত পুৰুষৰ শুক্রৰেই মুখ্য ভূমিকা, তাৰ সক্রিয়তাতহে নতুন প্রাণৰ স‌ঞ্চাৰ হোৱাটো সম্ভৱ। অৰ্থাৎ, পুৰুষৰ অণ্ডকোষেই (testis) হ’ল প্রাণসৃষ্টিৰ মূল আধাৰ, কিয়নো তাৰ ভিতৰতেই স‌ঞ্চিত হৈ থাকে সৃষ্টিৰ বীজ শুক্রকোষ (sperm cells)। সৃষ্টি-বিস্ময়ত মোহাবিষ্ট মানুহৰ এই নতুন চিন্তাৰ পৰাই অণ্ডকোষৰ প্রতীক ডিম্বাকৃতি শিলাক পূজা কৰা ৰীতিৰ প্রচলন হৈছিল বুলি ধাৰণা হয়। পুৰাণ সাহিত্যত (ব্রহ্মবৈবৰ্ত পুৰাণ আদিত) পূজাপ্রকৰণৰ উৎসধাৰাবোৰ নিৰপেক্ষ আৰু স্বচ্ছ মনেৰে বিচাৰ কৰিলে এই বক্তব্যৰ সমৰ্থন পোৱা যাব। এটা উদাহৰণ চোৱা যাওঁক। শিলাৰ্চনা গ্রন্থৰ ৬৯ পৃষ্ঠাত আছেঃ ত্রম্বকঃ স তু বিজ্ঞয়ঃ যো বিন্দুত্রয় ভূষিতঃ শূলাকাৰা তথা ৰেখা গত পুংস্ত্ব প্রদায়কঃ ।।\nঅৰ্থাৎ, ত্রম্বক-লক্ষণসম্পন্ন নাৰায়ণশিলাৰ পূজা কৰিলে, যিজনৰ অণ্ডকোষৰ শক্তি নষ্ট হৈ গৈছে, তেওঁ সেই শক্তি পুনৰুদ্ধাৰ কৰে। তান্ত্রিক-চিন্তাৰ প্রবৰ্তকসকলৰ এই উপদেশৰ আঁৰত সক্রিয় হৈ থকা মানসিকতাটো জানোঁ স্পষ্ট নহয়? এই প্রসংগত আৰু এটা কথা মনত ৰখা উচিত, নাৰায়ণশিলা পূজাৰ অধিকাৰ কোনো নাৰীৰ নাই, স্পৰ্শ কৰাও নিষেধ। ব্যাখ্যা নিষ্প্রয়োজন।\nকিন্তু আপাত-কু-চিকৰ অনাৰ্য আচাৰক জাতততো তুলিব লাগিবই! ৰাজাজ্ঞা পাই পুৰোহিতসকল সেয়েহে উঠি-পৰি লাগিল। প্রচাৰ কৰা হ’ল, পুৰুষজাতিৰ মাজত ব্রহ্মায়েই শ্রেষ্ঠ। তেখেতেই যাৱতীয় মানৱৰ সৃষ্টিবিধাতা। গতিকে যি-কোনো সংস্কাৰগত অনুষ্ঠানত সেই কোষবৎ গ্রন্থিৰ প্রতীক শিলাখণ্ডৰ উপস্থিতি লাগিবই লাগিব; সমস্ত সৃষ্টিয়েইতো নাৰায়ণত নিহিত ! ইয়াৰ লগত ৰচিত হ’ল নানা ৰমণীয় পুৰাণ-কাহিনী, যাৰ কথা আগতেই কোৱা হৈছে।শিলৰ গাত তুলসীৰ পাত লগাই পূজাপদ্ধতিৰ প্রচলন হ’ল। হিন্দুধৰ্মত দেৱ-দেৱীৰ মিলনৰ, লক্ষ্মী-নাৰায়ণৰ সংযুক্তিৰ বিস্তৰ আচাৰ-অনুষ্ঠান প্রচলিত হৈ আহিছে। মূলগতভাবে ইয়াক আৰ্য-অনাৰ্য সভ্যতাৰ মিলনৰ কিম্বা পিতৃতান্ত্রিক-মাতৃতান্ত্রিক সমাজৰ মিলনৰ প্রতিচ্ছবি বুলি ক’ব পাৰি। দুই পৃথক চৰিত্রৰ সমাজ ব্যবস্থাৰ এই সমন্বয় আৰু বুজাবুজি ভাৰতীয় সমাজ বিকাশৰ ধাৰাৰ এক অন্যতম বৈশিষ্ট্য আছিল। কিন্তু ইমান গছ থাকোতে অকল তুলসী গছৰ পাত কিয়? কি বৈশিষ্ট্যৰ কাৰণে তুলসীৰ পাত ব্যাপকভাবে মানুহৰ ওচৰত গ্রহণীয় হ’ল? ইয়াৰো কোনো লৌকিক সূত্রৰ সন্ধান পাব পাৰি। আয়ুৰ্বেদ অনুসৰি তুলসীৰ ভেষজ গুণ বহুত। তুলসী গছৰ পাতে শ্লেমা আঁতৰ কৰিব পাৰে। ই অতি চমৎকাৰ প্রতিষেধক। পুৰণি কাঁহতো ই কাম দিয়ে। তুলসীৰ বীজে মূত্রযন্ত্র আৰু জননযন্ত্রৰ অভ্যন্তৰীণ কষ্ট দূৰ কৰে। ই মেলেৰিয়াৰো উত্তম ঔষধ। ইয়াৰ পাতৰ ৰস গাত সানিলে মহৰ কামোৰৰ পৰা হাত সাৰিব পাৰি। তুলসীৰ কাঁঠ ঘঁহি তাক সানিলে (চন্দনৰ দৰে) বিছাৰ হুলৰ বেদনা কমে; ইত্যাদি বহুতো কবিৰাজী বিধান আছে তুলসী গছৰ। সেয়েহে বহু প্রাচীনকালৰে পৰাই যে মানুহে তুলসীৰ উপকাৰী গুণৰ কথা জানিছিল আৰু তাত গুৰুত্ব দিছিল, সেইটো সহজেই অনুমান কৰা যায়। আৰু সেই মাংগলিক চিন্তাৰ পৰাই পূজা-অনুষ্ঠানত তুলসীৰ উপস্থিতি আহিছে বুলি বোধ হয়।যি কি নহওঁক, একখণ্ড শিলা আৰু তুলসী গছৰ পাতৰ পূজাক সুৰুচি-সভ্যতাৰ আচৰণ হিচাপে প্রতিষ্ঠিত কৰাৰ মানসেৰে নাৰায়ণ-তুলসীৰ উপাখ্যানো ৰচিত হ’ল (মনত ৰাখিব লাগিব, ‘নাৰায়ণ’ আৰু ‘তুলসী’ এই শব্দ দুটিৰ ব্যুৎপত্তি হৈছে অনাৰ্য বা দ্রাবিড় গোষ্ঠীৰ ভাষাৰ পৰা, বৈদিক সূত্রৰ পৰা নহয়).\nব্রহ্মবৈবৰ্ত পুৰাণৰ এটি উপাখ্যানেৰে এই নিবন্ধটো শেষ কৰোঁ।\nদৈত্যৰাজ শংখচূড় হ’ল নিপুণ যোদ্ধা। দেৱতাসকল তেওঁৰ ভয়ত কঁপে। এইহেন যুদ্ধবাজ শংখচূড়ক এদিন ছলে-বলে-কৌশলে হত্যা কৰিলে নাৰায়ণে। হত্যা কৰি মৃতদেহটো পেলাই দিলে সাগৰত। মৃত দৈত্যৰ দেহৰ পৰা জন্ম ললে শংখই। এই শংখচূড়ৰ পত্নী আছিল তুলসী। তুলনাহীন সুন্দৰী। নাৰায়ণ তেওঁৰ ৰূপত আকৃষ্ট হৈছিল; কিন্তু তুলসী যিমান সুন্দৰী, সিমানেই সতীও। স্বামী শংখচূড় যিদিনা যুদ্ধলৈ ওলাইছিল, সেইদিনাৰ পৰাই তুলসীয়ে বাটলৈ চাই ৰৈ আছিল, যুদ্ধজয় কৰি স্বামী উভতি আহিব বুলি। অবশেষত আহিল, কিন্তু স্বামী নহয়, নাৰায়ণহে। অবিকল শংখচূড়ৰ দৰে ৰূপ ধাৰণ কৰি নাৰায়ণ আহিল তুলসীৰ কাষলৈ। আনন্দত উচ্ছ্বসিত তুলসীয়ে ছদ্মবেশী নাৰায়ণক সৰল মনেৰে গ্রহণ কৰিলে। যুদ্ধজয়ৰ বৃত্তান্ত শুনিবলৈ বিচাৰিলে। চতুৰ নাৰায়ণেও লগে লগে শুনাই দিলে মনেসজা বিজয়ৰ কাহিনী। তাৰপাছত, যথাসময়ত নিভৃত মিলনত তুলসীৰ সৈতে ৰমণত প্ৰবৃত্ত হ’ল নাৰায়ণ, যিটোৰ কাৰণেই আছিল তেওঁৰ ইমান ছল-চাতুৰী। কিন্তু কেনেবাকৈ সন্দেহ উপজিল তুলসীৰ মনত। সতীত্বৰ গুণেৰেই তেওঁ গম পাই গ’ল, এই ব্যক্তিগৰাকীতো তেওঁৰ স্বামী নহয়! ক্ৰোধত ক’ব নোৱাৰা হৈ পৰিল তুলসী। ধৰা পৰি গৈ নাৰায়ণেও সকলো কথা খোলাখুলিকৈ কৈ পেলালে। খং-দুখত তুলসীয়ে ক’লে, “উঃ আপুনি ইমান নিষ্ঠুৰ ! কিমান নিৰ্দয় পাষাণ হৃদয় ! মই অভিশাপ দিছোঁ, আপুনি পাষাণ হৈ যাওঁক, শিলাৰূপ লৈ থাকক চিৰকাল”. নাৰায়ণে মিচিকিয়া হাঁহি মাৰি কলে, “দেৱী ! তোমাৰ শাপ-মুক্তিৰ কাৰণেই মোৰ এই আচৰণ। তুমি আগৰটো জন্মত আছিলা মোৰেই শক্তিস্বৰূপ লক্ষ্মীৰ অংশ। বৈকুণ্ঠত আছিলা লক্ষ্মী আৰু শ্ৰীবৃন্দাবণত আছিলা শ্ৰীৰাধাৰ অংশ। সুদামাৰ অভিশাপত তোমাৰ মৰ্ত্য লোকত জন্ম। আজি আকৌ আমাৰ মিলন হ’ল। তুমি মোক পাষাণ কৰিলা। কিন্তু, তথাপিও, তোমাৰ-মোৰ সদায়েই মিলন হৈ থাকিব। সেই কাৰণেই ময়ো তোমাক অভিশাপ দিছোঁ, তুমি তুলসী নামেৰেই এক বৃক্ষ হৈ পৰিবা। তোমাৰ পাতত, তোমাৰ ফুলত, তোমাৰেই অংগস্পৰ্শতেই হ’ব মোৰ সুখ, হ’ব অবিৰাম বিশ্ৰাম”।সেয়েহে বিধান হ’ল, সকলো সময়তেই নাৰায়ণশিলাৰ গাত তুলসীৰ পাত লগাই ৰাখিবই লাগিব।\nসহায় লোৱা গ্রন্থ:\n১) ব্রহ্মবৈবৰ্ত পুৰাণ\n২) শিলাচক্র বোধিনী- হৰকুমাৰ সংগ্রহ\n৩) ভাৰতেৰ খনিজ- ৰাজশেখৰ বসু\n৪) A Manual of Geology of India and Burmn, Vol II- Edwin H. Pascoe\n৫) Animal Encyclopaedia, Vol I-Van Nostrand Reinhold\n← আহিনৰ সুহুৰি আৰু কিছু অনুভৱ (নিবেদিতা হাজৰিকা)\nআহিনৰ গান (কৃষ্ণানু কৌশিক) →\nএসময়ৰ এটা মৌ-বাহৰ কথা : মূল- চেতন ভগত (- কুলেন্দু বৰদলৈ)\nSeptember 14, 2013 3\nফান্দ: ৰাজীৱ ৰঞ্জন\nপৃথিৱীৰ অন্তিম নিশাটো (ডাঃ উদ্দীপ তালুকদাৰ)\nবহুতো নজনা কথা জানিবলৈ পালো,ধন্যবাদ !\nধন্যবাদ, আজি বহু নজনা কথা জানিলো\nভাল লাগিল বহুত নজনা কথা জাঁনিলো


ভ্ৰমণ বীমা আঁচনি\nত্ৰৱেল ইনসুৰ্নcে পোলিচয় fৰোম ইফফচো তোকিো iস জুসত থে ৰিঘত পোলিচয় তো..... ড়েদ মোৰে\nষফেগুৰ্দ য়ৌৰ্সেলফ অনদ য়ৌr ফমিলয় fৰোম ৰিসকস ওৰ দনgেৰ ৱহেন ৱোৰ্ক তkেস য়ৌ ঔতসিdে ড়েaদ Mোrে\nইফক' টকিঅ'ৰ পৰা অনলাইন বীমা প'লিচি\nআগৰ প্ৰৱণতাৰ প্ৰতিছবিত, আমি পাওঁ যে ভ্ৰমণ আমাৰ জীৱনৰ - ব্যক্তিগত আৰু পেশাদাৰীদুয়ো ক্ষেত্ৰতে অপৰিহাৰ্য্য।দুৰ্লঙ্ঘ্য আৰু দূৰণিৰ লক্ষ্যস্থানবোৰ ভ্ৰমণ, অন্বেষণ আৰু বিজয় কৰিবলৈ মানুহৰ বৰ্হিত ইচ্ছাৰ সৈতে ইয়াৰ লগত জৰিত হৈ থকা সংলিপ্তবোৰৰ প্ৰচণ্ড হাৰত বৃদ্ধি পাইছে।সামগ্ৰীক প্ৰয়োজনীয়তাৰ বৃদ্ধিৰ লগতে ভ্ৰমণে আৰু এটি ক্ষতিপূৰণৰ সৃষ্টি কৰিছে, ই হৈছে ভ্ৰমণ বীমা।\nবৰ্তমান পৰিস্থিতিত ভ্ৰমণ বীমা প'লিচিয়ে এক আৱশ্যকীয় ভুমিকা গ্ৰহন কৰে; কোনো অবাঞ্চনীয় ঘটনাৰ সম্ভৱনা যি আপোনাৰ কষ্টৰে ঘটা জিৰণিদিনবোৰ বা আৱশ্যকীয় ব্যৱসায়ীক সভাৰ পতন ঘটাব পাৰে।যিকোনো সময়তে হ'ব পৰা অনিৰ্দিষ্ট ঘটনাইফক' টকিঅ'ৰ অনলাইন ভ্ৰমণ বীমা পৰিকল্পনায়ে আপোনাক এনে চিন্তাৰ পৰা ৰক্ষা কৰিবলৈ আদৰ্শনীয় সমৰ্থন দিয়ে।.\nঅনলাইন ভ্ৰমণ বীমা প'লিচি\nকোনো অপ্ৰত্যাশিত পৰিস্থিতিক আপোনাৰ ভ্ৰমণ পৰিনল্পনা নষ্ট কৰিবলৈ নিদিব।ইফক' টকিঅ'ৰ অনলাইন ভ্ৰমণ বীমা প'লিচিয়ে আপোনাক যাত্ৰাৰ সুৰক্ষতাৰ যোগান ধৰে।এই পৰিকল্পনা অনলাইনত সহজলভ্য, যিহেতু আমি জানো যে বীমা এজেন্টৰ পিছত ঘুৰিবলৈ বা বিভিন্ন পুস্তিকা পঢ়িবলৈ আপুনাৰ সময় নাথাকে।ইফক' টকিঅ'ৰ ৱেবছাইটত ল'গ অন কৰি, ভ্ৰমণ বীমা পৰিকল্পনাখনৰ মাজেৰে পঞ্জীয়ন কৰি আপোনাৰ পৰিকল্পিত জিৰণিদিনবোৰ সঠিক সুৰক্ষতা কৰিব পাৰে।\nই কি বীমা কৰিব?\nআমাৰ ভ্ৰমণ বীমা পৰিকল্পনায়ে কোনো আন্তৰ্জাতিক বা অন্তৰ্দেশীয় যাত্ৰাত ওপৰত থকা আপদৰ পৰা সুৰক্ষিত কৰে।আপুনি ব্যক্তিগত দুৰ্ঘটনা, মেডিকেল ব্যয়, প্ৰত্যৰ্পণ, লোকচান/ নিৰক্ষিত বয়বস্তু, পাছপৰ্ট আৰু তৃতীয় পক্ষ দায়বদ্ধতাৰ পৰা সুৰক্ষিত হয় ।\nইফক' টকিঅ' ভ্ৰমণ পৰিকল্পনায়ে যাত্ৰাৰ সময়ত যাতে আপুনি কোনো আপদকালীন মুহুৰ্তত ফঁচি থাকিব নালাগে তাক নিশ্চিত কৰে ।বিভিন্ন ধৰণৰ ৰিস্ক সুৰক্ষা পৰিকল্পনাৰে আমাৰ ভ্ৰমণ বীমা প'লিচিয়ে ব্যাপক প্ৰস্তাবৱলী দিয়ে যি মেডিকেল ব্যয়ৰ পৰা আপোনাক সুৰক্ষিত কৰে আৰু আপোনাৰ যাত্ৰা সম্পূৰ্ণভাৱে উপভোগ কৰিবলৈ সহায় কৰে।অনলাইন ভ্ৰমণ বীমা কিনিবলৈ ইফক' টকিঅয়ে আপোনাক অতি ভাল ভ্ৰমণ বীমা প'লিচি আৰু জটিলতামুক্ত, ব্যৱহাৰকাৰীৰ বাবে সহজ অনলাইন সেৱা আগবঢ়ায়.\nআমি ইফক' টকিঅ'ত অতি আনন্দৰে অসংখ্য অনলাইন ভ্ৰমণ বীমা প'লিচি সংক্ষিপ্ত কৰি আপোনাৰ অকল সাধাৰণ আৱশ্যকীয়তাকে নিৰাপদ কৰাৰ লগতে কোনো অবাঞ্চনীয় পৰিস্থিতিৰো সকলোখিনি সুৰক্ষিত কৰে।


এদিন হঠাৎ – লোনা বৰা – ফটাঢোল\nসি ভালকৈ চালে আইনাখনত৷ তাৰ আঁঠুলৈকে পৰা দীঘল চুলি কোচা৷ ৰাতিপুৱাই চেম্পো কৰি, দিনটো ফণী লগাবলৈ সময় পোৱা নাই৷ গোটেইবোৰ ঘৰত থকা দিনা তাৰ কাম বেছিহে ওলাই৷ আজৰি হওঁতেই আবেলি হয়৷ এতিয়াহে জট সোপা ভাঙি, খোপাটো বান্ধিবলৈ লৈছে৷\n: ইছ ৰাম, গুৰিতে কাটিহে দিবলৈ মন যায় এনে সময়খিনিত৷ কম সময় লাগে নে এইখিনি চিজিল লগাবলৈ!\nএনেতে বাহিৰৰ পৰা মাতষাৰ শুনা গ’ল,\n: তোমাৰ হৈছে গৈ নে সাজু হৈ?\n: উফ, কৰবালৈ যোৱাৰ আগত সদায় একে প্ৰশ্ন,\nহুঃ, চিঞৰিলেই হ’ল নি, কত ঝামেলা মাৰি মই ওলাব লাগে৷ ল’ৰা, ছোৱালী হালে বাহিৰত পেট ভৰাই নাখাই, সদায় আহি আকৌ ঘৰত অলপ খায়৷ গতিকে তাৰ ব্যৱস্থাও কৰি যাব লাগে৷ পাকঘৰৰ পৰা ওলাই ল’ৰা, ছোৱালীহালক সজাই-পৰাই সাজু কৰিলোঁ, তাৰপিছতহে নিজে৷ তেওঁতো খাৰা, খাৰা পিন্ধিব পৰা চুঙা সোপা গাত সুমুৱালে আৰু হৈ গ’ল৷ চুলিৰ নামত আঙুলিৰ টিপাটো নহা সেই কেইডাল৷ না ফণিয়াব লাগে, না আইনা চাব লাগে৷ তাৰ বাদে আৰু কি ডাল কৰিলে! চিঞৰিলেই হ’ল নে..!\nকথাখিনি ভাবি ভাবিয়ে সি খোপাও বান্ধিলে আৰু পাতলীয়া কৈ লিপষ্টিক আৰু কাজল অকমানো সানি ল’লে৷\nবিছনাতে পিন্ধিবলৈ বুলি থোৱা শাৰীখন তুলি ল’লে সি৷ পেটিকোটৰ এটা চাইদে, শাৰীখনৰ খোচনিটো দি লাহেকৈ শাৰীখনেৰে পাক এটা দি, কোচ দিবৰ বাবে অলপ এৰি, আকৌ এটা পাক দি বাওঁ কান্ধৰ ওপৰত আচলখন পেলাই দিলে৷ তাৰপিছত লাহেকৈ শাৰীৰ এৰি দিয়া অংশৰে মিলাই কোচখিনি দিবলৈ লৈ দেখিলে পাক লাগি আছে৷\n: ধেই বেং, ….. দেৰি হ’লেহে এইবোৰ হয়৷\nপাকটো খুলি আকৌ এবাৰ মেৰিয়ালে৷ এইবাৰ ভালকৈ খোচনিটো লৈ ল’লে আৰু চেফটি পিনটো মাৰি লৈ আইনাখনত নিজকে এবাৰ চালে৷ উফ, ঘাম বাহিৰ হৈ গ’ল৷ বাহিৰৰ ডালে চিঞৰি নথকা হ’লে এনে নহয়৷\n: হেৰা আৰু কিমান দেৰি হে?\n: হ’ল, গৈ আছোঁ৷\nঅলপ পাউদাৰ সানি ল’ব পৰা হ’লে! চেহ, থাওক৷ সেইপাতে চিঞৰি মৰিছে৷ কিমান দিনৰ মূৰত একেলগে আটাইকেইটা ওলাই যাওঁ, অলপ ভাল দৰে সাজি কাচি হাঁহি মুখে ওলাই যাবলৈ পালে ভাল লাগে, নাই নুবুজে৷ যেন এৰাব নোৱাৰিহে দায়িত্ব এটা পালন কৰিবলৈ লৈছে৷ হুহ্!\nদৌৰি গৈ চেন্দেলযোৰ ভৰিত লগাই গাড়ীত ড্ৰাইভাৰৰ চিটৰ কাষৰ চিটটোত বহি ল’লোঁগৈ৷\n: হে ভগবান, তুমি ইমান দেৰি সাজোন কাচোন কৰিও দাঢ়িখিনি কাটি ল’ব নোৱাৰিলা?\nগাড়ীৰ আইনাখনত চাইহে দেখে, অলপ আগলৈকে নিমজ হৈ থকা তাৰ মুখখন দাঢ়িৰে ভুবুকাৰ হ’ল৷ এতিয়া সেইখিনি চাফা কৰিবলৈও সময় নাই৷ পিছফালে বহি থকা ল’ৰা, ছোৱালীহালেও মুখ ওন্দোলাই আনিছে৷ কাষৰ চিটত বহি থকা গৰাকীৰ মুখৰ শব্দবোৰো তীব্ৰ আৰু কঠোৰ হৈ পৰিছে৷\nউফ, আৰু নোৱাৰি, নোৱাৰি৷\n: হেৰি উঠক হে, এই বেলি দুপৰতো সপোন দেখি কোন পতেশ্বৰিক সপোনত শাৰী দি আছে৷ কোঁ, কোৱাই আছে যে এক্কেবাৰে৷ বন্ধ দিন হ’ল বুলি দেৰিকৈ উঠিব, কথা হল নেকি?\nখক মক কৈ সাৰ পাই উঠিল মানুহজন৷ বুকুৰ ধপ ধপনি নিজেই শুনি পাইছে৷ নিজলৈ চালে, পায়জামা আৰু গেঞ্জী পিন্ধিয়ে আছে৷ মুখখন চুই চালে৷ নাই দাঢ়ি নাই, আগদিনা কাটিছিল, চাফা হৈয়ে আছে৷ উঠি গৈ আইনাখন চালে, নাই লিপষ্টিক, কাজল, একোৰে চিন নাই৷\n: উহ ৰক্ষা, সপোন হে….\nথিয় হৈ তেওঁৰ মতি গতি চাই থকা ঘৈণীয়েকলৈ চাই লাহেকৈ ক’লে\n: আবেলি ইহঁতকেইটাক লৈ অলপ ওলাই যাম, ওলাবা সুস্থিৰে৷\n« সম্পাদকীয়–ৰূপাংকৰ চৌধুৰী\nসাহিত্যৰ সৃষ্টিৰ যন্ত্ৰণা আৰু আনন্দ – অসমী গগৈ »\nএইটো কি আছিল ৰে? মহিলা হোৱাৰ সপোণ নেকি?\nহাঃ হাঃ ভাল লাগিল৷\nশাৰী খন সি পিন্ধোতে পাক লাগিল, কিমান যে হয় তেনেকুৱা ,লৰা লৰি ত।ভাল লাগিল পঢ়ি।


ঈয়াৰুইঙ্গম - অসমীয়া ৱিকিপিডিয়া\nঅসমীয়া, ইংৰাজী, গুজৰাটী, হিন্দী, উৰ্দু, তামিল, মাৰাঠী, তেলেগু\nনগা জনগোষ্ঠীৰ স্বাধীন আৰু স্বাধীনতা-উত্তৰ সময়\nভাস্কৰ দত্তবৰুৱা, লয়াৰ্ছ বুক ষ্টল; গুৱাহাটী\nনৱম প্ৰকাশ: ২০১০ চন\nদশম প্ৰকাশ: ২০১১\nঈয়াৰুইঙ্গম (ইংৰাজী: Yaruingam) অসমীয়া সাহিত্য জগতৰ লেখত ল’বলগীয়া উপন্যাসসমূহৰ মাজত অন্যতম এখন উপন্যাস। ডক্টৰ বীৰেন্দ্ৰ কুমাৰ ভট্টাচাৰ্য এই উপন্যাসৰ ৰচয়িতা। দ্বিতীয় বিশ্বযুদ্ধ আৰু ভাৰতৰ স্বাধীনতা লাভৰ কালছোৱাৰ আগে-পিছে টাংখুল নগা সমাজলৈ অহা বিভিন্ন ঘাট-প্ৰতিঘাটৰ কাহিনী এই উপন্যাসত বৰ্ণিত হৈছে। ঈয়াৰুইঙ্গমে উত্তৰ-পূব ভাৰতৰ জনগোষ্ঠী ভিত্তিক উপন্যাস সমূহৰ মাজত এখন সুকীয়া আসন দখল কৰি আছে। এই উপন্যাসৰ বাবে ৰচক বীৰেন্দ্ৰকুমাৰ ভট্টাচাৰ্যদেৱে ১৯৬১ চনত সাহিত্য অকাডেমি বঁটা লাভ কৰিছিল। উপন্যাসখনি প্ৰথম প্ৰকাশিত হৈছিল ১৯৬০ চনত।\n3 উপন্যাসখনৰ কাহিনীৰ সাৰাংশ\nড॰ বীৰেন্দ্ৰ কুমাৰ ভট্টাচাৰ্য (১৮ অক্টোবৰ, ১৯২৪- ৬ আগষ্ট, ১৯৯৭) অসমীয়া ভাষাৰ এজন গল্পকাৰ, ঔপন্যাসিক, কবি, নিবন্ধকাৰ আৰু সাংবাদিক। তেওঁ ১৯৭৯ চনত মৃত্যুঞ্জয় উপন্যাসৰ বাবে ভাৰতীয় জ্ঞানপীঠ বঁটা লাভ কৰা প্ৰথম অসমীয়া আছিল। তেওঁ ১৯৬১ চনত ঈয়াৰুইঙ্গম গ্ৰন্থৰ বাবে সাহিত্য অকাডেমি বঁটাও লাভ কৰিছিল। ১৯৮৩-৮৫ বৰ্ষৰ বাবে তেওঁ অসম সাহিত্য সভাৰ সভাপতি হিচাপেও তেওঁ কাৰ্যনিৰ্বাহ কৰিছিল।\nমূল চৰিত্ৰ চাৰেংলা। এটা নিগেটিভ চৰিত্ৰ। ৰিশ্বাং, খাটিং, ফানিটফাং, নাজেক, ঙাঠিঙখুই, খুটিংলা, ভিডেচেলী, ডা: ব্ৰুক, ইয়েংমাচ, আটিব, খাইখো, এন‌ভি, অমূল্য, অবিনাশ, পি টম্বী, শ্যামলী, চঞ্চল, জীৱন, কনচেং, ৱাৰামলা, জেমচ্, জনাথন, আৰু চাৰেংলাৰ একমাত্ৰ সাৰথি কুকুৰ আবেই।\nউপন্যাসখনৰ কাহিনীৰ সাৰাংশ[সম্পাদনা কৰক]\nইয়াৰুইঙ্গম মানে ৰাইজৰ শাসন। এটা নগা শব্দ। টাংখুল নগা সমাজৰ কিছু ঘাট-প্ৰতিঘাট, উন্নতি অৱনতিৰ সম্যক আঁচোৰ পৰিছে ইয়াত। স্বাধীনতা কালছোৱাৰ আগে-পাছে ইংৰাজ শাসনে সমাজত আনি বিৰূপ প্ৰতিক্ৰিয়া আৰু স্বাধীনতা লাভৰ আশাত উন্মুখ এচাম মানুহৰ নিজৰ মাজতেই টনা আজোঁৰাত দুৰ্বিষহ হৈ উঠিছে জীৱন। চাৰেংলাৰ আঁত ধৰিয়েই উপন্যাসখনৰ কাহিনীভাগ আগবাঢ়িছে। জাপানী সৈনিক ইশ্বেৱৰাৰ ৰক্ষিতা হৈ এবছৰকাল কটোৱাৰ পিছত ইংৰাজ সেনাৰ প্ৰত্যাৱৰ্তনৰ লগে লগেই চাৰংলাৰ জীৱনলৈ দুৰ্য্যোগ নামি আহে। নগা সমাজত পতিতাৰ বাবে কোনো ঠাই নাই। সকলোৰে পুতৌ আৰু ঘৃণাৰ পাত্ৰী হৈ অৱশেষত চাৰেংলাই অজানিতে ঘটনাচক্ৰত পৰি সঁচাসচিকৈ পতিতা হৈ পৰে। আনহাতে ৰিশ্বাঙে নিজৰ সমাজত শিক্ষাৰ পোহৰ বিলাবলৈ উচ্চ শিক্ষাৰ বাবে কলিকতালৈ গুচি যায়। দেউতাকৰ মৃত্যুৰ খবৰ ল’বলৈ উভতি অহা ৰিশ্বাঙে দায়িত্ব আৰু কতৰ্ব্যৰ হাত হাৰিব নোৱাৰি পিতৃহন্তা ঙাঠিঙখুইক ক্ষমা কৰি দিয়াৰ কথাটোৱে নগা সমাজত ৰিশ্বাঙৰ স্থিতি সলনি কৰি দিয়ে। ৰিশ্বাঙেও মানুহৰ মাজত থকা অবাঞ্চিত অসূয়া আক্ৰোশবোৰ আঁতৰাই শিক্ষাৰ জেউতি বিলাবলৈ মানুহৰ মাজত সজাগতা অনাৰ চেষ্টা কৰে। আনহাতে ভিডেচেলীয়ে মুক্তি বিচাৰি সশস্ত্ৰ সংগ্ৰামৰ পথ বাচি লয়। অপ্ৰকাশ্যভাৱেই ৰিশ্বাং আৰু ভিডেচেলীৰ মাজত এখন অলংঘ্য প্ৰাচীৰ গঢ় লৈ উঠে। স্বাধীনতাৰ পাছতো স্বাধীনতাৰ প্ৰকৃত অৰ্থ নুবুজা অশিক্ষিত হোজা মানুহচামৰ অৱস্থা গুৰিয়াল বিহীন নাৱৰ দৰে হৈছে। ভিডেচেলীৰ অনুচৰৰ হাততেই ভনীজোঁৱায়েক জীৱনৰ মৃত্যু হয়। ৰিশ্বাঙো গুৰুত্বৰভাৱে আহত হয়। অবৈধ হ’লেও নিজৰ মৃত সন্তানৰ দুখ পাহৰাবলৈ আৰু জীৱনৰ অৰ্থ বিচাৰি চাৰেংলাই সাৰথি কৰি লয় জীৱনৰ পুতেক কনচেঙক। প্ৰেমত প্ৰত্যাখিত ফানিটফাঙে জীৱনৰ শেষ সময়ত উপলব্ধি কৰে জীৱনৰ মাহাত্ম্য। প্ৰাপ্তিয়েই শেষ কথা নহয়। যি ঘটে তাক সহজভাৱে স্বীকাৰ কৰি ল’ব পৰাটোৱেই জীৱনৰ একমাত্ৰ সাফল্য।\nজীৱনটো ক্ষণিকৰ এটা বিস্ময়- স্ফুলিঙ্গৰ দৰে খন্তেকপৰ প্ৰজ্বলিত হৈ আকৌ সি গুচি যায় কোনো এক অজ্ঞাত অন্ধকাৰৰ ৰাজ্যলৈ। ইয়াৰুইঙ্গমৰ কাহিনীয়ে তাকেই কৈ যায়। জীৱন মৃত্যুৰ এই লুকা ভাকুত একমাত্ৰ সহজ পথ হ’ল শান্তি।\nপ্ৰথম প্ৰকাশ: অক্টোবৰ, ১৯৬০ চনত। তাৰপাছত ক্ৰমে দ্বিতীয় প্ৰকাশ: জুন, ১৯৬২ চনত; তৃতীয় প্ৰকাশ: ১৯৭২ চনত; চতুৰ্থ প্ৰকাশ: জুলাই, ১৯৯১ চনত; পঞ্চম প্ৰকাশ: ডিচেম্বৰ, ১৯৯৫ চনত; ষষ্ঠ প্ৰকাশ: মাৰ্চ, ১৯৯৮ চনত; সপ্তম প্ৰকাশ: ২০০৩ চনত; অষ্টম প্ৰকাশ: ২০০৮ চনত; নৱম প্ৰকাশ: ২০১০ চনত;\nপ্ৰকাশক: ভাস্কৰ দত্তবৰুৱা, লয়াৰ্ছ কুক ষ্টল; হেম বৰুৱা ৰোড, পাণবজাৰ, গুৱাহাটী।\nছপা: এলবিএছ পাব্লিকেশ্বনছ।\nISBN: 13: 978-81-7331-044-7\nইয়াৰ সৰ্বমুঠ কলেবৰ ২৯৫ পৃ.\n২০০৫ চনত Love in the Time of Insurgency নামেৰে এই গ্ৰন্থৰ লেখকে নিজে কৰা ইংৰাজী অনুবাদ প্ৰকাশ পায়। জ্ঞানপীঠ বঁটা বিজয়ী সাহিত্যিক মামণি ৰয়চম গোস্বামীয়ে এই গ্ৰন্থ উন্মোচন কৰিছিল।\nগুজৰাটী অনুবাদ: প্ৰজা নু ৰাজ (Īyāruīṅgama : Prajā nuṃ rāja) (অনুবাদক: ভুলাভাই পেটেল)\nহিন্দী অনুবাদ: প্ৰজা কা ৰাজ (অনুবাদক: মহেন্দ্ৰনাথ ডুবে)\nউৰ্দু অনুবাদ: লোক ৰাজ (অনুবাদক: বলৰাজ বাৰ্মা)\nতামিল অনুবাদ: মক্কাল কুৰল (Makkaḷ kural) (অনুবাদক: কেৰোজিনি পাকিয়ামুট্টু)\nমাৰাঠী অনুবাদ: লোকাঞ্ছে ৰাজ্য (Lokānce rājya) (অনুবাদক: শান্তা শেলাকে)\nতেলেগু অনুবাদ: জনবাহিনী (অনুবাদক: অমৰেন্দ্ৰ)\n↑ ইয়াৰুইঙ্গম: ৰচক বীৰেন্দ্ৰকুমাৰ ভট্টাচাৰ্য, অক্টোবৰ, প্ৰকাশ: ১৯৬০ চন।\n↑ Worldcat.org-ত উপলব্ধ তথ্য, আহৰণ কৰা তাৰিখ: ১১-০৭-২০১২\n↑ Life beyond violence, vendetta. The Hindu. July 15, 2005 আহৰণ কৰা তাৰিখ: ১১-০৭-২০১২\n↑ 4.0 4.1 4.2 4.3 4.4 4.5 worldcat.org-ৱেবছাইটত উপলব্ধ তথ্য, আহৰণৰ তাৰিখ: ১১-০৭-২০১২\n"https://as.wikipedia.org/w/index.php?title=ঈয়াৰুইঙ্গম&oldid=255768"ৰ পৰা অনা হৈছে\nএই পৃষ্ঠাখন ২৪ ডিচেম্বৰ, ২০২০ তাৰিখে ০৯:১৪ বজাত অন্তিম সংশোধন কৰা হৈছিল।


বি টি আৰ চুক্তি গ্ৰহণযোগ্য নহয়, পুণৰাই পৃথক বড়োলেণ্ডৰ নামত সংগ্ৰাম! কোকৰাঝাৰত ছানচুমা খুংগুৰ বৈছুমুতিয়াৰীৰ সংবাদ মেল - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবি টি আৰ চুক্তি গ্ৰহণযোগ্য নহয়, পুণৰাই পৃথক বড়োলেণ্ডৰ নামত সংগ্ৰাম! কোকৰাঝাৰত ছানচুমা খুংগুৰ বৈছুমুতিয়াৰীৰ সংবাদ মেল\nডিজিটেল সংবাদ, কোকৰাঝাৰঃ যি সময়ত বি টি আৰ চুক্তিক লৈ বি টি এ ডিৰ বিভিন্ন অঞ্চলত আনন্দ উলাহ অব্যাহত আছে তেনে সময়তে বৃহস্পতিবাৰে বি টি আৰ চুক্তিক লৈ অসন্তুষ্টি প্ৰকাশ কৰিছে কোকৰাঝাৰ লোকসভা সমষ্টিৰ প্ৰাক্তন সাংসদ ছানচুমা খুংগুৰ বৈছুমুতিয়াৰীয়ে। কোকৰাঝাৰ প্ৰেছ ক্লাৱত এখন সংবাদমেল আয়োজন কৰি প্ৰাক্তন সাংসদগৰীয়ে বিটিআৰ চুক্তি কোনোপধ্যে গ্ৰহণযোগ্য নহয় বুলি মন্তব্য কৰিছে। প্ৰধানমন্ত্ৰীয়ে কোৱাৰ দৰে তৃতীয় বড়ো চুক্তি বিটিআৰে অন্তিম চুক্তি হ’ব নোৱাৰে বুলি মন্তব্য কৰি প্ৰমোদ বড়োৰ বাবেই বৃহস্পতিবাৰে সমগ্ৰ বড়ো জাতি প্ৰতাৰিত হ’ল বুলি মন্তব্য কৰে প্ৰাক্তন সাংসদ ছানচুমা খুংগুৰ বৈছুমুতিয়াৰীয়ে।\nবিটিআৰ চুক্তিৰ অসন্তুষ্টিৰ বাবেই অহা ৮ মাৰ্চত কোকৰাঝাৰত এক বিশেষ অভিৱৰ্তন আয়োজন কৰা হ’ব বুলি সদৰি কৰি প্ৰাক্তন সাংসদগৰাকীয়ে বি টি আৰ চুক্তি পুনৰীক্ষণৰ পোষকতা কৰিছে। কোকৰাঝাৰ চহৰৰ কদমতলাস্থিত নিৰ্ভানা উদ্যানত অনুষ্ঠিত হ’বলগীয়া উক্ত বিশেষ অভিৱৰ্তনত অংশগ্ৰহণ কৰিবলৈ এবছুৰ সকলো প্ৰাক্তন কৰ্মী, বড়ো বুদ্ধিজীৱি সকলক আহ্বান জনাইছে লোকসভা প্ৰাক্তন সাংসদ ছানচুমা খুংগুৰ বৈছুমুতিয়াৰীয়ে।\nউক্ত অভিৱৰ্তনতে পৃথক বড়োলেণ্ড ৰাজ্য গঠনৰ বাবে পুণৰাই সংগ্ৰাম আৰম্ভ কৰাৰ সিদ্ধান্ত লোৱাৰ সম্ভাৱনীয়তা প্ৰকাশ কৰিছে প্ৰাক্তন সাংসদ ছানচুমা খুংগুৰ বৈছুমুতিয়াৰীয়ে। উক্ত বিশেষ অভিৱৰ্তনৰ উদযাপন সমিতিৰ মুখ্য আহ্বায়ক হিচাপে প্ৰাক্তন সাংসদ বৈছুমুতিয়াৰীয়ে ইতিমধ্যে দায়িত্বভাৰ গ্ৰহণ কৰি চুক্তি স্বাক্ষৰকাৰী প্ৰমোদ বড়োক কঠোৰ ভাষাৰে সমালোচনা কৰি প্ৰতাৰক আখ্যা দিছে। তদুপৰি পৃথক বড়োলেণ্ডৰ নামত পুণৰাই সংগ্ৰাম আৰম্ভ কৰাৰ কুচকাৱাজক লৈ আন এক নতুন বিতৰ্কৰ সৃষ্টি কৰিছে প্ৰাক্তন সাংসদ ছানচুমা খুংগুৰ বৈছুমুতিয়াৰীয়ে।\nকোকৰাঝাৰত ট্ৰেক্টৰৰ দৌৰাত্ম্য, তীব্ৰবেগী ট্ৰেক্টৰৰ খুন্দাত মৃত্যু বিউটি পাৰ্লাৰৰ স্বত্তাধিকাৰী ময়ুৰী গগৈৰ


কৰ্ণেলিয়া সৰাবজী - অসমীয়া ৱিকিপিডিয়া\nলণ্ডনৰ লিংকনছ ইনত থকা কৰ্ণেলিয়া সৰাবজীৰ প্ৰতিমূৰ্তি\n১৫ নৱেম্বৰ, ১৮৬৬\nনাসিক, ব্ৰিটিছ ভাৰত\n০৬ জুলাই, ১৯৫৪ (৮৭ বছৰ)\nসোমেৰভিলে কলেজ, অক্সফোৰ্ড\nঅধিবক্তা, সমাজ সেৱিকা, লেখিকা\nকৰ্ণেলিয়া সৰাবজি (১৫ নৱেম্বৰ ১৮৬৬ – ৬ জুলাই ১৯৫৪) এগৰাকী ভাৰতীয় বিদুষী মহিলা আছিল। তেওঁ বোম্বে বিশ্ববিদ্যালয়ৰ প্ৰথম গৰাকী মহিলা স্নাতক লগতে অক্সফোৰ্ড বিশ্ববিদ্যালয়ত আইন পঢ়িবলৈ যোৱা প্ৰথম মহিলা। ইয়াৰ লগতে তেওঁ ব্ৰিটিছ বিশ্ববিদ্যালয়লৈ পঢ়িবলৈ যোৱা প্ৰথম ভাৰতীয়।) তেওঁ ভাৰতৰ প্ৰথম গৰাকী মহিলা অধিবক্তা আৰু ভাৰত আৰু ব্ৰিটেইনত আইনৰ অনুশীলন কৰা প্ৰথম মহিলা।\n২০১২ চনত লিংকনছ ইন, লণ্ডনত তেওঁৰ প্ৰতিমূৰ্তি স্থাপন কৰা হয়।\n২০১৭ চনৰ ১৫ নৱেম্বৰত গুগলে তেওঁৰ ১৫১তম জন্মদিনৰ উপলক্ষে এক ডুদলৰ প্ৰদৰ্শন কৰে।\nদেৱলালিৰ এক পাৰ্চী পৰিয়ালত কৰ্ণেলিয়াৰ জন্ম হৈছিল। ৰেভাৰেণ্ড সৰাবজী কাৰ্ছেডজী আৰু তেওঁৰ পত্নী ফ্ৰান্সিনা ফৰ্ডৰ তুলি লোৱা ন গৰাকী সন্তানৰ ভিতৰত তেওঁ অন্যতম আছিল। তেওঁৰ পিতৃ এগৰাকী মিচনাৰী আছিল আৰু তেওঁ কৰ্ণেলিয়াক বোম্বে বিশ্ববিদ্যালয়ৰ স্নাতক পাঠ্যক্ৰমত নামভৰ্তিৰ বাবে বিশ্ববিদ্যালয় কৃতপক্ষক মান্তি কৰাইছিল।তেওঁৰ মাতৃয়ে পুণেত কেইবাখনো বালিকা বিদ্যালয় স্থাপনত আগভাগ লৈছিল। সমাজত এক প্ৰভাৱশীল ব্যক্তি হিচাপে স্থানীয় মহিলা সকলে সম্পত্তি সম্পৰ্কীয় গোচৰ সমূহত সদায় তেওঁৰ পৰা পৰামৰ্শ গ্ৰহণ কৰিছিল। পিছলৈ কৰ্ণেলিয়াৰ শিক্ষা আৰু কেৰিয়াৰ সম্পৰ্কীয় সিদ্ধান্ত সমূহত তেওঁৰ মাতৃৰ অতুলনীয় প্ৰভাৱ পৰিলক্ষিত হয়।\nকৰ্ণেলিয়াৰ পাঁচ গৰাকী ভনীয়েক আৰু দুজন ভায়েক আছিল আৰু দুজন ভায়েক সৰুতে ঢুকাইছিল। তেওঁৰ শৈশৱ বেলগাউম আৰু পুণেত অতিবাহিত কৰিছিল। মিছন স্কুলত শিক্ষা লাভ কৰাৰ লগতে তেওঁ ঘৰুৱা শিক্ষাৰ জৰিয়তে প্ৰাৰম্ভিক শিক্ষাৰ পাতনি মেলিছিল।\nতাৰপিছত তেওঁ ডেক্কান কলেজত নামভৰ্তি কৰে আৰু শিক্ষান্ত পৰীক্ষাত শীৰ্ষস্থান দখল কৰে। ইয়াৰ ফলত তেওঁ ইংলেণ্ডত পৰিবলৈ চৰকাৰী জলপানি লাভ কৰে। কিন্তু তেওঁ এই জলপানি গ্ৰহণ নকৰি গুজৰাটৰ মেনছ কলেজত অধ্যাপক হিচাপে যোগ দিয়ে। বোম্বে বিশ্ববিদ্যালয়ৰ প্ৰথম মহিলা স্নাতক হোৱাৰ পিছত তেওঁ ৰাষ্ট্ৰীয় ইণ্ডিয়ান এছচিয়েচনলৈ শিক্ষাৰ বাবে বিত্তীয় সহায় বিচাৰি চিঠি লিখে। কৰ্ণেলিয়া ১৮৮৯ চনত শিক্ষাগ্ৰহণৰ বাবে ইংলেণ্ডত উপস্থিত হয়। ১৮৯২ চনত অক্সফোৰ্ডৰ সোমেৰভিলে কলেজত অসামৰিক আইনৰ ডিগ্ৰী লাভ কৰিবলৈ প্ৰথম মহিলা হিচাপে তেওঁ বিশেষ অনুমতি লাভ কৰে।\nকৰ্ণেলিয়ায়ে ১৮৯৪ ত ইংলেণ্ডৰ পৰা ভাৰতলৈ ঘূৰি আহে। সেই সময়ত মহিলা সকলে বাহিৰৰ পুৰুষৰ লগত যোগাযোগ কৰা নিষিদ্ধ আছিল। এই নীতিৰ বিৰুদ্ধে সেই সৰৱ যুজঁ দিছিল। কিন্তু শিক্ষা থকাৰ পিছতো তেওঁৰ ভাৰতীয় আইন ব্যৱস্থাত মাত মাতিবলৈ পেছাদাৰী স্থান লাভ কৰা নাছিল। এই ব্যৱস্থাৰ পৰা হাত সাৰিবলৈ তেওঁ ১৮৯৭ চনত আকৌ বোম্বে বিশ্ববিদ্যালয়ৰ এলএলবি পৰীক্ষা আৰু ১৮৯৯ এলাহাবাদ উচ্চ ন্যায়ালয়ৰ প্ৰৱেশ পৰীক্ষাত অৱতীৰ্ণ হৈছিল। পৰীক্ষাত সুখ্যাতিৰে উত্তীৰ্ণ হোৱাৰ পিছতো তেওঁক বেৰিষ্টাৰ হিচাপে স্বীকৃতি দিয়া হোৱা নাছিল। ১৯২৩ চনত মহিলা সকলে আইনৰ অনুশীলন কৰিবলৈ এক আইন প্ৰণয়ন কৰা হয় আৰু তাৰ পিছত তেওঁক বেৰিষ্টাৰ হিচাপে স্বীকৃতি দিয়া হয়।\n১৯০২ চনত কৰ্ণেলিয়ায়ে ইণ্ডিয়া অফিচত মহিলা আইনী পৰামৰ্শ দাতা হিচাপে যোগ দিয়ে আৰু মহিলা আৰু নাবালকক ন্যায়ালয়ত প্ৰতিনিধিত্ব কৰে। ১৯০৪ চনত তেওঁক মহিলা সহায়ক হিচাপে কোৰ্ট অফ ৱাৰ্ড, বেংগলত নিযুক্তি দিয়া হয়। তাৰ পিছত তেওঁ বংগ, বিহাৰ, ওড়িশা আৰু অসম প্ৰভিডেন্সত মহিলা সহায়ক হিচাপে কাম কৰিছিল। তেওঁৰ ২০ বছৰীয়া কৰ্মজীৱনত প্ৰায় ৬০০ মহিলা আৰু অনাথক আইনী সাহায্য প্ৰদান কৰিছিল। তাৰ পিছত তেওঁ এই গোচৰ সমূহ লিপিবদ্ধ কৰে আৰু Between the Twilights গ্ৰন্থ আৰু দুখন আত্মজীৱনী প্ৰকাশ কৰে।\n১৯২৪ চনত ভাৰতত মহিলা সকলে আইনৰ অনুশীলন কৰিবলৈ অনুমতি পোৱাৰ পিছত তেওঁ কলকাতাত আইনৰ অনুশীলন কৰিবলৈ আৰম্ভ কৰে।\nতেওঁ ১৯২৯ চনত উচ্চ ন্যায়ালয়ৰ পৰা অৱসৰ গ্ৰহণ কৰে আৰু লণ্ডনত স্থায়ী ভাৱে থাকিবলৈ লয়। তেওঁ শীত কালত ভাৰত ভ্ৰমণ কৰিবলৈ আহে। She died at her তেওঁ ১৯৫৪ চনৰ ৬ জুলাই তাৰিখে লণ্ডনৰ গ্ৰীণ লেনত অৱস্থিত নিজা বাসগৃহত শেষ নিশ্বাস ত্যাগ কৰে। ২০১৭ চনৰ ১৫ নৱেম্বৰ তাৰিখে গুগুল ডুদলে তেওঁৰ ১৫১তম জন্মদিনৰ উপলক্ষে এক বিশেষ ডুদল প্ৰদৰ্শন কৰে।\nসমাজ সংস্কাৰক আৰু আইনী কাৰ্যৰ বাহিৰেও তেওঁ কেইবাখনো গ্ৰন্থ ৰচনা কৰিছিল\nতেওঁৰ আত্মজীৱনী দুখন হল India Calling (1934) আৰু India Recalled (1936)।\n↑ "University strengthens ties with India". Cherwell. 13 December 2012. http://www.cherwell.org/news/academic/2012/12/13/university-strengthens-ties-with-india.\n↑ 3.0 3.1 S. B. Bhattacherje (2009). Encyclopaedia of Indian Events & Dates. Sterling Publishers. পৃষ্ঠা. A-118. ISBN 9788120740747. https://books.google.com/books?id=oGVSvXuCsyUC&lpg=SL1-PA63&pg=SL1-PA188.\n↑ 4.0 4.1 4.2 "UK honours Cornelia Sorabji". Hindustan Times. 25 May 2012. http://www.hindustantimes.com/world-news/Europe/UK-honours-Cornelia-Sorabji/Article1-860876.aspx.\n↑ Sorabji, Cornelia (1934). India Calling: The Memories of Cornelia Sorabji. প্ৰকাশক London: Nisbet & Co. পৃষ্ঠা. 2.\n↑ Sorabji, Cornelia (1934). India Calling: The Memories of Cornelia Sorabji. প্ৰকাশক London: Nisbet & Co. Ltd.. পৃষ্ঠা. 6.\n↑ Sorabji, Cornelia. India Calling: The Memories of Cornelia Sorabji. প্ৰকাশক London: Nisbet & Co.. পৃষ্ঠা. 20.\n↑ "Google's Doodle honours Cornelia Sorabji, India's first woman advocate". The Hindu. http://www.thehindu.com/sci-tech/technology/internet/googles-doodle-honours-cornelia-sorabji-indias-first-woman-advocate/article20448394.ece। আহৰণ কৰা হৈছে: 15 November 2017.\n"https://as.wikipedia.org/w/index.php?title=কৰ্ণেলিয়া_সৰাবজী&oldid=180521"ৰ পৰা অনা হৈছে\nএই পৃষ্ঠাখন ০৮ আগষ্ট, ২০১৮ তাৰিখে ২১:২১ বজাত অন্তিম সংশোধন কৰা হৈছিল।


লালবাগ কিল্লা - অসমীয়া ৱিকিপিডিয়া\n(লালবাগ দুৰ্গৰ পৰা পুনঃনিৰ্দেশিত)\nএটা অসমাপ্ত মোগল দুৰ্গ। বৰ্তমান যাদুঘৰ তথা ঐতিহাসিক নিদৰ্শন\n23°43′08″N 90°23′19″E / 23.718915°N 90.388567°E / 23.718915; 90.388567\nবাংলাদেশ চৰকাৰৰ প্ৰত্নতত্ব বিভাগ\nলালবাগ কিল্লা (ইংৰাজী: Lalbagh Fort) হ’ল বাংলাদেশৰ ঢাকাৰ দক্ষিণ-পশ্চিমাঞ্চলত থকা বুঢ়ী গংগা নদীৰ পাৰত অৱস্থিত ১৭ শতিকাত নিৰ্মিত এটা অসম্পূৰ্ণ দুৰ্গ। ১৬৭৮ চনত মোগল সম্ৰাট ঔৰংগজেৱৰ পুত্ৰ চুবেদাৰ মহম্মদ আজম শ্বাহে দুৰ্গটোৰ নিৰ্মাণ কাৰ্য আৰম্ভ কৰিছিল। তেঁওৰ উত্তৰাধিকাৰী শ্বায়েস্তা খানে ১৬৮৮ চনলৈ ঢাকাত থকা সত্বেও দুৰ্গৰ নিৰ্মাণ কাৰ্য সম্পূৰ্ণ কৰিব পৰা নাছিল।\n2.3 পৰী বিবিৰ সমাধি\n3 লালবাগ কিল্লা যাদুঘৰ\n4 লালবাগ দুৰ্গৰ কিছু দৃশ্য\n১৬৭৮ চনত মোগল সম্ৰাট ঔৰংগজেৱৰ তৃতীয় পুত্ৰ মহম্মদ আজম শ্বাহে বেংগলত চুবেদাৰ হিচাপে থকা সময়ছোৱাত দুৰ্গটোৰ নিৰ্মাণ কাৰ্য আৰম্ভ কৰিছিল। তেঁও বেংগলত ১৫ মাহৰ বাবে আছিল। বিশেষ কাৰণত ঔৰংগজেৱে তেঁওক দিল্লীলৈ মাতি পঠিওৱাত দুৰ্গটোৰ কাম অসম্পূৰ্ণ হৈ ৰৈছিল। সেইসময়ত শ্বায়েস্তা খান আছিল ঢাকাৰ নতুন চুবেদাৰ আৰু তেখেতে পুনৰ দুৰ্গটোৰ নিৰ্মাণ কাৰ্য আৰম্ভ কৰিছিল। ১৬৮৪ চনত শ্বায়েস্তা খানৰ কন্যা ইৰান দুখত ৰাহমাত বানুৰ (পৰী বিবি) মৃত্যু হয়। নিজ কন্যা পৰী বিবিৰ মৃত্যুৰ সময়ত শ্বায়েস্তা খানে দুৰ্গটোকেই দুৰ্ভাগ্যশালী বুলি মন কৰিছিল আৰু ১৬৮৪ চনত অসমাপ্ত অৱস্থাতেই দুৰ্গটোৰ নিৰ্মাণ কাৰ্য বন্ধ হৈছিল। লালবাগ দুৰ্গৰ তিনিটা প্ৰধান অংশৰ ভিতৰত এটা হ'ল পৰী বিবিৰ সমাধি। শ্বায়েস্তা খানে ঢাকা এৰাৰ পাছত লালবাগ দুৰ্গই ইয়াৰ জনপ্ৰিয়তা হেৰুৱায়। ইয়াৰ প্ৰধান কাৰণটো আছিল ৰাজধানীখন ঢাকাৰ পৰা মুৰ্চিদাবাদলৈ স্থানান্তৰ কৰা হৈছিল। ৰাজকীয় মোগল আমোল সমাপ্ত হোৱাৰ পাছত দুৰ্গটো পৰিত্যক্ত অৱস্থাত ৰৈ যায়। ১৮৪৪ চনত ঠাইখিনিৰ নাম ঔৰংগবাদৰ পৰা লালবাগ লৈ সলনি কৰা হয় আৰু দুৰ্গটো লালবাগ দুৰ্গ নামে পৰিচিত হয়।\nদীৰ্ঘ সময় ধৰি এটা ধাৰণা কৰা হৈছে যে দুৰ্গটো হ’ল দুটা বিশাল তোৰণ তথা আংশিক ধ্বংসপ্ৰাপ্ত মজবুত দেৱালৰ লগতে তিনিটা ভৱনৰ সমন্বয়; ভৱন তিনিটা হ’ল ক্ৰমে মছজিদ, পৰী বিবিৰ সমাধি আৰু দেৱান-ই-আম। সম্প্ৰতি বাংলাদেশৰ প্ৰত্নতত্ব বিভাগে খননকাৰ্যৰ দ্বাৰা অন্যান্য গাঁথনিৰ অস্তিত্ব প্ৰকাশিত কৰিছে।\nমহম্মদ আজম শ্বাহে নিৰ্মাণ কৰা তিনি গম্বুজ বিশিষ্ট আয়তাকাৰ (১৯.১৯ মিটাৰ × ৯.৮৪ মিটাৰ) লালবাগ কিল্লা মছজিদটো বাংলাদেশৰ প্ৰচলিত মোগল মছজিদৰ এটা আদৰ্শ উদাহৰণ।\nদেৱান-ই-আম আছিল বেংগলৰ মোগল শাসকৰ বাসগৃহ। ইয়াৰ বাহ্যিক মাপ হ’ল ৩২.৪৭ মিটাৰ × ৮.১৮ মিটাৰ।\nপৰী বিবিৰ সমাধি[সম্পাদনা কৰক]\nপৰী বিবিৰ সমাধি দুৰ্গটোৰ মধ্যভাগত অৱস্থিত। ২০.২ বৰ্গমিটাৰ বৰ্গাকৃতিৰ সমাধিটো ১৬৮৮ চনৰ পূৰ্বে নিৰ্মিত। তাত বৰ্তমান পৰী বিবিৰ মৃতদেহ নাই বুলি বিশেষজ্ঞসকলে মত পোষণ কৰিছে।\nলালবাগ কিল্লা যাদুঘৰ[সম্পাদনা কৰক]\nস্বায়েস্তা খানৰ বাসভৱনটো বৰ্তমান লালবাগ কিল্লা যাদুঘৰ হিচাপে দৰ্শনাৰ্থীৰ বাবে মুকলি কৰা দিয়া হৈছে।\nলালবাগ দুৰ্গৰ কিছু দৃশ্য[সম্পাদনা কৰক]\nপৰী বিবিৰ সমাধিৰ পাছৰ দৃশ্য\nলালবাগ দুৰ্গেৰ ভিতৰ.jpg\nলালবাগ দুৰ্গৰ ভিতৰভাগ\nপৰী বিবিৰ সমাধি\nলালবাগ দুৰ্গেৰ সুউচ্চ দেয়াল.jpg\nলালবাগ দুৰ্গৰ সুউচ্চ দেৱাল\nলালবাগ কিল্লা প্ৰাসাদ গৃহ\nলালবাগ দুৰ্গেৰ সুউচ্চ দেয়াল 2.jpg\n↑ 1.0 1.1 1.2 Rahman, Habibur (2012). "Lalbagh Fort". In Islam, Sirajul; Jamal, Ahmed A.. Banglapedia: National Encyclopedia of Bangladesh (Second সম্পাদনা). Asiatic Society of Bangladesh. http://en.banglapedia.org/index.php?title=Lalbagh_Fort.\n↑ Sayid Aulad Hasan (1903). Extracts from the Notes on the Antiquities of Dacca. Published by the author. পৃষ্ঠা. 5.\n↑ The Archaeological Heritage of Bangladesh. Asiatic Society of Bangladesh. Nov 2011. পৃষ্ঠা. 586.\nৱিকিমিডিয়া কমন্সত Lalbagh Kella (Lalbagh Fort) সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=লালবাগ_কিল্লা&oldid=176628"ৰ পৰা সংকলিত\nএই পৃষ্ঠাখন ০১ মাৰ্চ, ২০১৮ তাৰিখে ১৫:০১ বজাত অন্তিম সংশোধন কৰা হৈছিল।